text:
鍾意咗東海堂啲凍餅好耐喇!幾間大型連鎖店嘅蛋糕相比,始終最愛東海堂.而佢哋位於葵芳新都會廣場嘅cafe成日都常滿,想搵個位都難.今次同晴朗攝到位,終於可以一試喇!
Cafe位於商場2樓一個角落,好旺場,未見過係唔駛等位㗎!
等位期間,揀下食咩嘢款式先啦!
有人走喇!我哋有位坐lu~ hohoo~
落咗order,好快就有得食,勁開心!
真夏の夢 - 芒果熱情果脆脆蛋糕
係晴晴自己揀㗎!見到佢嘅表情就知道味美啦!
饀料仲有鮮芒果肉添!餅底都整得好脆呀!正!
而朗朗就揀咗呢款朱古力焦糖慕絲脆脆甜品
外層係朱古力脆皮,包住朱古力mousse,再夾住朱古力蛋糕~ *o*
啱晒呢個朱古力怪啦!
我嘅法式拿破崙都整好喇!賣相好吸引!
不過等咗10分鐘,等到我勁都長喇!
即叫即製確係好好味喎!酥皮夠脆,夾住新鮮打嘅cream同埋鮮芒果肉.堅正!從未食過咁新鮮嘅拿破崙~
咦!點解仲有甜品嘅?咪就係因為有人話想食雪糕囉!見仲有肚,好啦好啦!就叫埋呢款香蕉朱古力雪糕waffle啦!
朱古力同香蕉一向都係絕配嚟!冇得輸!不過waffle係即整嘅,梗係特別好味啦!
另外,waffle仲有士多啤梨同埋紅豆綠茶選擇,下次一定要試埋先得呀!
本來行到攰攰哋,打算坐低食件cake㗎咋!好surprise佢哋原來有啲款式係即叫即製嘅,好新鮮!真係大滿足呀!下次行過一定會再入去坐下,嘆過第二款甜品,不過希望好似今次咁好彩唔駛等好耐就有位啦!值得推介!
東海堂 Arome Café
地址:葵芳興芳路223號新都會廣場2樓297-298號舖
電話:3460 4742


c: text/html

text:
近日自林鄭開腔稱要繞過大辯論民意直接支持填海,到近日保皇政黨群空出來盲撐填海,都顯示填海計劃特別意有所指,到今日「團結香港基金」都走埋出黎販賣個「加強版東大嶼都會」,講到明要攪大灣區同一小時生活圈,填海的真正意途未免過分著跡了.
其實香港有唔少人都是虛偽的,在土地大辯論唔同場合,都接觸過一些會自稱好著重生活環境同永續自然,話唔想破壞郊野公園,但就會話填海填幾多都冇所謂既人,唔理填海計劃啲地用黎做啲乜總之都支持,有啲重係飽讀詩書既專業人士.佢地覺得個山自己行到就算係自然,海去唔到就唔需要特別關注,我攪唔清楚呢種係哪門子既自然觀,所以只可以用虛偽黎形容.
對普通香港人黎講,填海一直係一種類似 lesser evil 既選項.只要將一個大填海計劃拆開十個造低個環評影響,白海豚唔好成日死喺面前俾我睇到,呃著你填海未來係俾5歲劏房小朋友,間唔中睇下團結香港基金啲洗腦片等你以為今時今日既填海重好似沙田咁懷舊,整張點心紙剔剔下剔到揀哂填海既選項,聽下政府講香港有房屋問題全因為有「環保霸權」而唔係地產霸權,潛移默化,啲香港人係會完全接受你地最想推既填海.
好可惜既得利益者就是不甘寂寞,明明可以暪天過海,佢地偏要走出來爭風頭,開到口講明拎幾千億填2 ,00公頃海都唔係為左你,係為左攪「大灣區」同「一小時生活圈」,咁即係話啲樓起出黎唔係俾你香港人住,係俾未來炒得起樓既大灣區人可以一小時生活圈落黎香港生活既地方.
個目的係唔係為左俾你住到,而係用分身整個好似好正既目標,一開始講到好似好多公屋先,等你先支持政府既選項先,上左隻賊船個計劃之後就會繼續向大灣區進發,俾哂啲內地專才同炒家玩.
你睇佢人口佈局,係諗著最盡起成40萬個單位成110萬人住,香港最盡既人口增長根據統計處去到2043都只係多呢個人數,加埋其他東北(15-18萬),洪水橋(21萬),新界北(25-35萬),五大填海區(5-10萬),整既單位容額重多過本地人口咁多,全部唔跟本地需要出發亂咁吹,完全違反城市規劃基本倫理,究竟東大嶼都會係用黎做乜大家心中有數.
多謝團結香港基金,令填海變得不再像沙田一樣天真,純粹,「填海」從此就等於支持大灣區融合,造地引進內地專才及炒家的同義詞.

robotstxt: allowed

filter: keep


text:
種植方法:發芽薯仔
收成:24個,一斤
到上年中租田務農時都無特别要再種薯仔,只應細妹要求種咗一棵佢俾嘅日本番薯,直至今年一月尾落完田例行四圍巡睇吓農友田有乜搞作以作交流之時,見梁生開始種第二批薯仔,見第一批已生得好茂盛,哩批係一個月後.原來梁生都係用我細個種薯仔嘅方法,切咗出芽嘅一嚿落泥種,今次第二批就係切剩再出芽後再次落泥.梁生見我種過薯仔又有興趣就俾咗兩個已出芽嘅薯仔我,原來有兩品種,分别係本地黃肉薯同日本男爵薯,男爵薯無食過,係梁生去北海道旅行時食過好食,買返嚟試種.
就咁過咗一個月到三月頭,第一批四棵薯仔已生得好大,而用新方法發嘅第三批薯仔苗已夠大,剛好啱時候俾細佬種落佢三月可收嘅一塊田中.到三月底因為要清塊田嚟種夏天作物,所以第一批四棵薯仔只種咗兩個月都要收,掘出時先見到有啲細粒薯仔原來露咗出泥,仲已青咗同出芽,見唔食得就留嚟遲啲原粒發苗種囉.有見哩批薯仔皮光肉滑,第二批四棵薯仔就種足三個月,等五月底六月頭就收,希望初夏時唔好落太多雨啦,因為多水薯仔就易爛.
今次收咗第一批薯仔未夠期,如果種多一個月應該有喺街市買嘅薯仔咁大,食得唔好哂,加落煲蓮藕炆排骨度整,又放幾粒飯面蒸熟,食時粉粉綿綿,都幾好食,係唔夠甜.


text:
關心妍提供日本受訓片段給有線播映,結果觸怒無綫,無綫即時封殺關心妍及其BMA唱片公司旗下歌手.昨日關心妍向無綫公開道歉,更向受牽連的呂方說句「唔好意思」,惟呂方卻說:「唔使客氣,都係多得你啦!」
關心妍早前因提供日本受訓的廣東話片段給有線娛樂新聞台播放,違反無綫歌手合約,無綫決定全線封殺關心妍及其所屬BMA唱片公司旗下歌手,令傅珮嘉和剛加盟BMA的呂方也受牽連.昨日呂方為RoadShow節目擔任主持,並請來關心妍做嘉賓,對於被無綫封殺一事,關心妍直指是公司內部疏忽引起,並即場向無綫道歉.
呂方不是味兒
關心妍說:「公司內部有小小疏忽,我僅代表公司同TVB道歉,對唔住,我知道自己係TVB合約歌手,亦會尊重歌手合約精神,希望TVB網開一面,件事唔好搞到咁大.以後我做嘅嘢會check好多次.今次教訓係一個警惕,日後一定支持合約精神.」今次事件連累到呂方無緣拍攝《勁歌推介》力谷新歌,對此關心妍向呂方說聲「唔好意思」,不過呂方仍滿不是味兒說:「冇連累,唔使客氣喎,都係多得你啦!」
由於呂方非無綫合約歌手,豈非可接受有線訪問?他面有難色指自己國語欠佳,記者提議他講英文,但呂方仍耍手擰頭說:「我怕佢哋啲人唔識聽,我唔想同TVB關係唔好,我今晚都入TVB拍MTV啦,如果有機會見到啲高層咪幫吓口囉!」
不敢批評無綫
問呂方可覺無綫霸道,他說:「吓,我喺TVB出嚟,唔講得,而且我又係新秀出身,拍過好多劇,點可以咁講呀.」關心妍亦不敢批評無綫,她說:「好驚呀,我都係海外新秀出身,將來有機會都會拍劇!」昨日有線亦有派員採訪記者會,但當他們欲拍攝呂方與關心妍訪問時,BMA工作人員即上前阻止.
而無綫高層陳志雲和黃家亮昨日亦會見傳媒,對於關心妍公開道歉,陳志雲未有回應無綫是否接受,只說:「今日唱片公司有send溝通文件畀藝員科,個別事件我哋唔會評論,最緊要重視合約精神,冇合約基礎大家好難合作,傾唔掂咪最多解約,TVB唔會封殺任何人,總之情況嚴重我哋會法律追究,我好多謝佢(關心妍)同佢公司同大家解釋,呢個係一個好嘅溝通.」
問無綫會否擔心其他歌手效法時,陳志雲說:「如果談不攏就解約,咁你去邊個台都得啦,我哋有專責小組跟進,監察所有違約嘅情況,無綫係絕對唔容許任何違約事件繼續發生.」
不少歌手昨日就無綫封殺關心妍事件發表意見,楊千嬅昨日說:「乜有咁嚴重㗎?總之以後所有咪牌遞過嚟,我都講國語先!」容祖兒則說:「我自己做乜訪問都會用國語,以策安全.」
2R繼續受訪
2R昨日出席活動時,仍如常以國語接受有線訪問,2R說:「任何訪問都係公司安排,亦係人哋叫我哋講國語,都唔知係乜台,相信啲歌手都唔會特登,無綫係大台,我哋唔想得罪,呢啲都係公司負責.」
採訪:楊潔雯,卓美娟
攝影:陳烱威,卓美娟


text:
有啲人好相信第一眼嘅感覺,覺得對方畀到自己最真實嘅印象,難怪南韓模特兒千世羅如此吸引,事關每個男士都認為佢唔單止擁有迷人嘅樣貌,玲瓏浮凸嘅身材更係令人有心跳加速嘅感覺,唔知大家又點樣睇呢位迷人索模呢?
有人認為要稱得上做迷人索模,首要條件必然係畀到人驚艷嘅感覺,呢種先至係最為誘人嘅重點.不過對於千世羅嚟講,佢嘅吸引力並非單憑驚艷嘅感覺,仲有加埋自然流露出嘅氣質.須知道南韓模特兒都會以最惹火嘅造型登場,不過千世羅就唔同,散發出一種自然美,言談舉止落落大方,別有一番味道.而佢亦有別於一般模特兒喺就學期間便已經兼職模特兒工作,佢係出來社會工作咗一段日子之後,才投身模特兒界.畢業後,佢從事市場發展工作,其後因為工作需要,偶爾客串做Model,估唔到因此而被模特兒事務所睇中,認為佢相當有潛質,結果2012年佢轉職成為職業模特兒,開展事業新一頁.
千世羅抱住戰戰兢兢嘅學習態度入行,發覺原來自己需要學習嘅嘢有好多,故此佢先喺攝影模特兒界演出,從中累積更多經驗,結果一做就做咗兩年.經過呢兩年時間浸淫,佢明白到模特兒嘅本質係乜嘢,尤其係肢體語言上嘅變化,更係有深刻體會,而模特兒事務所亦見到佢有相當嘅進步,便安排佢喺釜山嘅賽車場上以賽車女郎嘅身份登場,憑住迷人樣貌及出眾身材,配合大方嘅儀態及優雅嘅氣質,成為賽場上亮眼嘅焦點.
成功嘅處女大型演出令千世羅充滿信心,故冇幾耐佢便以車模身份喺大型車展上站台,人氣亦愈嚟愈高.翌年,事務所推薦佢參加首屆南韓賽車模特兒大賽.須知道呢個比賽,今時今日係南韓其中一個大型選美賽事,而當年首次舉辦時更係聲勢十足,參賽佳麗人數相當多,而千世羅憑住豐富嘅經驗,喺初選時過關斬將,最後更贏得金獎,足見佢美貌與實力並重.千世羅表示參加比賽開始,目的並非為咗奪冠揚名,而係希望能夠提升自己嘅經驗.
奪得冠軍之後,千世羅嘅人氣極速飆升,工作更係接踵而來,吸金能力大大提升,除咗頻頻喺各大車展及賽車活動中見到佢嘅身影外,佢更化身成Show Girl喺各類型電玩展,商品展示會,婚紗展銷會等活動中登場.雖然千世羅嘅事業全面起飛,但係佢仍然未覺得滿足,故喺2016年佢參加另一個賽車女郎選美比賽,結果獲得最上鏡賽車女郎殊榮,再次獲獎令佢嘅人氣再次提升,更連續兩年獲得車隊招手,成為車隊嘅專屬賽車女郎,事業一帆風順呀!
出生地:首爾
身高:172cm
三圍:34,25,35
簡介:隨住模特兒經驗不斷累積,千世羅嘅演出變得游刃有餘及多元化,先後試過冷艷及萌爆嘅造型,最近佢更化身成狂野女郎,以充滿新鮮感嘅形象示人.如果大家想了解佢多啲,就要Click入呢個網站喇!
網址:http://cafe.daum.net/chunsera
撰文:魂


text:
HIFU~~ 我為HIFU狂!
HIFU HIFU HIFU... 人人好似已經為HIFU瘋狂,為咩呢?我本身對HIFU冇乜感覺,但當見到地鐵果啲燈箱十之八九都係HIFU前HIFU 後,甚至有個廣告淨係見到條明星個口噴出 HIFU 呢個字,真係忍唔住要share 我嘅HIFU經驗,造福下女人,等大家唔洗尊HIFU為聖.我深信呢個世界,無一樣嘢係完美萬能,亦相信一山還有一山高.
HIFU其實係聚焦超聲波,原來代替傳統恐怖開刀拉皮技術.痛嘅,係勁痛嘅.我做過DOUBLO,直頭係痛到標S,以我所知,原因係為咗避免離頭唔好BURN,個治療師要出力用機頭係咁㩒我塊面,that’s why好似比人打咁痛,仲要冤夾酸.我亦都做過 ULTHERA,效果係好得嘅(last 到1年最多),不過痛嘅程度超乎想像,我諗生仔都可能係咁上下,而且做完變咗豬頭成3個禮拜,想靜靜雞唔話畀人知搞過塊面都唔得.
價錢方面,ULTHERA比坊間HIFU貴成倍,有啲成2萬幾蚊一次,有啲雞啲嘅美容中心就1萬有找,但係講真,塊面嘅嘢,我唔會貪平,因為呢啲療程係有風險嘅,平價牌子肯定唔會搵勁嘅治療師幫你做,呢啲唔洗我講大家都知咖嘞.至於HIFU,什麼$980/100 發,$388/100 發嘅廣告,講完都唔知即係幾錢,咁我塊面要幾多發先夠做呢?TOTAL要比幾錢呢?於是,我去咗一間上市集團做一次HIFU~~($980/100 發),結果?一個字,嬲!! 100發只係做到右邊下腮腺位,做完係瘦架,但係咁另一邊呢?小姐,要做埋就再俾錢啦?面部下半截瘦咗,咁就一定要碌埋上半啦,估幾多錢?盛惠2萬!! 真的假的啊!真.驚人!真.劏人.上市公司等如有誠信?太天真.之後我上forum
check 下啲評論,十之八九嘅美容中心都有呢啲板斧,有正評嘅真係少之又少.陷阱處處有,姊妹要睜大眼睇下邊間起碼無乜被投訴嘅先好去.
好嘞!咁俾人 『車』瘦咗下半,咁都要車埋上半架.有個celeb經理人friend見我有如此遭遇,就介紹我去一間聽都未聽過嘅CLIXXZ,位置係The ONE,咁得意?響商場嘅? Anyway, 既然佢話呢間OK,就去睇下咩料,反正呢個世界都係要信朋友,唔通信廣告咩?上到去,先知道完來係一間我認為係謝婷婷有份嘅脫毛公司嘅姊妹品牌,代言係JM喎.當Consultant 姐姐話我知原来佢哋係賣水原共生療程(一頭霧水),我即刻就想走,因為我.係.嚟.做.HIFU.架.佢捉住我同我解釋(心諗:你唔好埋嚟呀),話佢哋個療程其中一PART係勁過HIFU嘅MDS,一邊提拉輪廓一邊激生膠原,而成個療程包埋肌膚水份強化同埋毛孔處理...其實我真係冇需要,但係見到啲療程前後對比相,啲人做完後望落去後生左5年都有,所以姑且試一次.結果係,真係見到塊面啲輪廓提升晒,蘋果肌升高,膚質變得有返彈性,最緊要係唔痛囉;仲有一個 『副作用』,就係皮膚水返,冇咗啲乾增增,毛孔係細咗嘅,真係幾正.
今次我真金百銀買咗一次試做,做完係忍唔住買咗個package,同以前嘅分別係,今次係自願,以前嗰啲係
『放過我啦』嘅心態!但係我又點會無嘢彈呢?
呢間醫學美容中心響THE ONE,我淨係等電梯都等咗10分鐘,極無耐性嘅我,差啲想掉頭走.另外就係啲Consultant姐姐,太殷勤,真係太殷勤,我本人有啲抗拒,因為真係遇過懶好人嘅sales,結果要焗住埋幾皮嘢單,嗱,呢間係無嘅,不過我係唔太好殷勤呢家嘢啫.另外,呢個BRAND淨係賣一個皇牌療程(好似個啲雲吞專家咁),裡面包咗MDS(即係嗰個勁過HIFU嘅療程)+ PTLI(有水光槍效果無水光槍創傷)+ S2 (好多乜因子物因子加加埋埋可以收細毛孔同嫩膚),好處係透明度好高,唔駛估估吓最後要洗幾多錢,唔好處就係得一個療程囉,對於鍾意左揀右揀嘅人,可能會唔習慣,但係對於我呢啲要安心唔想俾人局買多於需要嘅人,就好啱嘞.價錢我覺得好OK嘅,因為除開每次都平過ULTHERA/水光槍/HIFU,所以呢個療程成為我呢排嘅心水之選.
剛剛做完第一次水原共生,要睇下之後有幾得至可以再SHARE.一個療程2個月做4次,每次都要做佢哋個部什麼720 scan
genius,話係要MONITOR住個效果,MAKE SURE個療程有效喎,係就係有啲煩,但係算出位吖,自我監察有冇效,未見過!好啦,反正兩個禮拜就知個療程有幾堅,到時再分享.


text:
大埔 必去景點及大埔海濱公園附近酒店推介
大埔海濱公園附近酒店預訂
神秘優惠價幫你慳更多
即時揭開神秘優惠價,慳得更多
大埔必去推介 - 大埔海濱公園
想去 大埔 自由行?等 Hotels.com 帶你玩盡 大埔大埔海濱公園 啦!留意我地文章,話你知去大埔 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋大埔大埔海濱公園 附近有咩酒店,等你更加容易計劃行程,慳返酒店來回景點嘅時間.
大埔大埔海濱公園 自由行
去得大埔大埔海濱公園 自由行最緊要一定係揀啱日子去.一啲熱門景點例如,大埔 嘅 大埔海濱公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
大埔大埔海濱公園 交通
想去大埔海濱公園 暢順無阻濟,最好就係出發前,睇清楚大埔大埔海濱公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
大埔大埔海濱公園 必食必買攻略
大埔大埔海濱公園一直都係旅遊熱門地點,去到大埔大埔海濱公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
律師Sera前日lastday.我唔捨得呢個好同事嘅同時,亦替佢有好出路而高興,仲好多謝佢分享佢從獵頭agent聽到嘅故仔比我知!
其中一個故事係關於律師A嘅.A去X律師行見工後,X律師行合伙人X口頭話會出信確認請佢,A點回答我唔知,但隔咗幾個禮拜X律師行都冇消息,於是A諗住冇行.咁啱Y律師行又睇中A,出咗個好啲嘅offer(雖然唔肯定Y律師行知唔知X出咩offer,總之事實上Y律師行個offer的確喺各方面都比X個offer好)同即刻出咗合約,A亦好開心咁簽咗.點知,X律師行個合伙人知道之後好嬲,覺得A咁樣係反口,於是預備寫信去律師會投訴A誠信有問題,唔合乎律師應有嘅道德要求.後來好似話係A收到風,喺X投訴之前拆掂咗,後來先冇事.
「個獵頭agent話,從未見過其他行業啲人會咁神心主動做嘢去搞個唔嚟返工嘅人!仲好認真咁問我,其實律師係咪零舍小器零舍喜歡小題大做嘅呢?」Sera同我講.「於是我半講笑咁答個agent,你唔知對一個普通事務律師嘅道德要求分分鐘高過對高官咩?」
喺香港,只有法庭認為「適當」(fitandproper)嘅人先至可以做律師.例如見習律師申請做律師果陣,必須向律師會等披露一切可能會影響申請人是否「適當」嘅資料,有案底固然要講,考試有冇出過貓都要披露.實行相似制度嘅澳洲就有好幾個案例,法庭因申請人喺讀大學時抄襲功課或在考試中作弊,又冇完整申報,拒絕佢哋嘅申請,甚至除佢哋牌.
攞咗牌做咗律師,仲有好多專業守則同規矩要遵守.例如,接一個新客之前,必須要檢查同律師行本身及律師行其他客戶有冇可能有利益衝突,如果有咁嘅可能,就必須拒絕呢個新客.
要求咁高,原因好簡單,律師對法庭,市民同客戶嘅一句說話,都可以好大影響.理論上,高官對社會影響力咁大,對個人道德要求應該更高,對利益衝突避嫌同申報等嘅要求應該更嚴謹,偏偏梁振英嘅誠信高到可以隱瞞違例僭建同收咗人5,000萬,仲冇用特權要求人哋幫佢個女拎行李入禁區;佢個班子同啲friend子差唔多個個都人品一流直情係道德L:陳茂波家族喺佢作為發展局局長力推嘅新界東北發展區囤地,仲涉嫌劏房又避稅;最新果單當然係陳章明喺嶺南大學做教授期間幫名震中外嘅國立大學出任論文導師,但又冇向嶺大申報;上屆政府又有貪曾同許仕仁做代表……唉我唔想再數.
老實講對於某啲規則,我的確會覺得綁手綁腳好煩,但我唔會忘記,所謂小題大做,是對位力必須嘅制約,如果你唔想被綁手綁腳,一係你就唔好要咁多權咁多影響力,一係你就好似渠頭咁玩穿越返去舊時兼投過胎做極權統治者.完.
Stephanie Matias@法政匯絲
法政匯「絲」-法律界「絲打」,脫下法律界最私密嘅絲襪,同大家赤裸裸 gossip 呢行嘅八卦趣事.
原文載於2016年4月16日《蘋果日報》


text:
幾時識Ada嘅呢?佢應該係遲我幾個月入去做嘅!我記得第一次見佢係響中環 Branch,我 day day 都返中環,佢就耐唔耐先返一次中環,果陣中環 Branch係最旺架,收客最多,日日都迫滿人,連收工落閘d人都要入嚟報名! day day 都做到過晒鐘都唔走得.有一日有個新丁嚟返工,咦!靚女喎,第一個眼神接觸已經有好感,當時我地嘅 Branch Manager 係個幾醜樣嘅女人,不過佢教識我好多嘢,算係半個師傅,我響總行上完幾堂 Training Course 後,就調左去中環跟佢,初初返工時,佢就用地獄式訓練,要我背熟晒所有行程,嘩!當時真係覺得佢幾變態架,不過鬼叫我乜都唔識咩,佢咁講我咪咁做囉,不過佢呢招真係幾有效,將我訓練成 Top Sales,成為全公司收客最多的 Counter Sales,十個客入嚟,十個都報左名先離開,簡直係通殺,好快全個Operation d 人都知道有我呢個人存在,不過就未同佢地見過面.有時諗諗下,都好多謝花姐,係佢令我日後條路好行好多!但係唔知點解佢就好憎Ada 同Winnie,Ada返親中環佢都針對住佢,有一次仲俾我聽到佢打番總行篤Ada背脊,講真當時我地都係細路女,剛剛出嚟做嘢,又乜都唔識,對佢都冇咩威脅遮,又無踩親佢條尾,做乜要咁對Ada喎?真係諗極都諗唔明.不過Winnie佢就攪唔到,因為佢係返總行,未返過中環,而且總行d呀姐好錫佢,後台強勁,佢都冇位入Winnie.Ada就慘啦!冇神功護體,只得任人魚肉,成日要返唔同嘅Branch,俾唔同Branch嘅Manager 篤,成日坐響Counter 喊,呢d嘢不時傳到我耳中,我更加覺得佢慘,周不時打電話去Branch同佢傾計,氹下佢開心,放工又約佢一齊出嚟玩,慢慢就建立左友誼,之後我地成為公司三小花,如果大家都響香港去邊都有影皆三,如果其中一個俾人蝦,另外兩個就會幫拖,冇人再敢蝦我地三個,引來不小人妒忌我地情同姊妹,尤其是果個衰人Brenda,成日扮晒 cool 西面,又以為自己好靚,係,我地未嚟做果陣就係,佢見親我地三個都o貌晒,我真係未同佢講過一句嘢,好衰唔衰我有個 friend 想溝佢,成日同我打探佢d嘢,攪到佢仲得戚,最好笑係原本響公司溝開佢果個靚仔,有一次同我響荃灣一齊做 promoter 後,就轉軚溝我,雖然佢好高大威猛又靚仔,不過唔係我杯茶,我對佢冇乜興趣,激死條八婆!哈哈哈哈哈
月曆
站方公告
近期文章
最新迴響
文章彙整
文章分類
部落格文章搜尋
我的連結
誰來我家
參觀人氣
- 本日人氣:
- 累積人氣:


text:
Once Wedding Decoration
服務詳情
評語 提交評語
因為我係big day前兩個月先搵佢地,其實都算比較趕,所以佢地就提議我地可以考慮佢哋嘅某啲現成婚展package,咁就可以平D同快D有貨,如果再幫我哋tailor made就未必趕得切.我哋睇完啲package,覺得就算現成都好多款同埋有D揀字型.最後我哋揀既主題係雲石面,佢地幫我手整左個台既backdrop同埋reception desk.另外放台面D小擺設都好多選擇,我就主要要多D花既擺設!其實成件事我哋都真係好遲先搵佢地,但成個過程佢地都覆得我好快,態度同質素都好高!
場地佈置我哋搵咗Once Wedding Decoration,係朋友介紹嘅,當初喺佢婚禮見到覺得幾好,佢會派好多同事去做個decoration,起碼都有四個,又自動搞掂哂啲嘢,啲decoration都好creative.
之前同另一間場地佈置公司有個小風波,搞到我要臨時好趕咁再揀過decoration house,佢知道我情況之後都打咗折俾我,又好快手幫我搞掂哂啲嘢,佢有好多唔同風格俾我哋揀,之後又會guide住我點樣去選擇唔同風格.個負責人叫Phoebe,佢又會親自去我結婚場睇影相同睇位,解釋俾我聽可以點做,佢真係好好,就算好夜都會答我問題,唔係答幾行就算,係成篇文好詳細咁答我,佢嘅customer service真係好到爆燈,加上佢答嘅內容係好informative好professional,又唔會好計較計到盡咁,睇得出Phoebe真係好有passion好有責任感同交帶嘅人.
佢哋成team人都好快手好professional,例如有嘢我想改佢哋好快會改到俾到second draft我,而個draft係真係好詳細.另外好surprise就係我哋想request candy corner用一隻我哋揀嘅碟,俾張張相佢睇,佢當初都有啲猶豫冇guarantee到,點知出到嚟隻碟係同張相一模一樣.
我哋真係好好彩,好彩有期俾我哋,最後用咗超過八千幾蚊,但係真係值得.


text:
雖然我煲涼茶主要都係為小小豬多,不過係適當時候都要愛錫下自己(女仕們懂的),所以今日就煲左生熟薏米红豆水俾自己飲下啦~
其實我都唔識煲依款涼茶,剛好係啲FACEBOOK啲煮食GROUP見到有朋友仔同我地分享,見個整法好簡單,同埋對女仕非常之好,最緊要係.......上次煲湯同煲糖水時用有啲存貨係屋企,所以即刻唔洗諗咁多,入廚房執齊材料煲煲佢啦!
上網睇返啲資料,原來生熟薏米红豆水可以消腫祛濕同埋補血作用.紅豆熱量比較低,所以除左養血益氣之外,對減肥瘦身都有幫助.薏米就有美白及清熱排毒嘅功效,而且對利水祛濕同埋去水腫都有非常好嘅作用.
由於生薏米本身都有點寒涼,女仕們都不宜飲太多寒涼嘢,所以要加啲熟薏米一齊煲,咁就啱晒啦!
紅豆約半飯碗,熟薏米及生薏米各兩湯匙~
其實我個人嚟講都有少少唔鐘意薏米嗰一種味道(當然....煲俾小小豬飲就另一說法),但估唔到連同紅豆一齊煲時,紅豆嗰一種香味就蓋過薏米味道,而且完全洗落糖都飲到嗰一份甜味,所以又幾啱我口味呀!
當然飲一次又真係睇唔到啲咩成效,我依個份量就夠我一個人飲一日,今日密密飲又真係比平日去VV次數密左又多左,唔通係幫我排水去水腫?
哈哈哈...係就好啦...我真係肥左好多,係時候要開始減下肥啦!
小小豬的成長日誌
大家一齊嚟交流下煮飯仔及去玩嘅親子樂啦!


text:
一般香港人一諗起去陽光與海灘嘅地方就會諗起泰國,我今次有另一推介. 幾年前去過浮羅交怡,好難忘! 旅客不及泰國多.雖然地方也不大,但都比我一種好舒服嘅感覺! 我同個 friend 當時選擇跟團去,有人安排好哂.唔洗煩!! 啲沙灘啲沙雖然唔係好幼,但係一樣好靚. (我當時仲係好瘦架,可以見得下人,比張相你地睇下啦!! 哈哈….! ) 不過跟團有跟團好,可以有啲平時自己去一定唔會安排嘅節目.第一係睇鷹!! 我地雖然離遠睇,但係都有啲恐怖! 啲鷹都幾大隻,數量又多! 第二就係釣魚啦! 因為覺得比較浪費時間,不過有得玩就梗係照玩啦! 最後我地仲帶埋啲收穫上岸做晚餐潻! 你地睇下條魚幾靚! 熱帶地方果然唔同啲,啲魚嘅顏色都靚啲!! 食落啲味仲好新鮮潻!! 諗起都想食! 講到全個行程最難忘嘅,就一定係去個大浮台上面餵魚啦! 啲魚多到不得了.問你驚唔驚?? 個導遊教我地用個水樽入啲麵包入去,響水入面先一啲一啲咁放出來.咁就可以引到好多魚過來.我同我個 friend 玩餵魚都玩咗勁耐囉! 我個 friend 仲玩到唔願停!! 啲魚好好笑架!! 我對脚比較白,時時比啲魚當咗係麵包,係咁走來咬.不過比佢地咬都唔痛嘅,只覺得好痕!! 笑鬼死!! 個浮台都好大吓,以上張相只是其中一角咋.浮台兩邊仲有坐位,可以比你坐住咁餵魚.所以連啲唔識游水嘅人都可以玩啦!! 好細心!! 浮羅交怡啲海水好清架,玩浮潛已經可以睇到好多靚魚. 你地睇張相有咁多人浮潛就知啦!! 另外響個浮台上面,仲有教練教潛水.佢地會安排啲參加者去深水地方潛水,睇啲更大嘅魚! 不過當然係要另外收費啦!! 我當時同個 friend 掛住餵魚,玩哂啲時間! 我仲好記得導遊講過去浮羅交怡最好嘅時候係二月! 啲水最清同最靚.有意去嘅朋友就要注意啦!!! 唔跟團嘅朋友都可以去呢個大浮台玩架.好似可以自己租船接駁去玩架!! (可惜我唔記得咗個大浮台嘅名啦!! 唔知依家啲團仲去唔去呢??) 題外話!! 我仲係浮羅交怡見到一間好靚嘅 KFC想同大家分享下,大家覺得靚嗎?
Continue reading
由好耐之前開始,我唔係拉直啲頭髮,就keep住電髮!! 其實我都知我啲頭髮早就死哂,不過我都無放棄佢地架,仲會周不時比啲營養佢地! 不過我就懶,好少同我啲頭髮敷mask.(係…..我認!! 對住我啲頭髮!! 我真係無對我塊一樣做咁多保養!! ) 但係我次次洗完頭,吹髮前都會塗些 hair essence! 呢支我係元朗一間賣頭髮用品批發嘅地方買嘅hair essence.佢嘅成份有海藻,可以修補受損秀髮.佢仲好保濕! 果然係一皇牌推介!(係呀! 你無睇錯! 頭髮都要保濕.問你死未?? 哈哈……) 另一推介係我響同一間頭髮用品批發店買嘅護髮素,佢適用於受損秀髮! 用佢洗完頭,啲頭髮好順同好滑!好正!! 特別拉完負離子之後,用完佢啲頭髮又滑又直!! 大家見到凡我真人或者睇到我啲相就知啦!! 其實呢個護髮素仲有同系列嘅洗頭水,不過我就覺得好一般!! 用 Tresemme嘅洗頭水仲好過佢.所以我都唔多講啦!!
Continue reading
做女人一啲都唔易架,又要保持個靚樣,又要keep住個身材!! 其實我都無資格講啲咩,因為自從我有甲狀腺分泌失調之後,我嘅體重已經不響我控制範圍之內啦….. 試過勁做運動都係瘦唔到! 我唯有豁出去! Keep 住健康就算啦!! 但係我都唔係咩都唔做,如果唔係我啲肉可能已經鬆哂! 唉吔….真係諗起都恐怖!! 所以我都會塗番啲 firming gel/cream.以下係我用過嘅產品! 呢支 SK-II 嘅 Body Designer 係我用我啲會員分數換番來嘅!! 一出嗰時,個廣告講到好正! 又話可以擁有 S shape 身型!! 但係我用咗成支,都唔覺 firm 咗好多.S-Shape 身形?? 就更加唔洗講啦! :-O 不過佢都幾香,當 body lotion 咁用都唔錯!! 不過冬天就可能唔夠潤啦!! 呢支 CHANEL 嘅 Body Excellence 除咗有收緊作用,仲可以去橙皮脂肪架. 長期用我覺得真係work 喎.好似真係小咗啲橙皮脂肪! 唔知係咪我塗完仲會用個按摩器滖吓啲肉,幫助皮膚吸收有關!! 不過佢都有嘢唔好!! 次次用完,隻手都黏黏的,要洗手! 仲有如果冬天用又唔夠潤,留番夏天用會比較好!! 另外,我N年前用過SHISHEDO 嘅 Body Creator,當時覺得佢個意念好正! 只要輕輕鬆鬆吸住佢嘅香氛,就可以擊退橙皮紋.有無咁易呀?? 就係因為呢個心態,就買咗番去試! 其實佢個味道真係幾好聞! 塗完仲有點啲暖暖地嘅感覺.不過當年仲有嘢吸引我,就係我買嗰時仲送咗一個手握式滾輪按摩器. 講到功效就梗係無乜啦! 如果唔係我一定會繼續用啦! 不過佢個按摩器就好耐用,玩咗幾年到依家我都仲玩緊. 咁係咪即係賺咗啦!! (以上僅屬個人意見!! 唔同人用唔排除有唔同效果!!)
Continue reading
好多人都知 Olay Total Effect 好好用.但係一般係市面上可以買到嘅,我用過覺得太creamy.我仲誇到用咗一次就即刻生暗瘡! 攪到我即刻成支比咗我呀媽用! 直到之前去沙巴旅行,係當地嘅萬寧見到呢支Olay Total Effect – daily moisturiser,覺得無咁creamy就即刻買黎試! 一試…哇!! 佢稀好多,正好多! 最適合香港夏天用! 用咗佢最明顯係啲毛孔收細咗!又好清爽,好快吸收哂! 正到暈!! 仲以為要等下次旅行先可以再買到…..點知早前係卓悅見到,加埋支洗面膏都係百幾元,即買!! 下次再見到,一定要call齊啲姊妹去買黎試試!! 真係手快有,手慢無架!! 我上次想再幫我表妹買……點知番轉頭已經賣哂!!!
Continue reading
有日無聊同我 honey 上山頂,經過Two Girls (雙妹嚜)專門店.基於好奇,走入去行下. 不入由自可,一入先知原來佢地除咗爽身粉外,仲有一系列嘅護膚品架.而且仲有保濕同Anti-age兩條line潻. 價錢同一般counter買嘅護膚品平少許.所以我只係八卦望一望,就走咗去睇其他懷舊商品. 最後睇中佢本相薄仔,咪走去比錢囉! 就係咁….比我見到有promote,買任何物品加$60換購爽膚水一瓶.哇…由原價$1xx 減到$60喎 (人大咗真係無記性,真係唔記得佢原價幾錢)! 見到低嘢就梗係唔比錢住,再去睇下啲爽膚水啦!! (唉…..女人就係咁! 如果唔係都唔會一屋都係嘢啦!! ) 一路以為雙妹嚜個名咁國產,一定係國貨啦! 點知一睇先知佢地啲護膚品係 Made in Switzerland架!! 見到平嘢,我又點會忍到手呀! 我嘅皮膚屬混合性偏乾,即刻買支保濕爽膚水黎試!! (唔想認老,所以無買anti-age 嗰支!! 哈哈!!) 一用之下,發現 原來佢真係好保濕,個瓶又靚呢! 我仲好鍾意佢個設計.打開個蓋,按幾下就可整濕張化妝棉啦! 好就手! 值得一試!下次見佢有 promote,我都一定會再買黎用!!
Continue reading
由好耐之前開始,我唔係拉直啲頭髮,就keep住電髮!! 其實我都知我啲頭髮早就死哂,不過我都無放棄佢地架,仲會周不時比啲營養佢地! 不過我就懶,好少同我啲頭髮敷mask.(係…..我認!! 對住我啲頭髮!! 我真係無對我塊一樣做咁多保養!! ) 但係我次次洗完頭,吹髮前都會塗些 hair essence! 呢支我係元朗一間賣頭髮用品批發嘅地方買嘅hair essence.佢嘅成份有海藻,可以修補受損秀髮.佢仲好保濕! 果然係一皇牌推介!(係呀! 你無睇錯! 頭髮都要保濕.問你死未?? 哈哈……) 另一推介係我響同一間頭髮用品批發店買嘅護髮素,佢適用於受損秀髮! 用佢洗完頭,啲頭髮好順同好滑!好正!! 特別拉完負離子之後,用完佢啲頭髮又滑又直!! 大家見到我真人或者睇到我啲相就知啦!! 其實呢個護髮素仲有同系列嘅洗頭水,不過我就覺得好一般!! 用 Tresemme嘅洗頭水仲好過佢.所以我都唔多講啦!!
Continue reading
依家咩年代呀! 除咗女仔貪靚,原來連男仔都好貪靚架!! 依家啲化妝護膚品都出埋男士用嘅嘢! 最攪嘢係依家啲化妝 counter 都請埋男 sales 潻!! 仲有呀,連啲纖體美容公司都打埋男士主意.真係不得了!! 但係我時時出街都見到啲唔識著衫,唔識打扮嘅女人響街到行!! 都唔知佢地真係唔識定真係覺得自己麗質天生呢?? 「世上無唔靚嘅女人,只有懶嘅女人」係啱架! 我都唔係咩美女啦! 但係打扮下,都可以見得下人架!!
Continue reading
天生對編織有少少天份同興趣!! 得閒會做啲手作仔! 最近仲有時間學埋手鉤. 有時間比啲相大家睇! 不過要等等先!! 比啲時間我練好啲先!
Continue reading


text:
(網上圖片)
2018年2月頭,生活,本來係無咩問題嘅,只不過係月頭HSI跌左4000點果個禮拜,戶口少左成個零頭有多,心情忐忑,但係,無計,鬼叫你做錯野咩,早賣左隻HSI put,又有隻700遠期價外call,仲有隻傻蛇1337,睇錯pick錯做錯落錯買錯賣錯,所以,後果要自己食.好彩,之後個倉重新執過,國泰君安利豐聯想莎莎,叫做追返吓些少幫補吓咁啦.後來有朋友話,股票風險高,可以買一隻基金對沖風險,入場費10萬hkd起,年息8定9%我唔記得嘞,息就可以每個月派,不過如果想攞返本金,要第6年先可以攞返晒唔駛罰,如果第1年內贖回要收本金嘅6%做penalty,第2年5% penalty……第5年2% penalty.我話個plan睇落唔夠flexible呀lockup period又長,佢話你咁叻你自己操盤做囉,我話係呀咪做緊囉;咁你performance點呀,我話上年一隻碧桂園救全家,今年好好直到2月頭就唔多好啦;咁咪係囉,你估你係基金經理咩?妖,用自己錢操作,同fundman用opm操盤係唔同technique同心理嘅,宜家起碼得定唔得,我自己負責吖,仲可以real time知,唔駛等季結年結吖!大佬呀,唔好覺得所有人都需要買你嘅基金產品先得嘅,我自己走去買華夏隻3188仲開心,好似全世界得你一隻野係堅其他都係垃圾咁.心諗,「呢啲野,我唔想做.」
有朋友公司被投資者睇中左,先比生意後想注資,入埋股做個平起平坐嘅大股東.好嘞,但係,你知道啦,投資者關係,IR呀,係件好難處理嘅事,就好似女人比男人入左個心,老婆被老公入左個家一樣,之後會變左高度依賴呀,紛爭又多!最慘係投資者成deal之前,一直都有比些少生意朋友間公司做,不過,當然係有受氣嘅,大老闆,係難湊啲嘅.喂,UAT過左後想改野,你話收唔收錢做?檢驗完貨後出街之後先發現出事,係監工,production,供貨定係個客本身嘅問題呢?直到有一日,你心諗,妖,夠嘞,我又唔係等你開飯,等你比錢我做隻殼,況且,無你我生活照樣過,有左你生活仲難過左,所以,你決定,同投資者留低五隻字,you really piss me off.「呢啲野,我唔想做.」
成日有人話,你選擇我唔係因為我嘅好,而係你知道我嘅唔好,而仍然可以愛我.對唔住,sorry呀,係totally bullshit,呢份「愛」,肯定係有conditional嘅啦,因為,佢心知,因唔「愛」你嘅「失去」比「愛」你嘅「得到」為少,計唔掂條數,搵鬼愛你呀.如果apple出件新產品,同你講,話件野肯定係有deficit,仲要premium價賣比你,咁你會唔會買吖?如果有條友去你公司interview,同你講,話你一定要請我,因為你肯請我係源於我嘅唔好,你要好好包容,而唔係因為我嘅好,聽完之後,你肯定會大叫OMG,妖到個HR上天花板.大佬呀,人地肯接受你,係因為你嘅pros大過cons,你帶嚟嘅價值好大機會大過潛在disadvantages,係經過理性思考嘅膽博膽行為.市場上,話可以投資大概每RMB14,800一單位嘅product,年回報率大概6至7%當中包括guarantee同non-guarantee部份,總共派兩年之後可贖回;仲有一啲話月息3%,一年36%,兩年72%,要提前半年講贖回,可無限期坐貨,too good to be true,好唔真實,所以,一定要拒絕,多謝人地比你呢個機會,「呢啲野,我真係唔想做.」
每日都有人叫你做唔同野,買唔同產品,去唔同活動,搞唔同生意,聽唔同故事,參加唔同課程,去唔同約會,睇唔同野……由你朝早起身去刷牙但你兄弟不停拍門話趕時間叫你快啲你話等多陣先啦果刻開始,你一日之中,可以/會拒絕多少人呢?入去地鐵車廂,比人叫行入啲啦喂,你借唔借?你老死話佢銀行戶口被freeze左,問你借幾萬蚊嚟頂頂先,你借唔借吖?入到間餐廳明明大把位你走去個卡位坐但個waiter衝出嚟同你講呢邊未開唔坐得叫你坐張窄到無輪嘅圓桌,你話仲食唔食吖?隔離team阿頭David話呢排好忙,做trade fair唔夠人,問你呢個operation大佬借阿Tim,Jonathan同最鍾意嘅Peggy一個星期救駕,你話借唔借吖?投資者話比director's loan你,中小企貸款部話比個loan你,而你果個做廠嘅舅父又話想打本比你,市場出面啲團隊話借幾千萬比你激活你個account之後搞上市……你又會拒絕嘛?你個做基金嘅老死話有隻野升硬不過公司要申報成個月所以好難自己買到,問你借個戶口做幾個trade,咁你又借唔借吖?
有能力嘅,係可以唔帶任何條件下,好決斷咁拒絕你.只需用一種態度,一個行為,就可以睇到你到底夠唔夠底氣.所以,唔缺錢,唔缺人,唔缺能力,唔缺實力,根本係唔駛比面你.「呢啲事,我唔想做.」嘅背後意思係,「我大把野揀,你比呢啲野(選擇/服務/產品/人/事)我,你究竟係咪傻架?」你估你真係咁大影響力咩,對方無左你會好大獲?定係你無左對方就會自我滅亡?會好唔掂呢?
做人最放開就係唔怕失去,所以可以夠絕.佢唔介意無左你呢個朋友,因為佢知道,你存唔存在,佢都會過得好好.對方係唔駛假裝鍾意你,唔駛比面你,唔駛同你妥協,唔駛話你聽發生咩事,佢可以隨時隨地,拒絕完你然後輕鬆走人.可能,你會覺得佢好衰,好怪,好無情無義,好無人性……不過,最後你都係無可耐何,因為,佢係上把而你係下把,就好似做兵咁,只可say yes不能say no,因為只要你一say no,你夢想中嘅果個世界就玩完.
「呢啲野,我唔想做.」


text:
深圳鵬程醫院口腔科醫生介紹,生活中,我哋會睇見有D人嘅牙齒就好似着色咁樣變黑嘅,牙齒變黑梗系有好多原因,可能系葯物引起嘅,亦有可能系食煙飲咖啡引起嘅.
雖然黑牙對於牙齒功能一般唔造成影響,但系因為牙齒着色嚴重會影響到一個人嘅外喺形象,繼而使患者產生唔自信心理,最終對其心理造成影響.因而可以講黑牙嘅危害系巨大嘅,有咗黑牙應當及時治療,否則顏色會 不斷 加重.
一,黑牙會影響外喺形象.黑牙患者一笑就會露出一啖黑牙,呢會對一個人在外喺形象造成極大嘅影響.
二,黑牙會影響心理健康.正如我哋希望得到周圍嘅人中意,尊重同有修養一樣,注視一個人嘅身體外觀系人普遍嘅特性.如果對牙齒唔滿意,個別患者可能通過對社會消極反應,或通過損害自己嘅自尊心嚟安慰自己.
黑牙點辦呢?喺呢度向大家推薦比較好嘅牙齒美白技術——藍光美白.
藍光牙齒美白技術,系將波長介於480~520納米之間嘅高強度藍光,經由光纖傳導,通過兩片30多層鍍膜嘅特殊光學鏡片,再經過特殊光學處理,隔除一切有害嘅紫外線同紅外線,將過氧化氫同直徑為20納米嘅二氧化硅等 為 主體嘅美白劑,快速產生氧化還原作用.透過牙小管,去除牙齒表面及深層附着嘅色素,從而達到美白嘅效果.針對於輕中度嘅牙齒黑問題,效果顯着,無需磨牙,一般美白效果可以保持二年以上.另外,藍光美白牙 齒技術,對重度四環素牙,煙漬牙.咖啡牙等輕度色素牙都有顯著療效.


text:
細個嘅時候去冒險樂園玩係大型活動嚟,要好乖媽媽先會帶我地去,而且會好比心機玩想贏多啲飛換禮物.雖然而家想去就去,玩啲遊戲亦覺得好簡單,加上啲禮物可能用錢買仲平過換,但係玩嘅過程同嗰種快樂係錢買唔到的,而且用自己努力去換返嚟真係特別有滿足感㗎!
今次編輯就帶大家去想當年,玩返啲經典遊戲(波波池就入唔到啦😅),大家都不妨去輕鬆下,放低煩惱,好好享受遊戲帶比我地嘅刺激同歡樂,重拾童真! (雖然而家咁大個人但玩嗰陣都仲係好緊張同投入!咩煩惱都可以暫時放低😝)
p.s 有無秘技或技巧分享呀?
p.s.s 有個問題到而家都未搵到答案,就係點解要係美國冒險樂園但唔係英國或法國冒險樂園呢?
(啲名唔係官方名嚟㗎!係我自己用嚟形容佢地嘅嘅名咋😝)
跑馬仔機
入完幣揀個號碼,之前電腦就會random揀如果你中咗個號碼之後會出幾多張飛,之後一㩒個波就會飛出去㗎啦!唔中會都送你一張飛~
小秘技:平時入兩個幣就可以揀一個號碼,原來入四個可以揀兩個號碼㗎!如果類推,有無人計到如果揀晒咁多個號碼抵唔抵呀?😝
彈波機
好簡單,入幣一野彈個波出去入洞決定你有幾多飛,但好難中呀!玩咗好多次都中唔到有飛出嘅洞,聽講話彈出去嗰下要用陰力㗎!😌
海盜機
控制支杆方向,再直接入幣就下跌落邊個洞,出飛數量由六張至五十張不等,但有機會唔入任何洞就無飛㗎啦!呢個遊戲最搞笑就係有機會入到一個叫TRY AGAIN嘅洞,就會比返個幣你再玩過.仲有如果分別入晒PIRATE就中JACKPOT!⚓
拍蟹機
唔洗多講,見蟹就拍,發洩一流,小心雙手!🦀
錨準機
需要金精火眼咁望實粒燈👁 中咗JACK POT位就會有幾多飛㗎啦,不過可能我太廢,玩咗咁多年都未中過,所以我就賴係程式setting出貓唔比我中哈哈!
夾糖機
好易中好易中,基本上入錢就九成夾到,但夾都算實淨,以前閒閒地都夾到以10粒8粒糖㗎!🍬 不過近年佢加咗啲膠波入去阻住大家夾,無以前夾得咁多啦!公仔夾唔到,夾下糖都好,起碼有滿足感呀!
掟跌塊板機
用好多個波波掟跌前面啲板,部機對小朋友嚟講就算幾高,所以需要高度集中同準繩度㗎哈哈!🤓 因為有好多波所以通常都會同朋友一齊玩,中晒會有好多飛㗎!
推銀機
好多姨姨叔叔都好中意玩呢部機過日神,唔好以為推銀機就咁入錢等銀跌,其實佢地好有技巧㗎,真係睇準時機入幣,一推勁跌銀,出勁多飛!細個會拍踢chok部機等啲銀跌,但而家千其唔好拍部機呀,因為一大力搞到部機就會響警報㗎啦!!!!!!!!(但我認我唔聽話有dup咗兩下)😝😏


text:
如果講香港人最多人想佢跳樓死咗佢嘅政棍名單, 張宇人 應該喺十大,作為商界中人,我都想 張宇人 快啲跳樓死咗佢,呢個人果種涼薄,無人性,已經唔係佢政見或身份問題,而係呢條友,根本連人都唔係,如果搞到智能機械人日後會背叛人類, 張宇人 應該係果條友嚟.
張宇人 自己試吓去生一鑊囉
雖然西方國家有啲產婦好壯,可能生完兩三日休息完已經可以返工,但西方仍然有產假,因為自然分娩要承受好大痛楚,基本上產後已經要休息,如果剖腹更大劑,等於劏肚一樣.要 張宇人 試吓真係要生一鑊比較難,但佢可以試吓一個醫學實驗,佢自己試吓,就係佢被醫生劏咗個肚,被人搞個肚一輪,然後再縫番埋,叫佢第二日立即返工去洗碗,唔可以用洗碗碟機,用香港啲食肆最old-fashioned嘅用手洗碗碟,我睇佢仲可唔可以咁口響,講到唔駛產假,又話乜嘢工人苛索,呢啲人係連基本嘅同理心都無,
其實 張宇人 呢啲人係乜嘢人,就係一切只有自己,總之要賺到盡,人地有無應得果份唔關佢事,人嘅生理,物理,心理限制,機器設計,物理上限制都唔駛理,所以喺人工智能世界,佢會請機械人嘅,但因為呢種凡事搾到盡嘅思維,結果係連機械人都頂唔順,I, robot 電影果種叛變,呢條友有十足條件搞出呢啲大頭佛,呢個亦係我話點解, 張宇人 應該跳樓死咗佢,喺未有AI年代嘅機器,最多因為未有適當維修搞出意外,例如火警,但有AI年代喎,搞到機械人起義,屆時邊個去收科, 張宇人 呢種賤人對地球真係十分之危險就係,所以我話,如果應該由IFC天台掟落嚟嘅仆街, 張宇人 一定係其中一個,再加埋董建華,梁振英,同埋 張宇人 嘅大弟子李梓敬陪佢.
當然,要杯葛 張宇人 唔容易,因為 張宇人 好多公司已經交咗俾子女,仲要係好多喺海外,或者係管理顧問,呢個亦係點解 張宇人 可以講到咁唔負責任嘅原因,如佢啲利益申報,如果啲人要喺佢公司門口抗議,佢就十分之唔得閒.所以對住 張宇人 呢啲人,係要諗吓辦法,令呢啲人提早退休,咁樣對人類嘅前途,可能比較有好處.


text:
不顧而
「車位」
香港真係人多車多,有時真心覺得啲舊式停車場啲位真係好鬼窄.所以我鍾意揸啲細車仔,因為就算個啲位窄啲都有機會泊到架車入去.有時啲停車場真係架車大少少都入唔到,或者要好辛苦好小心先至入到去.講真就算細車,有時泊到入去個位,但係真係開門都未必開得到.與此同時因為啲位好鬼窄,真係好驚啲人整花自己架車.所以好多人都會裝汽車攝錄器,但係講真影到又點?真係俾人整花咗嘅話都唔知點追究.
「心痛」
今日真係心都痛埋,因為出咗去一陣返到屋企停車場睇下架車,竟然被人撞花咗真係即刻爆粗!因為啱啱拎咗架新車都唔夠一個月就俾人整花.如果係自己整花都無咁嬲,因為自己衰無計,但係俾人整花咗仲要不顧而去真係離晒譜.如果真係少少嘢我都可以算數,不過今次真係花到入晒肉!雖然揸車就係咁,總會遇到啲咁嘅事,但係嚟啲撞完人哋架車之後又唔負責任嘅人真係要托出去打!真心希望嚟啲人無運行!
「責任」
講真啲人真係好無責任感,整花咗人哋架車無可能唔知.真係側側膊唔多覺咩?其實錢都係其次,但係講真架車新簇簇俾人咁攪一攪,乜嘢心機都無晒啦.而家拎去整又唔係,唔拎去整又唔係.真係揸咗咁多年車,返到嚟香港先至咁多嘢.以前係外國真係咁多年都無試過俾人整花架車,最多都係自己炒車.不過係香港揸架旅行車出街我都覺得有啲麻煩,好彩唔係七人車,如果唔係仲大鑊.
Originally published at Kenneth Kwok (郭嘉俊).


text:
23 JULY 2014(WED)今日我地兩母子又嚟拍拖入迪迪尼啦,印象中好似係第一次相母子係城堡下留倩影哦~
其實今日入園玩都係其次,今日最主要係同好友入迪士尼酒店歎HIGH-TEA慶祝好友嘅生日.因為未夠鐘,所以我地兩母子就先入園行一個轉先.
不過唔知係唔係暑假關係,周圍都係好多人,加上天氣又熱到冇朋友,為免小小豬太快玩到冇能量,所以都係入去SHOP行吓,涼吓冷氣先~
等埋好友嚟到,我地就轉戰迪士尼酒店歎HIGH-TEA啦!因為好友係有金咭,生日月可以有買一送一優惠,所以就可以約埋我一齊嚟食啦~
職員姐姐好好人,一早為小小豬準備左兒童套裝呀~
等左一陣,我地嘅HIGH-TAE嚟啦!
先嚟我地嘅飲品先~
再嚟好靚嘅HIGH-TAE小食~
每一層嘅食物都好精緻呀~
依個為食小小豬真係老實不客氣,一見到個士多啤梨馬卡龍就即刻拎嚟食,仲好似好滋味咁哦~
對上一次入嚟迪迪尼酒店食HIGH-TEA時,就係我仲有金咭嘅生日月(請按此).不過原來時隔差唔多一年,依家依個HIGH-TEASET都已經有唔同,除左有一層層嘅小食之外,仲有主菜添呀~
我地食飽飽之後,原本小小豬好想落酒店下面個大迷宮玩(可以佢記上次嚟時玩得好興奮啦),不過我實在唔夠氣力同佢追逐,所以都係等下次大肥豬一齊時等佢地兩父子跑跑跑啦!
之後我地一行三人就再入迪迪尼繼續玩,行過見到史迪仔,小小豬都好似未同過佢玩,加上又唔多人排隊,所以我地又嚟影啦!
唔知點解小小豬見到史迪仔會咁興奮,全程笑到傻咁影呀~
之後行入幻想花園,今次都我勁興奮,因為見到我好耐冇見嘅MARIE呀~
WOW.....我至愛嘅MARIE呀!!!! 冇見佢都大大話話有四年多啦,今日再可以同佢玩,你話我點可以唔興奮呀!
非常感謝在場嘅攝影師哥哥,佢幫我地影左好多張相,唔同角度唔同位置都有影,仲好用心咁幫我引小小豬(最重要係用我部機嘅時候都好落力),依家係樂園可以搵到一個咁好嘅攝影師哥哥,真係唔易呀~
超級鐘意依張相,攝影師哥哥真係好捉到嗰一刻,真係要俾個"LIKE"佢呀~
咁耐冇見,我又點可以放過依個機會呢!所以先將小小豬交俾好友睇住,我自己同MARIE影返夠本先~
我真係好唔想咁快就離開依個亭,因為唔知下次幾時先可以再見到MARIE.不過,其實我地比其實人都影耐左,所以唔可以咁貪心影響其他朋友,唯有勁唔捨得嘅情況下同MARIE講拜拜啦!
原本我地都好想影MICKEY,不過又真係多人得恐怖,要排成60分鐘以上,所以我地就轉向同PLUTO影啦~
影完相之後,由於好友仲有下場節目,所以佢就先離開樂園,我地兩母子又繼續玩.
接下來又到小小豬指定玩樂時間,佢第一個主力就係佢次次嚟都一定要去嘅小小世界~
當我地行出嚟時見到汽球哥哥,估唔到小小豬如此大膽走去問哥哥可唔可以送一個汽球俾佢,就係咁哥哥就即場整左直昇機俾小小豬啦~
之後就到玩我最怕嘅遊戲 - 轉轉杯,其實我真係唔明白點解小小豬玩依個係唔會暈,當我轉左第四吓之後,我都已經開始覺得暈暈地,反而小小豬仲好精神咁周圍望~
原來之後小小豬話想去玩水,不過見在場已經有好多強國嘅小朋友,我唔係因為見強國小朋友就唔俾小小豬一齊玩.只係佢地玩得都真係幾粗魯,見有啲好大個嘅小朋友不停向細小嘅潑水(仲要係好密集式咁潑),為免小小豬受傷害,所以都唔俾佢玩啦!
之後我地就轉玩巴士光年啦~
仲去玩埋飛碟添~
其實今日真係冇預計係咁夜走,不過因為小小豬玩到唔願走,大肥豬又話見佢玩得咁興奮就俾佢玩耐啲,所以最後我地兩個留係樂園食埋晚餐8:30先離開,真係最夜嘅一次呀~
大肥豬驚個寶貝仔玩到咁夜會攰,所以放工返左屋企之後都再出門口,去荔景站接我地,最重要係全程抱住寶貝仔,真係廿四孝DADDY~
好友剛剛外遊返嚟,仲送俾我同小小豬準備左韓國手信...多謝呀~
今日玩得超開心,又食左一個豐富HIGH-TEA,真係勁滿足嘅一天呀!


text:
見到樓上講亦舒 其實某程度上亦舒嘅男女主角背景設定同韓劇冇咩大分別,都係男嘅高大有錢靚仔,女嘅清秀倔強有氣質,只係啲對白同行為冇韓劇咁離地 睇咗好多年亦舒,最俾佢洗腦嘅係女人要經濟獨立,莊敬自強,唔好依賴男人,無論做咩事姿勢最重要,一露出狼相就輸了 佢啲舊作長篇中篇都好正,除咗朝花夕拾,我的前半生,喜寶外,玫瑰的故事,美麗新世界,圓舞,如果牆會說話都值得睇.近年嘅就算啦,覺得師太有啲似賣咗個名俾徒弟出書,同以前係兩回事嚟嘅. 利申:幾乎睇哂師太嘅小說同短篇 - By 青豆 亦舒同衛斯里,即係倪氏兩位作者,我認為18歲之後不宜再讀, 前者係用相對狹窄既視野睇世界,後者好似用文字拍電影,然而拍既係公式電影. 兩個作者無論寫得再多,都是作者,寫的東西都不會成為文學. (你如果鍾意女性自主,何不聽聽維珍妮亞吳爾芙女士點講?) 有趣的是,香港女人鍾意睇既講愛情既女性作者,張愛玲亦舒深雪本身都冇咩愛情建樹 - By 傻祥扶弱 8/2017
本地女作家
愛情小說嘅話 有本叫停車暫借問我覺得幾好睇 但幾年前睇情節印象唔太深 講唔到比你知 - by 失敗者的飛翔 咁多年本地小說剩係睇過停車暫借問,好野黎的 - 五月街 鍾曉陽喺停車暫借問之後好似無以為繼 如果講本地文學小說,陳慧嘅《拾香紀》一定唔可以忽略 - 奈良鹿仔 係 好可惜 講起本地野 好多人推李碧華 亦舒 但我真心唔鍾意果種銳利 覺得有d女作家情結矯枉過正 咁講唔知有冇人明 拾香紀會去搵下! - by 五月街 李碧華我幾鍾意 胭脂扣印象好深 佢仲有啲作品係講嘢食嘅 幾得意 亦舒就一直都未有興趣睇 - by 失敗者的飛翔 2/2017


text:
講故仔之前,交代吓少少背景先.
我生於一個都算幾多人嘅家庭,對上有九位長輩,全部都係戰後至60年代出生;對下有五個表弟妹,都係大家口中嘅九十後.我呢,就啱啱夾晌呢兩代人嘅中間.
事源新年拜年嘅時候,有人提議玩大富翁,於是五個長輩同三個後輩做參加者,我做銀行,其他人睇住佢哋玩.
擲骰決定起步次序,長輩們都好好彩係行先嗰批,於是一開始就可以買唔少地;後輩們都有買到地嘅,不過都係啲長輩買漏,收入唔多嘅「雞肋」.
行咗幾個圈,長輩們同後輩們晌資產上嘅分歧漸漸明顯,尤其長輩們在靚地上起埋屋同酒店,後輩們踩中時要俾嘅租金就更多;長輩踩中後輩嘅地呢?都有俾錢,不過都係九牛一毛.呢個時候後輩們開始諗計聯合反抗,例如後輩踩到後輩嘅地就互免租金,長輩們一概以「唔啱規矩」而禁止.不過好笑嘅係,長輩們有幾次偷偷哋晌枱底交換佢哋嘅地嚟儲齊同色,我有開過聲話佢哋「出茅招」,佢哋就話「銀行唔應該出聲」.
再過多幾個圈,後輩們嘅現金已所餘無幾,就嚟要賣地啦,旁觀嘅長輩都開始起哄,話「不如讓吓啲後生啦」,佢哋舉出咗唔少附加嘅新規則,例如「後輩踩到公共福利可以double,長輩減半」,「後輩坐緊監都有租金收」,不過長輩一一拒絕.於是後輩開始消極,已經唔係enjoy個game,而只係漫無目的咁擲骰,行,俾錢,甚至寧願入獄,可以唔駛俾錢.到最後,後輩們根本冇辦法再玩落去於是紛紛離枱,係剩一班回味自己有幾多地幾多錢嘅長輩.
其實我覺得好熟口面架,呢場大富翁咪係香港嘅部份縮影囉.班長輩以為自己好叻咩?佢哋只係出世得早,搭到香港經濟起飛嘅順風車所以累積到資本,當中可能都有做過啲唔啱規矩嘅事,不過好彩過到骨啫!到班後生加入,佢哋已經比長輩們先天輸一截,班長輩唔幫佢哋不特止,仲要為咗自己既得利益打壓佢哋,咁班後生邊有心機同你玩?
其實我覺得我屋企班後輩算係咁架啦,話晒都係一家人先只係離枱走咗去,你試吓同出面嘅人玩?枱都反咗你呀!你哋仲可以話自己點叻點叻咩?


text:
日期:2015-4-2,農曆二月十四日,星期四
地點:欣澳
開始時間:11:00
結束時間:18:30
同揪哥,處長有搵吓啲地方可租艇扒吓釣吓,之前去汀九
係第一站,都玩過兩次
,今次轉咗場地,不過仍然你西水,比較方便大家,終於喺復活節長假期放多一日假去欣澳一試.以前係叫陰澳,有一排排木椿嚟架起啲木材,欣澳係起咗地鐵後起嘅名,英文叫Sunny Bay,新舊名一陽一陰,幾趣怪.
由欣澳站沿住石堤步行入村在三十分鐘內
今朝約喺青衣地鐵等埋先,嗰度有間唐記點心可以買到啲熱辣辣嘅點心,盅頭飯,糯米雞做早餐同午餐實在係唔錯.之後搭一個站就去到欣澳,雖然係平日但列車好多乘客,因為大部份係再轉搭專車去老鼠樂園吖嘛.到欣澳後落車向石堤而去,出閘先知一個站要成11蚊,真係老鼠樂園乜都貴,但我哋唔係去個度喎!
欣澳步兵團
沿住石堤要行半個鐘先去到租艇嘅一個小村,其實就喺個內灣嘅對岸,沿途終于見到網上講以前嘅釣魚勝地——一排排嘅木椿,但已無哂啲木材同少咗好多木椿.入到條村只見沙灘旁有幾戶人家,問明後搵到租艇嘅一戶,只見有個菲律賓傭工叫出一個滿頭白髮嘅婆婆,哩條村都係只得一班老人家留守,各戶都有外傭照顧起居飲食.個婆婆係客家人,只得揪哥同佢用客家話講得掂,原來係一百蚊租一日,一艇只可坐兩人(汀九租艇都係咁講,但我哋三人坐又無問題),仲要4pm就交艇,又唔可以出個內灣.無法啦,一場嚟到都要租嚟玩吓架,咁就租咗兩隻艇,揪哥一艇,我同處長另一艇,個內灣風平浪靜,扒出去都唔難.
村內沙灘一角
當時已經係11am,要爭取時間釣魚,就咁扒到去最近一條木椿試釣,水唔深又無乜魚訊,之後續步向對岸嗰條剛步行入嚟嘅石堤而去,扒吓釣吓,但我因為要同時用電話處理公司事務,所以有時都要投竿後就置竿……就係一次我寫完email後收絲,竟然收上一條良型牛鰍.
如事者一直向石堤推進,越近石堤魚訊越多,大家都為之一振,但都只上到一啲梳羅,林哥嘅魚仔,我就幸運啲,俾我又上多條更大嘅牛鰍同沙鑽.見時間無多就經另一邊兜個圈扒返埋沙灘,中途又再釣吓,但已無乜進帳.
揪哥扒艇英姿
交完艇後見仲有啲餌又時間尚早,正諗緊再去邊度釣吓,客家婆婆就話可以去個碼頭仔一試,話早前好多人嚟釣鱸魚,有釣友釣咗好多,仲俾咗啲佢囇鹹魚添.我哋見個內灣水淺又無乜魚獲都半信半疑,但見到個師兄早少少已釣緊,咁就去一試啦.又見到有一對男女剛回程,抽住一袋蜆同婆婆傾計,話喺碼頭仔隔離個沙灘掘.
比較似様嘅魚獲
初頭喺碼頭石階邊有一大羣三四寸泥鯭聚集,見水質同泥鯭大細都可以,就換過細鈎細鉛細餌去釣吓,咁又俾我釣到兩條,正諗緊點樣更有效釣泥鯭時,個師兄正釣上一條星鱸,又報料話哩個碼頭黃昏時候就有鱸魚埋岸食魚仔,只要將餌投向碼頭對開幾塊浮木底,鱸魚一係唔食餌,一係就大咬入扣,實無得走,除非斷絲.無耐處長啲竿真係有鱸魚食餌,但可惜斷絲收場.跟住輪到揪哥,見唔係大咬,收上嚟係隻蟹,但最終甩咗.之後又有嘢咬,但唔係鱸魚,係一條坑鰜.
碼頭仔對開嘅浮木底釣鱸魚
見時間都已6:30pm,就諗住走,見師兄有支竿被拉跌,估到非比尋常,果然師兄收上嚟係條唔細嘅鱸魚,師兄話早前仲涼啲時會有成三十人喺個碼頭仔專釣鱸魚,有人一晚可以釣上四十條;今日只花幾個鐘同廿蚊死蝦就釣到三條鱸魚,已十分化算,之後師兄踩住部摺疊單車瀟灑而去.
師兄最後上到條大星鱸
全日扒艇track,逆時針而行


text:
廁探Toiletective
第2章 - 張敏
臨瞓之前,無論點樣屙清啲尿都好,你瞓果陣總會急尿.
脹大嘅海綿體一邊將我扯離軟綿綿嘅KING SIZE大床,軟綿綿嘅大床又一邊用萬誘引力將我纏住,我係一隻嚎哭待宰嘅羔羊,等緊膀胱劊子手「斬」嘅一聲手起刀落,引爆水彈.
「刀下留人!」呢個係TBB劇集入面成日出現嘅濕鳩情節,但我決定唔可以比自己再濕鳩多一次,射到一褲都係.惺忪嘅我幾經辛苦,終於成功離開溫暖嘅刑場,直奔十步之遙嘅洗手間.室內滿庭皆春,水聲潺潺,係一派煙濛嘅迷幻氛圍,馬桶口呢一刻係一個十八處女嘅秘密花園,喺呢這幾十秒,甚至幾分鐘內就係我專屬發洩嘅出口.
等唔切咁拉低橡根褲頭,除埋條紅色嘅CK底褲,熟練咁掏出同掰開細佬,以雷霆萬鈞之勢用高壓喺小口度激射而出,我幻想自己喺度拎住把AK47,掃射班港英餘孽,爽到想學里安納度喺《鐵達尼號》咁大叫一句:"I am the king of the world!"
馬桶入面全部都係我淺黃帶泡嘅尿尿,拉水沖廁就好似要殺死自己嘅親生骨肉咁.正喺度猶豫之際,我發現龐然巨物並無因為頭先嘅釋放而態度軟化,反而就挺得更高更直,好似軍人咁挺胸步操,跟住無形嘅節拍律動,等緊指揮官發號最高指令.水聲戛然而止,我驚覺原來啱啱比尿魔蒙蔽,無發現到廁所竟然有人.
喺純白嘅大浴缸入面,有一個雪白嘅身影喺迷霧入面徐徐現形,「好一個背多fun呀……」果個豐腴滑溜嘅玉背留住咗本來想急步鬆人嘅我.
儒家嘅中庸之道真係世界少有嘅真理,叉燒半肥瘦就係top fit,而女人都係,最緊要就係應大則大,應細則細,唔係唔好砌.皮膚白雪雪,葫蘆身型並無多餘嘅贅肉同脂肪,蛇腰廿四吋,配合明顯練過深蹲,需要比啲掙扎先練到嘅大pat pat,難怪細佬會吶喊助威,預早紮馬進入戰爭戒備狀態.
回眸一笑步生花,但今次就係「回眸一望扯旗啦」,不經意嘅一個轉身,我只可以諗到用「神奇,頂級,超卓」嚟形容眼前嘅荒謬之事:廟細燈籠大,圓潤嘅胸部差不多淹蓋到半個上身,瘦底大波,但粒lin竟然唔啱比例到好似一顆初熟嘅小櫻桃咁.啊,唔記得講塊面,五官雖然唔標緻,但配合得恰到好處,雙眼水汪汪,KAWAII呢嘅包包面,大家可以ff係類似白石茉莉奈果種楚楚可憐嘅女仔.
君子唔會乘人之危,都係頂住自己果把尚方寶劍,立即道歉走佬算罷啦.喺腦交戰之際,本身已經蒸氣繚繞搞到好溫暖嘅浴室突然間變得更暖,我感覺到全身嘅血液被推得更集中到某一點.低頭一望,竟然睇到白石喺度手口並用咁幫我出精,當人哋咁努力嘅時候,我又點忍心潑人冷水呢?
估唔到白石除咗係人哋老母之外,喺個人方面都有濃厚嘅音樂底子,仲係環保方面嘅先鋒,為咗唔排出過多嘅二氧化碳污染已經病得好重嘅地球伯伯,佢不斷起勢咁用力吸,盡力將口腔抽至真空嘅狀態.而另一方面,口裡翻騰,我完全感覺到佢條脷上面嘅每一個凹凸不平嘅味蕾,不斷三百六十度咁掠過龜頭同根莖,時而深喉,時而淺嘗,時而郁都唔郁等我感受到佢嘅鼻息,大汗疊細汗咁希望令寶劍出鞘,殺害千億子孫.
我好大力咁嘗試推開呢個陌生,好似前世未食過德國嘢咁嘅尤物,點知佢繼續比力同我抗衡,佢雙眼好堅定咁向上望住我雙眼,目光無半點遊移,反而令我倒轉頭咁唔夠膽望住佢.幾時都話認真做嘢嘅女人係最吸引嘅,我覺得有少少比佢打動咗,真正嘅愛都係嚟自無言嘅付出,冰山都有被焰火融化嘅一日.
而呢種拉扯就變咗最攞膽嘅活塞節奏,九淺一深,欲迎還拒,你表面上愈反感想推開,心底裡其實就係覺得愈爽.由抗拒變成迎合,我覺得人嘅道德底線喺情慾之下係連條底褲都守唔住嘅,香港男人面對服待週到嘅靚女投懷送抱,每日一車車咁落嚟香港挑戰港女地位,一邊SERVE你,一邊用娃娃音同你講:「巧痴巧痴,禾眉廳刀尚痴」,同港女要又埃又西先肯執番兩劑,我哋仲配走去講乜嘢堅持,快手啲除褲好過啦.如果反抗唔到呢種強姦,做唔到唔「乘人之危」,咁唯有揀去「成人之美」,唯有揀去享受……
由求救變成求教,合埋雙眼享受呢首極盡感官之能事嘅魔笛追魂,連白石都開始情不自禁咁發出氣若游絲嘅嬌喘,誘人嘅呼吸聲不斷喺耳邊盤旋.一陣熟悉嘅氣味突然加入協奏,我盡平生之力一吸,嘗試索盡美女自然嘅體香.幽香悠悠飄進鼻腔之內,半秒間芬芳竟然突然間變咗做惡臭,係喺扑野果陣無可能存在,無法言喻,只可以用嗅覺同味覺去感受嘅味道!
喺呻吟中勉強打開眼皮,廁所入面乜人都無,我坐緊喺一個合埋咗蓋嘅馬桶上面,純白嘅浴缸憑空消失,取而代之嘅係前面寫滿MK仔女粗口嘅一道廁所門,我成日都唔明點解班超級撒亞人要喺廁所入面塗鴉,乜嘢「大B到此一游」,「我愛細儀」啊咁,快快手掉咗個元氣彈咪算囉,真係貪公廁香咩!
我六神無主,對眼OUT曬FOCUS,失曬控咁嗌:「條女呢?條女呢?我仲未出架!」
近大門左手邊第二個廁格突然傳嚟一陣竊笑聲,然後就有把沙啞嘅聲音怒吼:「屌你老母呢度男廁嚟架,搵女人出嘢就去叫雞啦,男人老狗喺個廁所度呻吟……陷家鏟!」
驚魂甫定,我決定用力搣下大脾內側,睇吓自己係咪發緊春秋大夢,結果痛到仆街,瘀左兩日.有人話過,每日叫自己起身嘅應該係自己嘅夢想,但萬萬估唔到,今日叫我起身嘅,竟然係屎坑啊叔既爛屎味……
留言
未有留言


text:
呢個月我又開始爆肝的日子了~
因為我學人做奶媽呀!我托養緊一隻得幾日大嘅貓BB,每個幾兩個鐘就要餵一次奶,佢一嗌就要塞飽佢,不分晝夜咁食呀食呀食呀.照顧咁細隻貓BB我都係第一次,原先我以為家中已為人母嗰兩隻大貓會有啲母愛,點知…我一拎到返屋企,meme同米米都只係聞一聞,然後俾個『你自己接返嚟嘅就自己搞掂佢,又不是我親生的!』嘅眼神我…自從嗰一聞,佢哋都冇再理過隻貓BB.我嘅如意算盤打唔響了!咁既然接得返嚟,就唔可以輕易放棄.雖然呢隻貓BB好大機會係因為唔多識飲奶又偏細碼而被貓媽遺棄,但係我信每個小生命都係有生存嘅動力同希望.只係喺野外正在流浪嘅貓媽好難同時兼顧到~
既然呢隻得76g嘅小生命嚟到我屋企,我一定會出盡力去養大佢,令佢變得肥肥白白,再幫佢搵個好家庭好奴才.所以呢期我真係好忙,連街都唔出得,就算要出都只可以喺半個鐘內返到屋企…每次餵奶前先幫佢放屎放尿,再慢慢用奶樽餵奶,見佢用奶樽飲得唔太好,又要同針筒補奶,之後同佢掃風,洗樽.即使係凌晨都要咁做,每個幾兩個鐘就重覆一次,就算幾眼瞓都好,都一定唔可以邊餵邊瞓…唔怪得朋友講『湊一次貓b老十年』,是真的!真係可一不可再呀,清咗呢罐奶粉之後我唔可以再買奶粉返嚟擺啦~只要冇奶粉自然唔會再豬衝去湊貓BB!
熱浪,請你快快長大,我好眼瞓.


text:
住左呢區就黎3年,都間唔中會去長沙灣道果D時裝批發店買衫.有時係佢地舖頭門口擺出黎散貨既平衫都會有好野架!我真真正正咁去揀衫既話應該都唔夠10次,但其實都幾鐘意去,因為抵丫嘛!
一來佢地既款通常都係自己設計自己廠造,款式追貼潮流.二來用料有d都好好,好襟著.所以一抽到時間,我都會去採購一番!
今次買呢幾件唔係放出門口俾人揀既貨尾平衫,而係新款!價錢由80至150蚊,應該會比係出面舖頭買既平d.當然有D更貴或更平,例如門口果D,50蚊左右有交易!
如果想揀門口平賣果D,要提提大家小心check清楚,因為有D可能係有問題,例如爆線,穿左窿,甩線,或者污糟左等等.我咁論盡就緊係試過啦!所以奉勸大家要睇清睇楚呀!
三件我都試左啦!非常喜歡!佢既款係斯文得黎亦時興.我之前帶阿仔返學都會見到呢間舖,但幾乎未入過去睇,因為我總係時間岩岩好要去搭車接放學,等車時見未有車到先望兩眼.雖然都幾鐘意佢d衫既style, 但當時仍然鐘意著型d既衫,呢種對我黎講太斯文了.不過過左兩年,年紀又大左,開始覺得呢類型既衫會比較適合我,總之就係唔可以太型啦!(因為唔想認都要認,係師奶仔一名啦…)
佢地既 Facebook Page:
Beauty Ballet 日韓潮流時裝
下面就貼D間舖係facebook post既靚衫!
原來佢地有3間舖 (從網站得知)
我去呢間係近地鐵站黃金果個出口, 另一間我都知係邊, 就係南昌街都幾近長沙灣道, 仲有一間我就唔知啦!有興趣去睇睇啦!佢地對零售客人都好Nice呀!!


text:
石頭
石頭,石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火成岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
法國婚紗攝影 France Bridal Wedding Salon
服務詳情
評語 提交評語
我地一直都係想去日本影婚紗相,但France Bridal嗰邊見我地咁後生,就建議我地去台灣影會顯得young啲.佢地都有比日本同台灣影既相比我地睇下,我地睇完之後都覺得ok,所以最後就揀咗台灣.我之前都見有啲人話佢地sell得好chur,但到我自己親身去傾又唔覺得喎,感覺都OK~
佢地幫我地開咗個whatsapp grp add埋化妝師,攝影師,方便我地溝通,呢樣野都幾好~~佢地啲衫都好多款,但大部分就比較成熟少少,如果可以入返啲young啲既款就更好喇~~~!!化妝都化得好好,可惜我big day本身已經搵咗化妝師,如果唔係我都想揀返佢地!因為我對眼比較難化,之前試過幾個化妝師都化到大細眼既情況,但係呢個化妝師就無!地點方面,我地係一開頭講咗幾個地方,攝影師就再幫我地揀幾個出黎影,因為一日影唔曬.最後我地去咗陽明山,台北101同埋台北一個影婚紗相既攝影基地.我覺得佢哋都好nice好friendly,成個過程都相處得好舒服.我仲記得影相個日好熱,但攝影師,化妝師,助理都寧願坐係戶外食飯,而且仲食得好快,就係為咗幫我地影多啲相,好有心~!
揀相啲時候唔會催我地,我地揀完話比佢地聽就得~~啲相既角度拎得好好,所以整體都好滿意,我地都有加錢買多啲相~~
我地去過幾次婚展,都睇過同問過唔少攝影公司,發現其他公司都幾chur,同埋會海鮮價甚至開天殺價,但係France Bridal就無呢個問題,而且態度都friendly.我地揀prague主要係因為係facebook見到有朋友去左嗰度影婚紗相,見到啲相覺得好靚,啲紅色塔頂好吸引.
我地去到嗰邊,package嘅service hour係10個鐘,我地都加左錢租埋車.佢地大概3am尼到我地酒店,影到下晝1點左右,有一個攝影師,一個助手,一個化妝同一個跟班.攝影師都好好,俾啲指示都好明確,好清楚,所以都影得好快.化妝師間唔中都有偷影下俾我地有得即時睇下啲相,不過佢化我對眼有小小高低眼,唔太對稱,好在出尼效果都ok,攝影師識攞個角度就到,影出尼啲相都唔覺.
返到尼揀相嘅時候,啲staff都係咁讚我地啲相好靚,佢地都好想俾意見我地,但係其實佢地坐係度攪到我地有啲尷尬,唔好意思唔要個啲相,要等佢地行開先敢唔要.雖然影個陣唔知點解要咁擺pose,但出到尼睇返啲相就好好,more than I expected,都好滿意!
初時我哋係行婚展先認識到France Bridal,我鐘意佢哋啲相唔會影到景好大,人好細.雖然我都知出去外國個景係最主要,但我唔係咁鐘意個景好大但個人就得粒豆咁細,影咗喺邊個都睇唔到.去到佢哋個booth嗰時都無諗住要即刻幫襯,想睇多幾間先,所以我哋坐底傾完同佢哋講想再睇吓先,佢都好OK,唔會係咁要留我哋同埋俾我哋慢慢考慮,已經俾咗個好印象我哋!再行咗陣婚展,都係覺得佢哋嘅員工唔會好似其他公司咁死chur,令我哋感覺最舒服,就再返咗去佢哋個booth.
開頭我哋諗去邊度影婚紗相都諗過好多地方,唯一係無諗日本嗰邊,因為1月我先生向我求婚嗰時就係喺日本,剛剛先去完唔想咁快再去.我同佢哋講本身鐘意陽光與海灘嗰類,但佢哋聽完嘅專業意見就話嗰啲地方影出黎會好似去大澳都影到,無咩特式,就提議我哋可以考慮去布拉格.我哋睇完啲相覺得布拉格好靚,同埋喺歐洲國家之中保留歷史保留得好好,有一種浪漫感.反正未去過歐洲嘅地方,就決定襯呢個機會去見識吓!
我哋覺得佢哋都俾到專業意見我哋,好似由揀酒店起已經有提我哋邊間酒店喺地點上會方便啲.例如佢建議我哋可以住喺Charles Bridge附近,之後我哋第一拍攝清晨5點幾就喺嗰邊影晚裝,變咗咁早都唔會覺得太辛苦.後來我哋先知原來嗰位攝影師長期影呢條線,好有經驗!另外化妝師Carol佢好細心,額外自己帶多咗一件lace上衣俾我著,令我個造型影出黎更好睇.嗰日好好彩又無落雨,成個攝影過程都好順!
因為我哋唔搞婚禮,所以成個結婚過程我最concern就係結婚相,所以都好緊張想快啲有相睇,不過都知道執相要幾個月先有得睇.有一樣嘢令我好感動嘅就係原來Carol佢幫我哋影咗好多相!!我之前係完全唔知!佢send返俾我哋嘅相有成百幾張咁多,而且感覺仲要係好ok唔係hea影,所以我收到嘅時候真係好開心!
開頭我本來想去日本影pre-wedding,不過男朋友唔鍾意,怕凍,所以就諗住去台灣影,又可以順便探埋朋友.我行婚展見到France Bridal有人駐場,可以即時解釋俾我聽有咩建議路線.之前我同好多公司傾過,佢哋都不約而同叫我去陽明山莊影,於是我就好奇問France Bridal點解,原來佢哋話:「梗係啦,陽明山莊一個地方搞掂,又唔洗煩,又有得住.」我覺得佢哋真係好坦白解釋俾我聽.
我輯相其實都focus一個點影哂,去咗格林婚紗攝影基地.我propose咗呢個點之後,佢哋即刻有相俾我睇,亦即刻講解攝影路線同住宿問題.因為有好多公司就係貪近,會建議我哋住台中,但係France Bridal會解釋俾我聽住台北會好啲,方便我留低喺台灣玩,佢哋係寧願佢哋就我.嗰日我知佢哋揸車都揸咗兩個幾三個鐘,佢哋寧願係我哋輕鬆啲,俾好多建議我,而唔係一尾hard sell叫我去呢度.
我係今年4月去,開頭都已經擔心台灣落雨日子會多,結果真係去到第一日就落雨.雖然落雨,不過我好開心咁啱去到格林有一隻真嘅白馬喺度,攝影師都即刻過嚟問我影唔影,我梗係影啦!而且so far呢間公司比我想像中做得更好,例如揸車嘅司機,其實我哋只係book一日,我喺入面幾個鐘其實佢有得休息,但係佢見到落雨,就主動過嚟幫我哋擔遮,幫吓助手等等.因為我哋都嗜好相近,同佢哋一齊真係好輕鬆,成個旅程都好開心,又沿路係咁介紹有咩好玩好食俾我哋聽.
我哋係上年11月join,3月佢哋就已經開咗個whatsapp group,有化妝師,攝影師同司機,亦都同我哋保持聯絡,跟進得唔錯.而化妝師都一路有問我係咩色頭髮,叫我影俾佢睇,佢會做好多準備,知道我個樣點再睇應該化咩妝.
因為我件衫係香港嗰邊嘅shop租再拎過去,影相途中整污糟咗條裙,因為隻馬污糟,又落雨,都驚佢哋扣錢.於是我即刻影相俾香港contact嗰邊,但係佢即刻覆我話:「唔緊要架,唔好擔心!」佢哋由聯絡開始都好nice.因為我有問過其他公司,覺得佢哋真係好煩.同埋我之前搵香港公司係驚喺台灣租,驚去到原來係唔靚,又或者靚嘅要即場加錢,所以我寧願喺香港拎過去,唔會話去到騎虎難下.我其實影完都留咗喺台灣幾日,佢哋都冇要我加錢去Hold衫.
我哋嘅相入面最有印象嘅係,我同男朋友著住便服一路行一路打緊交,攝影師就一下影咗.我哋係一路行一路郁手郁腳,因為我同男朋友都比較好動.攝影師喺我哋後面,見到我哋咁樣就跑跑跑去我哋前面影低咗,張相自然得嚟又好sweet.
起初都睇post見過有幾個人話呢間公司服務唔好,我亦都有朋友試過,自己都有少少擔心.不過我哋影完相,服務好啲相都靚!而且大公司始終有保障,只要講清楚自己要求,溝通得好就應該唔會有問題.
多謝你既評語,我地既團隊會繼續努力!
因為有Friend影過,佢話ok咁咪跟住試下.我地係婚紗展搵到佢地,因為有另一間酒店既芝柏$5380既Coupon,俾佢所以可以平$1000.其實婚展好似會平啲,但最後都係會洗番晒咁多錢.
其實之前傾過兩屆婚展,溝通既時候都ok,咁即場落埋訂.由同事Angela幫我地,佢服務ok既,俾晒唔同既相啊,想點影啊,去邊度邊度啊,又同你講成日個流程大概會係點走啊咁,有講得好清楚既,所以就決定好,係個度俾埋.
到影之前,中間既溝通其實係幾次電話架咋,同我地約時間囉,confirm日子同幾多點去到等化妝咁個啲.溝通流程由Gigi同Angela負責,都ok既,一個負責lead,另一個係隔離幫下咁既,當時都買得開心既,埋單$7988.
我地係攝影前揀衫,男裝選擇極少,一眼睇晒,好核突而且殘,揀唔落手.而女裝選擇多既,但佢有分開架,唔洗加錢既佢有一堆,另外要加錢既佢又有一堆,靚啲個啲好多都要加錢,所以感覺係迫住要而加錢男裝好啲既款仲要加多啲.我地事先又唔知要加錢既,又唔知咁少選擇,都幾surprise.因為佢sale既時候都有俾我哋睇過啲裙既,咁有睇過女裝,就覺得女裝有啲都ok,佢個時有啲有講邊啲加錢,但只限女裝,另外就知道係有啲男裝揀.但我地無諗過佢男裝咁核突,諗住差極都有個譜架嘛,得個10件到,款式少,質素又唔得,我地真係覺得著自己個套出去好過.我地要求好簡單姐,佢地連SIZE都無.我地最後女裝無加錢,係唔洗加錢個堆揀.而男裝加衫要$1400,連花球,襟花同girdle用左$2686,又要分開俾錢.新娘試妝用左$500,要一早俾定,make sure新娘個日可以化妝,話可以結婚個日用番,但我地最後無用到,蝕左俾佢.最後落樓洗左$31334.
後來買相又用左$20160.因為佢頭頭係婚展係話包一本相簿,而上到佢舖頭睇到實物呢係好核突既!婚展同舖頭個本好似兩回事咁,我地唔係幾接受到,跟住佢拎左本好靚既出黎,佢sale我地好似磁石,可以一塊塊黐相上去既,砌圖咁既,我地又買左.之後又買多左幅畫,加大幅畫用左$480.另外,簽名布加左錢,相簿好細又upgrade左,又揀爆左相要加相.本來都無話諗過$7988係落到樓,但都無諗過要多咁多.
到攝影當日,一早去到化妝,換衫,去山頂,HKU同埋赤柱影.當日租車仲要自己俾,through佢地book,司機都係自己俾,佢一開始婚展都有講定既,俾左$1700.有一個助手,一個攝影師,一個化妝跟住,都正常既.影相既流程都ok,攝影師都有諗話夜晚影邊到靚啲囉,日頭係邊啲地方影會好啲,都幾好既.攝影師又會教晒你點擺pose,咁我地又唔係成日影相既人,都係個啲standard pose架喇,但影出黎都ok既.
我地1月19號影相,之後影完一個星期多啲就可以揀相,都幾快,但就未執既,揀邊啲擺係相簿,邊啲擺簽名布,邊啲用黎做油畫.個plan本來包左60張,我地影左200幾張,咁問我地要唔要晒啲底,我地揀左100幾張.個日都同我地講邊本相簿靚啲呀,大啲呀,又話玻璃面呀,就係個日sale個啲.佢就懶係著數咁話買晒呢啲就會俾晒全部相既底你地,個手法都ok既,唔係話好hard sell,無話反感.但執相同拎相簿個啲就耐啲,差唔多6個月到,比原本提早左少少.執好晒之前無睇過就直接拎左相簿,最後本相簿係靚既.
我地覺得要有心理準備,會有好多hidden charges,一係問清楚,一係自己預左,婚展好似好抵,但最後你會俾多左好多好多錢,睇你有幾重視個pre-wedding.因為本來我地覺得求其有就得,但最後發覺質真係好重要,所以過唔到自己嗰關而加多咗錢.


text:
上星期睇完《消失的檔案》,真心要多謝羅恩惠導演同所有出力支持過呢段片嘅人,還原咗當年一部份真相,令大家可以知道六七暴動嘅前因後果,以及中間鮮為人知嘅過程.當製作團隊嘗試去香港檔案館去搵當年記錄時,只係發覺得番寥寥可數而且無關痛癢嘅文件,應該要有嘅記錄,例如係少年犯資料,傷亡人數,被捕名單,牽涉組識等全部都不翼而飛,懷疑有人唔想俾市民知道當年發生咗咩事.於是,導演就決定將調查角度拉闊,想更宏觀地重現真相.
六七暴動始於1967年4月人造花廠勞資糾紛事件,左派工會介入煽動工人係廠外寫大紙報同埋貼毛語錄,係都傾唔掂數,結果勞資雙方衝突而有人受傷.《大公報》社論開始將事件政治化,親中報刊更將事件解讀為係港英殖民政府迫害中國民族,號召香港市民上街對抗,打住「反英抗暴」旗號,當時嘅港澳工委(中聯辦前身)更加成立「港九各界同胞反對港英迫害鬥爭委員會」(鬥委會),號召左派報館,銀行,國貨公司,甚至係學校每日去示威同集會,之後更加製造同放炸彈,轟動一時嘅案件就係北角清華街炸彈爆炸殺死咗2個小朋友及商店廣播員林彬被殺.整個暴動,都係周恩來同相關共產黨員係背後策劃!
當時鬥委會無所不用其極咁煽動民眾同洗學生腦,帶起文革式批鬥,好多造炸彈同放炸陣嘅人都係學生同左派學校老師,計計條數,呢班人就係今時今日開口埋口話自己「食鹽多過你食米」嘅廢中廢老,民建聯議員葉國謙就係當時鬥委會其中一位成員,曾鈺成就係香島中學其中一班嘅班主任,當年嘅暴徒今日就係香港嘅當權者,又有幾多香港人會知道同關心呢?
當時共產黨為咗持續抗爭,要求左派機構員工罷工,全力示威同埋造炸彈,佢哋會每個月畀錢呢班所謂愛國份子.所以大家係呢幾年,由雨傘運動一直衍生至今嘅抗爭,都會聽到一班港共議員以及社會上嘅廢中廢老,都會話年青人上街都係收咗錢,佢哋自以為是到一個點,就係當年佢哋點做,今時今日都係點做.可惜廢中廢老唔明白,年輕一代眼中唔係好似佢哋咁,窮得只有錢.
最近聲稱自己做律師嘅何君堯,係集會上就話要殺豬殺狗;而六七暴動時都會稱呼幫助港英政府嘅人係白皮豬同黃皮狗,更有口號話:「炸豬炸狗真英雄」.推算何君堯背景及佢嘅說話,我地可以明白佢仲係有當年文革式批鬥思維及行為,隨便扣人帽子,安插罪名,將反對聲音都統一講成係港獨,然後就可以盡情打壓.係社會入面其實仲有好多帶有呢種思維嘅人,六七暴動會唔會有機會歷史重演呢?我覺得絕對唔可以忽視!
呢套記錄片令越嚟越多人知道原來香港係無檔案法,咩係檔案法呢?以英國為例,就係立法規定官員處理事件同開會都須作文字記錄,完成後就要將記錄完整送上檔案局,然後等局長決定係咪要將相關記錄保存,到特定年期後就可以公開.而香港係未有檔案法,即係話政府官員係唔需要保存同公開任何佢哋處理過嘅文件,代表政府可以隱瞞任何佢地唔想市民知道嘅事,正如「橫洲摸底」同「鉛水事件」等,政府竟然話無記錄,絕對係荒謬到一個點,但市民想追究同問責都無從入手.
或者大家會以為1967年距離2017年好遠,當年嘅影響一早煙消雲散,但係事實恐怕唔係咁簡單,暗湧只會越嚟越大,大家都唔應該掉以輕心!
Photo: 明報新聞網


text:
丹尼丁 必去景點及隧道海灘附近酒店推介
隧道海灘附近酒店預訂
神秘優惠價幫你慳更多
即時揭開神秘優惠價,慳得更多
丹尼丁必去推介 - 隧道海灘
想去 丹尼丁 自由行?等 Hotels.com 帶你玩盡 丹尼丁隧道海灘 啦!留意我地文章,話你知去丹尼丁 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋丹尼丁隧道海灘 附近有咩酒店,等你更加容易計劃行程,慳返酒店來回景點嘅時間.
丹尼丁隧道海灘 自由行
去得丹尼丁隧道海灘 自由行最緊要一定係揀啱日子去.一啲熱門景點例如,丹尼丁 嘅 隧道海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
丹尼丁隧道海灘 交通
想去隧道海灘 暢順無阻濟,最好就係出發前,睇清楚丹尼丁隧道海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
丹尼丁隧道海灘 必食必買攻略
丹尼丁隧道海灘一直都係旅遊熱門地點,去到丹尼丁隧道海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
下午茶時間到~!充滿香濃紅茶及牛油香味, 食完一塊又一塊
Category: 甜品
超簡易芒果布甸
超簡單方便連爐都唔駛開就整到喇~夏日炎炎嘆返個消下暑喇喂!
多士蛋撻
我懶起上黎連我自己都驚呀!當你口痕想食蛋撻, 又唔想落街買又唔願搓曲奇皮, 只要有幾塊方包就可以解決到喇!雖然無好香既牛油皮味, 但係有好香好脆既多士喎!
朱古力綿花批
為左配合好甜既主角燒綿花糖, 撻皮完全唔駛落糖啱啱好!仲有好香朱古力味~
寒天桂花糕
用寒天粉代替魚膠粉, 質地似蒟蒻咁爽爽地都幾得意呀
豆腐布甸
口感清爽嫩滑又有香濃豆腐味, 除左邪惡既雪糕之外, 夏日炎炎消暑甜品既另一個選擇~
[電飯煲焗蛋糕]綠茶海綿蛋糕
用簡單材料加個有焗蛋糕功能既電飯煲, 成件事就變得好方便!
APPLE CRUMBLE
蘋果放得太耐變粉果, 只要30分鐘同埋簡單材料就可以將佢變做好好食既apple crumble!配埋雪糕食就更正啦~
黑糖椰汁年糕
新年點可以無年糕?我鍾意唔放雪櫃就咁攤凍食, 煙煙韌韌好正!
桂花馬蹄糕
馬蹄糕落左桂花又香又清甜, 唔煎雪凍就咁食都好好味
烤椰汁年糕
口感似雞蛋仔, 加左芝麻味道又似煎堆, 最好整到細細件方便一人一個唔駛切~
士多啤梨海綿蛋糕
其實我好鍾意食舊式麵包鋪蛋糕多過CREAM果隻生日蛋糕~但而家好難搵到好食既喇, 一係就蛋糕好食CREAM 唔得, 一係就CREAM 好食但得勁少蛋糕, 再唔係就大量MOUSSE, 適逢媽媽同我都係一月之星, 所以親手整個好食既一齊開心SHARE!


text:
橋鎮 必去景點及圓石灘附近酒店推介
圓石灘附近酒店預訂
神秘優惠價幫你慳更多
即時揭開神秘優惠價,慳得更多
橋鎮必去推介 - 圓石灘
想去 橋鎮 自由行?等 Hotels.com 帶你玩盡 橋鎮圓石灘 啦!留意我地文章,話你知去橋鎮 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋橋鎮圓石灘 附近有咩酒店,等你更加容易計劃行程,慳返酒店來回景點嘅時間.
橋鎮圓石灘 自由行
去得橋鎮圓石灘 自由行最緊要一定係揀啱日子去.一啲熱門景點例如,橋鎮 嘅 圓石灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
橋鎮圓石灘 交通
想去圓石灘 暢順無阻濟,最好就係出發前,睇清楚橋鎮圓石灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
橋鎮圓石灘 必食必買攻略
橋鎮圓石灘一直都係旅遊熱門地點,去到橋鎮圓石灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
之前我講 特區護照 喺歐盟個資料庫當成中國護照,薯伯伯條友係咁攻擊我,呢啲友仔居然可以喺西藏開咖啡店梗係有原因.只不過,你信薯伯伯呢啲人用 特區護照 ,就準備分享做中國人嘅榮耀,成日抹黑BNO嘅Gotrip,都要報導, 特區護照 持有人要排中國護照專用嘅隊,仲要唔知其他國家會唔會有樣學樣.
特區護照 當成中國護照只不過係基本邏輯
其實我講過n次,如果 特區護照 嘅Issuing Country Code係HKG,或者有自己嘅Nationality Code係HKG,縱使護照都係有中華人民共和國國徽,都未必會當你係中國人,但係 特區護照 唔係用區徽,用國徽,而 特區護照 嘅Issuing Country Code係CHN,Nationality Code都係CHN,我係完全唔知全世界有乜系統,可以特別俾 特區護照 特殊看待,繼承過往BDTC-HK嘅歷史遺產.依家終於泰國走出第一步,要你班 特區護照 用家喺泰國同中國護照排同一條隊,仲要中國壓迫台灣,迫航空公司叫台灣做中國台灣,叫香港做中國香港果陣無反抗,依家咪求仁得仁,抵死有餘,你班友去泰國玩,慢慢同班中國遊客困獸鬥,真係唔好俾我見到薯伯伯條友,自己去呢啲國家,就攞本BNO出嚟咁核突又要做英國人.
依家泰國咁玩法,我睇果啲要去泰國玩嘅人,唔想同班中國大媽喺機場入境關卡困獸鬥嘅方法,就係有資格攞本BC, BNO, 其他西方國家護照果啲,就唔該攞番西方國家護照去泰國玩,唔好再用 特區護照 去泰國,甚至果啲中國遊客多嘅國家,都唔好用 特區護照 ,香港入境處亂咁發 特區護照 ,唔知幾多貪官污吏攞住本 特區護照 ,再加上好多中國移民住咗七年,但習性,衣著等等仍然係果副中國樣,你估外國邊防人員真係分到 特區護照 同中國護照嘅分別,係囉,信薯伯伯,附和薯伯伯果啲,記得去泰國一定要攞 特區護照 ,享受一吓大媽嘅聲音,如果唔習慣呀,去天星碼頭習慣吓班大媽喇,雖然果班喺天星碼頭嘅大媽,根本係青關會啲人渣嚟,目的大家係心知肚明.


text:
今次到 The 5 Love Languages 裏面嘅第四種語言,Gifts (禮物) .禮物唔一定要係貴,重點係背後嗰份心意.心意可以話係份禮物嘅靈魂.禮物嘅意義係 “佢諗起我,所以佢帶咗呢樣嘢畀我”.Primary Love Lauguage (主要情感語言) 係 Gifts 嘅人,可以記得邊份禮物,邊個,响邊日送畀佢地.
不過就算我地嘅小朋友嘅 Primary Love Lauguage 係 Gifts 都好,並唔代表我地買畀佢地嘅所有嘢,對佢地都有 Emotional Effect (心靈功效).換句話講,即係唔代表我地買嘢畀佢地,佢地心靈上就一定感受到愛.因為好在乎小朋友當唔當嗰樣嘢係禮物.例如文具同衫,佢地好可能睇成係生活必需品,或者理所當然有嘅嘢.如果想小朋友感受到類似嘅嘢背後個份愛,可以將份嘢包成禮物,隆重其事咁送畀佢地.
不過要有心理準備,因為 Primary Love Lauguage 係 Gifts 嘅人,可以一世都唔願意揼任何一份佢地收過嘅禮物.所以對一般香港人黎講,樣樣都降重其事咁送畀小朋友,可以會做成存放空間嘅問題.愛當然建議係越多越好,不過我地可能要响令小朋友感受到愛,同存放空間上面做個平衡.或者諗啲聰明啲嘅禮物,例如選擇啲體積較小,或者可以間唔中選擇一啲留唔得耐嘅禮物.
另外 Gary 講到,如果我地買畀小朋友嘅嘢係有付帶條件嘅話,嚴格上黎講嗰份唔稱得上係一份禮物,因為嗰份只係條件交換嘅酬勞.所以唔鼓勵將小朋友嘅動力建基响物質之上.禮物本身係應該純粹出自愛,唔應該同任何嘢掛勾,一掛勾咗就已經唔算得上係禮物.掛勾嘅例子有「你執乾淨間房我先買畀你」,「如果你考試有XX分我就買畀你」,「如果你聽話,你就可以有……」等等.呢啲全部都係將送畀小朋友嘅嘢,變成滿足家長之後所得嘅酬勞.
咁當然我地仍然有買乜,唔買乜畀小朋友嘅選擇權,尤其係响呢個物質咁豐盛嘅世界,其他小朋友有嘅嘢唔代表佢地就需要有.對Primary Love Lauguage 係 Gifts 嘅小朋友黎講,重點唔係份禮物係啲乜,重點係份禮物係邊個送,同對佢地黎講嗰一份愛.


text:
好多人唔明點解 Windrush Scandal 後英國入境政策好可能變得慷慨,英國國內反BREXIT聲音開始強.其實去年已經有唔少人知嘅 士多啤梨 危機,呢個係英國公眾可能對移民政策大逆轉嘅原因,畢竟呢個世界好多事仲未到可以由機器人執行嘅地步.
士多啤梨 邊個嚟摘
喺歐盟進一步東擴後,英國嘅農業職位,類似採摘 士多啤梨 嘅工作,由保加利亞同羅馬尼亞工人接手,過去呢兩個國家好窮,咁引咗好多人去英國打工,但去年有BREXIT問題,加上呢兩個國家都有唔少長期職位,唔係英國提供嘅季節性職位,結果由去年冬天一路招聘都請唔夠人嚟摘 士多啤梨 ,大家睇到 士多啤梨 都搞到咁大鑊,都唔難估到一旦BREXIT大量東歐勞工入唔到嚟,英國內部將會出現災難性結果,呢啲問題,一旦離地嘅Rees-Mogg識條鐵,陶傑講話叫香港BNO考慮農業職位,都係呢個背景(當然好多人睬佢都傻).呢個係英國人唔少人其實一早都知嘅 士多啤梨 危機,實際上係成個英國都可能出現勞力短缺.
仲要唔BREXIT都未必解決到問題,一方面,好多東歐人都會走,因為東歐自己嘅經濟都好開始有改善,而新加入歐盟嘅克羅地亞,同斯洛文尼亞同類,佢地都未必會出口勞力,佢地唔駛由其他歐盟國家扯人入嚟都已經好好彩,對英國嚟講,仲講乜嘢immigration問題?根本係Home Office亂咁批人入嚟嘅問題,恐怖分子或拒絕同英國融合嘅茂利批咗一大批,英國人要嘅人又留唔住,依家咪留名食花生,大家睇啲 士多啤梨 壞咗都無人摘,造成農業嘅重大損失.
所以停咗BREXIT係必要,Rees-Mogg話BREXIT咗可以再入歐盟,我相信英國實被迫再入歐盟,但屆時係迫住用歐元,無咗英倫銀行,依家嘅分類國籍政策要廢除,好多俾英國嘅優惠都會無晒,我唔知呢班所謂European Research Group嘅backbench茂利平日研究啲乜返嚟,大概研究啲屎返嚟.英國係BREXIT停左,再平晒英籍人士權,之後至可能講收緊移民政策.因為依家英國討論移民政策,好多仲係基於選民嘅種族歧視同英帝國春秋大夢嘅心態,再溝啲左膠過份大愛嘅政策,根本唔係討論實際問題.


text:
演藝
演藝,或者叫表演藝術,係藝術忌表現形式,可以由話劇,音樂,舞蹈,歌劇,音樂劇,魔術,雜技,Cosplay爾尐形式表現出來.通常用兩種方式演繹,一種係唔講嘢,凈係用肢體動作表達要表演忌故仔;另一種係加埋說話,唱歌,笑話或者詩詞喺表演裏頭.
表演藝術亦都係中國傳統藝術.
表演藝術毋同視覺藝術,視覺藝術係指本質上用作品來呈現藝術,而作品係將視覺目的當成創作重點,例如繪畫,攝影,版畫同電影爾尐,有關三維立體空間物件忌作品,例如雕塑同建築就叫造型藝術.而表演藝術係用表演忌人來呈現藝術.爾個係表演藝術忌一個好大忌特點,表演忌人有演員,舞者,音樂家,歌手,魔術師爾尐.表演藝術亦都要同渠相關領域工作者忌合作,例如詞曲創作者,劇場技術,編劇爾尐.
表演藝術入邊有一種叫行為藝術忌項目,渠強調行為藝術者同觀眾交流.
歐洲忌表演藝術可以回溯到西元前六世紀忌希臘古典時代,例如劇作家索福克勒斯爾尐人創作忌希臘悲劇.向希臘化時代,喜劇亦都開始廣為流傳.後尾到咗歐洲黑暗時代,表演藝術挶限向宗教劇,後尾文藝復興嗰時強調人文主義思想,向音樂,舞蹈,歌劇都有好多作品.十八世紀,隨著莫扎特忌《費加洛嘅婚禮》爾尐喜歌劇,大眾開始接觸歌劇.十九世紀,美國忌非裔藝術家開始發展爵士樂同藍調.現代舞喺廿世紀頭開始受到注意.


text:
十二星座最適合去邊度旅行?
對於好多人嚟講,去旅行係一個唔錯嘅方法去放鬆自己,體驗下世界唔同地方嘅風土人情.但係計劃去邊度旅行,除左要考慮價錢,機票,住宿之外,最重要係根據自己性格興趣黎選擇行程!今日就為大家介紹上十二星座最適合去邊度旅行啦!
白羊座
白羊座嘅人勇於嘗試,富冒險精神,最適合一啲刺激冒險嘅活動例如潛水,漂流咁.
金牛座
金牛座嘅人視「食」為一大享受,所以去一啲出名美食多嘅地方旅行就啱曬喇!就例如香港人都好鐘意去嘅泰國咁,冬蔭功,泰式炸春卷,泰式炒河等等…真係諗起都流曬口水啦.
雙子座
好動活潑嘅雙子座最岩去同佢地一樣咁有活力嘅主題樂園!馬來西亞嘅Legoland,成個樂園都充滿色彩繽紛嘅lego,仲有7個唔同嘅園區同埋唔同嘅機動遊戲添!
巨蟹座
巨蟹座嘅人家庭至上,無咩事都唔想離開佢最愛嘅人,所以最好就去啲成家人都可以玩得好開心嘅地方喇.今個聖誕節不妨同屋企人去韓國滑雪啦!除左滑雪,仲可以選擇坐雪橇輕輕鬆鬆睇雪景添!咁就大人細路都玩得盡興啦!
獅子座
獅子座嘅人自尊心強,享受高高在上嘅感覺,因此如果旅行嘅時候可以有帝王式嘅享受就好喇!小編推薦去印尼峇里島享受極致嘅spa喇.
處女座
處女座嘅人可以話係追求完美嘅最佳演繹,非常勤力嘅佢地只要有想做嘅事就會盡全力去做,搞到自己成日都好忙無時間休息,對佢地黎講去旅行去邊都無所謂,最緊要係能夠完完全全放鬆自己!近近地去台灣浸個溫泉幫自己差差電都唔錯架!
天秤座
天秤座嘅人天生就鐘意欣賞美好嘅事物,去一啲充滿藝術氣息嘅地方佢地就最感興趣喇!就好似韓國Heyri藝術村集合韓國國內多位作家,藝術家,製作人,建築家及音樂家等作品創作而成.入面仲有好多展館同cafe添.
天蠍座
神祕嘅天蠍座當然適合去啲同佢地一樣咁神秘嘅地方啦!埃及嘅金字塔,獅身人面像同古文明等對想像力豐富嘅天蠍座黎講絕對係靈感泉源!
人馬座
正所謂「束縛不來如人馬座」,人馬座響往自由,無拘無束嘅生活,最適合嚟一場單車台灣環島遊,感受大自然嘅美麗.
山羊座
山羊座嘅人出名謹慎,去旅行會預早好多開始計劃,希望掌握所有事情.而且山羊座嘅人唔鐘意隨波逐流,所以一個有深度嘅行程佢地就最滿意喇!不如計劃下去蒙古嘅大草原體驗下住蒙古包,了解蒙古遊牧民族嘅生活同文化啦.
水瓶座
獨立嘅水瓶座求知欲強,鐘意刺激,最岩拎起背包來一趟只有自己嘅旅程.日本嘅九州包括九州本島上的大分縣,宮崎縣,福岡縣,佐賀縣,長崎縣(含五島列島和對馬島),熊本縣和鹿兒島縣(含大隅群島和奄美群島)等7個縣,面積大概有一個台灣咁大,可以慢慢探索日本嘅風土人情,會有意想唔到嘅驚喜!
雙魚座
十二星座入面最浪漫嘅就係雙魚座,愛情大過天嘅佢地最啱同情人去一個浪漫國度,享受甜蜜嘅二人世界!意大利係一個唔錯嘅選擇黎架!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區
認識KKday
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 80 個國家,500 個城市,為您搜羅超過 10,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往KKday 網站,訂購心水行程!
▲下載KKday App與你同行,發掘更多在地旅遊體驗!
▲訂閱KKday電子報,獲取更多旅遊優惠!
▲Facebook ▲Instagram ▲YouTube ▲KKday群組


text:
人類總是要犯同樣的錯誤依句唔單止係高達嘅名句,直頭係世界嘅至理明言.好多人鍾意跟風,依排興乜就會一班人衝去玩衝去捧;又有好多人鍾意發明星夢,想一夜成名,想靠名氣靠網絡賺大錢.其實單憑依兩點就可以好肯定17依隻APP遲早會收皮,只係我估唔到會黎得咁快.
我部IPHONE有兩隻已經落左架嘅APPS,一隻係Flappy Bird,一隻就係早兩日先下載左嘅17.只可惜下載左個APP之後我都冇咩時間研究下點用,淨係開左個帳號之後就冇再理過(我仲要用左阿寶個頭像,你都咪話唔邪).結果今朝一起身打開FB就見到佢已經被下架,由係香港紅到上報紙到收皮應該唔超過一個星期,死因就正正係佢突然畀太多人識.
佢有嘅LIVE功能係吸引嘅地方之一,可以令到好多男人睇到女神嘅真面目.而同時唔知每吸引到幾多人睇你嘅LIVE你就會有錢分,原理同YOUTUBE差唔多,亦都係而家港女必備嘅Instagram所欠缺嘅功能.FB好似都有,但就只限於名人玩.雖然依個功能好吸引,但同時亦都有好大嘅風險:你永遠控制唔到用戶會係LIVE上面播乜.當有錢搵同有名氣依兩個因素一齊出現就會令好多女生想上位做女神順便搵錢,或者係搵錢順手做埋女神.一開始只要有個靚女開LIVE已經可以好受歡迎,到後來觀眾習慣左你就要諗多啲新意,就好似素顏示人咁,但同樣咁樣嘅驚喜都只可以維持好短時間,結果終於到左有人開住LIVE黎自慰「盡地一搏」.而從來最多只會比「17+」年齡限制嘅蘋果又點會再容忍?馬上將你就地正法係可以預期嘅結果.
Instagram因為只可以放片同相,同時佢又有審查,你放露點相好快你就會被刪相甚至鎖帳;FB亦都係一樣,佢只係比名人玩LIVE嘅原因就係佢知道名人唔會拎自己嘅名氣黎玩,自然唔會做好過火嘅舉動.但17呢?佢完全控制唔到用戶嘅行動,突然間有一個用戶大演春宮騷都好,一萬幾千個人圍觀拍手讚好佢都未必知道.好多野如果私下傳的話其實幾意淫都冇事,好似你喺SKOUT要傳送你既丁丁相比囡囡咁,只要你唔好用黎做頭像就得.正如點解歐聯果排SOPCAST嘅LINK特別難搵同特別易封?因為多左一班忽然球迷,同時佢地又將非法睇波依件事傳得太揚囉.
要係互聯網成名最簡單嘅事就係做ON9仔.你唔見劉馬車而家幾咁受歡迎咩?而且好多網站程式禁絕色情暴力,但一定唔會禁止無厘頭白痴低能.如果你喺女的話你要做女神都係影返啲低胸硬照算啦.如果真係想靠扑野賺錢,一係做女優,一係做雞,應該搵得仲多.
相關


text:
4 JUNE 2014(WED)
早排成日係FACEBOOK見到話大坑將會開設一間HELLO KITTY CAFE,仲會係六月一日開張,見啲相片介紹都覺得好靚,都真係勁想去呀!
所以趁今日帶左小小豬返學之後,帶埋小豬媽一齊去Hello Kitty Secret Garden歎吓下午茶啦~
估唔到HELLO KITTY真係魅力沒法擋,正當我以為我地兩點幾嚟,已經過晒LUNCH HOUR,應該唔會太多人.點知我地一去到就已經見到有大約廿幾人排緊隊,真係有啲驚訝.
點解咁多人排隊,原來大家都應該都係嚟探一探依個新潮點之外,Cafe入面都只有四張枱,大約廿多個座位.雖然排隊又真係幾慘,不過Hello Kitty Secret Garden裝飾又真係非常精緻,好多KITTY佈置呀~
未排隊時先嚟影個外觀相先~
雖然大家都係度排隊,不過負責人都好細心,先為安排我地係一個唔太晒嘅地方,又安排一啲椅子俾大家坐住等~
之後仲拎左啲冰凍蘋果茶俾我地飲,好讓我地可以解解暑添~
係排緊隊之際,我就爭取時間,先入去CAFE影吓啲靚靚蛋糕先,真係件件都好靚,好想食晒佢呀~
經過大約一個鐘嘅排隊時間,我地終於有位,可以入去食嘢啦!
當然第一時間就周圍影相啦,全店都真係遍佈HELLO KITTY,好似枱椅,盆栽擺設,糖鹽樽,總之就係 KITTY包圍你,勁靚呀~
由於我地都係食下午茶,所以都係少少地ORDER兩杯飲品,一份麵包同一件靚靚蛋糕啦!
士多啤梨冰~
芒果冰~
藍梅CAKE~
吞拿魚三文治~
啲三文治都印左KITTY頭呀~
睇我同小豬媽都食得咁開心就知啲嘢真幾好味啦~
就連咭片都可愛過人呀~
正當我地食飽飽之際,見外面都仲有好多人排隊,所以都唔坐太耐,留返俾其他朋友仔享受HELLO KITTY進餐,所以我地就埋單走人啦~
當然我地個活動又點止咁少,食飽飽之後當然係到我地影相時間啦!
入嚟Hello Kitty Secret Garden食嘢嘅朋友,都可以問場內職員借個KITTY框影相(大家如果去食記得問佢地借呀!).
我地當然唔放過,問職員借嚟影吓啦~
影完KITTY框框又繼續不停影影影啦~
其實餐廳內都仲有好多以KITTY樣做嘅食物,我見隔離枱ORDER左KITTY頭太陽蛋漢堡包,KITTY拉花咖啡,仲有KITTY PIZZA,見到都好吸引,有機會都可以再嚟試多其他款式.(不過...真係可能要過一段時間,等個熱潮減退少少先,因為大熱天嚟排隊都真係幾慘呀!)


text:
[KJFOODLIFE 尖沙咀] 坐定定等食 專人廚師服務 精選
尖沙咀一向都係日本菜既重駐地,Omakasei而家更係開左去好多地方,廚師發辦既好處就係坐定定唔駛諗,廚師就將最當造最新鮮既奉上,仲專人服侍你跟住用餐進度上菜.
而呢間開左唔係太長時間既店舖,位於亞士厘道既樓上舖頭,拉開少少既布簾就會見到日式既設計,有普通卡座位,要食Omasaki緊要坐吧台位.
店內設計較簡潔,位處十幾樓應該想景觀好啲就俾大家睇到外面樓層風景,入面都係白色木系設計,有好多小小既日系飾物.
師傅先擺好盤之後準備放刺身壽司,全部都係即切,食過少少都真係好鮮味.今晚選擇左《松》套餐($1580),先黎左個擺盤好靚既前茶,包括左《蜆》伴上醬汁細隻但清甜,《菜心》看似平平無奇但上面既蛋黃醬蛋香重,《芝麻牛蒡 》上面淋滿芝麻醬好香好濃.
下一味開始師傅就開始展示刀工,即時拎出黎即時切,先黎左一個《左口魚薄切》,入面包左4塊左口魚薄切同埋1片裙邊,配上左個特製既酸汁,食落夠爽口彈牙,點上酸味味好開胃.
下一味係《鰤魚》,屬於冬天當食既魚種,可以話係油甘魚之王,見到粉色肉質已經好吸引,所以一入口真係好肥美,同埋油脂真係大爆發.
呢個真係大推,燒到金黃色外皮《金目鯛》,燒完之後個外皮真係超香脆,燒香後魚油係會入口之後滲出黎,好香好肥美.
至於特別既一定係《螢光魷魚》,用上左有別於外面做法,全部都係新鮮無醃製過,所以一咬頭部個位就會有膏湧出黎.
另一道小菜就係《北海道毛蟹》,附上左一碟蟹醋,小碟內有齊蟹腳蟹肉同蟹膏,毛蟹蟹肉札實,而且十分鮮甜,唔駛點醋都已經好夠味.
然後就到左《拖羅》,師傅話因為係無急凍,新鮮即送即整,所以有機會會咬到有少少根位,食落油脂都算豐厚.
食完一輪刺身之後就到《鹿兒島和牛》,鹿兒島和牛出名油脂未必有咁多,但係肉味真係好重,依然香腍,同埋有配上左柚子鹽,麵豉醬或蒜片一齊食,果塊蒜片真係極香極脆.
之後就到壽司,望住師傅將舊飯揵黎揵去好熟手,先上既係《春子鯛》,屬於小型的鯛科魚類,無須要起皮就可食用,肉身較為幼嫩.
下一味係《車海老》,上面已經掃上左醬油,海老入口彈牙,而且甜味較重,食落真係好鮮甜而且大大條好滋味.
呢輪既最後一味係《烏貝》,烏黑色既顏色,而且真係好生猛仲識郁,入口好似生蠔既味道,好豐富既海水味,不過無生蠔咁Creamy而較為爽口.
跟住就到揚物係《天婦羅》,入面包左個鱈魚,個炸皮真係好薄身同好貼個餡好出色,魚質好鮮滑而魚香味出,另外仲有南瓜同蕃薯.
又去番壽司既次序,今次係《針魚》,中間切開賣相一流,中間再加上薑和細蔥提味,入口較為爽口而加上少少蔥香更清新.
唔少得《北海道馬糞海膽》,個小砵外型已經贏左真係好靚,入面既海膽係我地望住師傅放上左一層又一層,雖然小小碗但真係滿滿既海膽,而且十分甜同無苦味入口即溶,而飯底放上左少少既wasabi更加惹味.
好多人麻麻地但我好鍾意食既《醋鯖魚》,其實係一個幾難整既壽司,要去左腥味而又唔可以過酸,醋浸泡之後,再係上面放上一塊蘿蔔片取代平時用既昆布更有口感,有魚鮮亦有淡淡既醋味.
一碟另上既《吞拿魚骹》,見到已經見到燒到勁香勁吸引,骹位油份足仲要用上火槍燒過更加將油份完全咁迫哂出黎.
最後送上《吞拿魚手卷》,入面包住左吞拿魚蓉,醃蘿蔔絲同蔥花,紫菜最緊要夠香脆,入面再灑上醬汁更好食.
食完之後送上《白魚清湯》,食完一系列既壽司之後飲清湯可以去走油膩味,而清湯真係好清甜,入面既白魚魚鮮味足而又夠滑溜.
最後水果就係《蜜瓜》,仲要係網紋既,凍冰冰既蜜瓜好甜好香,食完咁多野之後食番個高質水果真係超滿足.
店名:鮨瀧
地址:尖沙咀亞士厘道17-19號17樓
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193
餐牌:


text:
其實九龍寨城公園裡面有個展覽館, 唔單止介紹咗好多九龍寨城既歷史, 仲有...
上回講到我哋穿過「童樂苑」見識過十二生肖石像後, 就去到展覽館側門門口
其實展覽館設有導賞團, 不過我哋沒有參與, 只想隨便逛逛!
兩個嘢一入嚟就坐咗喺張木櫈度! (嘩嗰刻我諗會唔會係古董嚟架! 一陣坐爛咗打一世工都賠唔起!)
兩邊有展示板同模型展示寨城從前的風貌
兩個嘢當然對這些沒太大興趣, 反而鍾意坐吓呢度坐吓嗰度扮吓怪樣俾我影
之後又嚷着叫我俾架搖控車玩一陣, 我見一個人都冇就俾佢哋玩陣(不過好快就有人參觀我又收番起哈哈)
穿過屏風有幾楝磚屋,除咗左手邊的其他都係展覽館
我哋先入去二號展覽館,手掀開黑布幕入去見到很多九龍寨城舊貌的相片,跟隨住聲音導賞介紹,不同相片後的燈箱會亮起來
二號展覽館都係介紹城內舊貌-橫街窄巷,三號展覽館介紹家庭工業,而四號則介紹天台的日與夜
驟眼望過去佢哋兩個好似置身在相片中的天台
五及六號展覽館是最大的,裡面都是一些互動展示
剩係呢度佢哋兩個都玩咗成半粒鐘!真係燒時間好地方,另外最重要係這些展覽館內都有冷氣...大熱天時入嚟解吓暑係必須的!
行番出嚟見到有個小食亭!雖然叫「小」食亭,但係都真係乜都有!五臟俱全
大部份懷舊玩具小食,甚至老闆娘自己親手醃製嘅食品都有!
老闆娘超親切很有耐性的跟小朋友玩起上嚟!同大人都會有傾有講
小食亭另一邊係職員室同埋救護站!
嘩你睇吓風火輪都有!
小食亭內真係好似一個寶庫咁,要咩有咩!
老闆娘俾小朋友自己拎竹蜻蜓去玩(其實要$5一個),真係超好人!
佢哋兩個不斷起飛失敗再嘗試!
佢哋玩得開開心心之際,我同老婆梗係八卦吓小食亭有咩食買,我買咗支麥芽糖夾餅$5(老闆娘即時整㗎!),芊芊食得幾滋味!哥哥就冇興趣,只係掛住玩隻竹蜻蜓
跟住再買杯羅漢果水($10)俾佢哋飲,如果唔係真係玩到中暑!幸好今日天氣熱但係都多雲
因為佢哋兩個玩極都唔走嘅關係(因為$5一隻竹蜻蜓太貴我唔肯買俾佢哋,有得免費玩就俾佢哋玩多陣),所以同老闆娘傾傾吓計,佢再推介我哋飲杯甘筍汁,佢話係「鎮店之寶」!
嘩佢講到咁唔試吓點得呀!價值$16嘅甘筍汁有幾巴閉,老闆娘即刻拎出紅蘿蔔切開再搾汁
呢個釀米醋來頭都唔小!佢話係古法釀,完全唔同出面超巿買到嘅,佢話嗰D全部用醋精整,但係佢話呢個係佢自家純釀製出嚟!
呢度全部製品都係源自新界出品,唔好以為係日本貨,所以係真真正正嘅本土貨!梗係要支持啦(之後我哋仲買咗碗豬腳姜食$25)
好啦!「鎮店之寶甘筍汁」登場啦,成杯飲品個色真係好假,好似水彩咁橙色!因為紅蘿蔔喺雪櫃拎出嚟,所以搾出嚟嘅甘筍汁都好清涼!
飲落去...先講真係好好飲,感覺好清甜好新鮮,絕對冇後加工加糖加水溝稀!飲完一啖要即刻飲第二啖!果然名不虛傳(飲緊嘅時侯仲有街坊專程嚟飲番杯)
喺我仲未忘記到呢杯甘筍汁之際,發現時間唔早都差唔多要離開lu!(下圖為展覽館正門入口)
展覽館設有導賞團!有興趣認識九龍寨城歷史嘅朋友可以上網報名導賞團
呢支大炮仲大支過頭先見到嗰支!
喺展覽館門前呢棵千年老樹簡直係壯觀呀!
旁邊有個古井,不過已經封住咗lu!其實咁樣整不如用個大玻璃箱封住佢仲好,起碼我仲影到個井嘅原貌!
行前少少見到九龍寨城嘅模型!
剛好遇到有專業呀叔帶巿民導賞!
相信呢個係以前嘅遺址
哥哥喺度搵緊路邊度可以行落去...我話俾佢知呢度係俾人參觀唔落得去㗎!
跟住見到棵咁靚嘅鳳凰木,叫佢哋兩個影張相,哎!一時又水溝油,突然之間糖黐豆攬埋一舊影呢張相
最後我哋喺南門離開出番去賈炳達道公園
近東門位置更有單車店可供租單車踩!
我哋沿路行番去公園嘅兒童遊樂場,途中見到有人踩單車同跑步!
呢條用草砌成嘅大龍都好靚,不過我唔係太睇到佢個龍頭嘅眼耳口鼻囉
其實賈炳達道公園都有好多草地,雖然唔係好大好寛廣,但係因為唔係太多人,所以其實都好足夠,如果近近地都可以嚟呢度野餐
去到兒童遊樂場附近又見到多一個洗手間,好有型嘅設計喎!(但係當我行到入去時發覺裡面係冇咩特別)
芊芊當然唔少得又係玩韆鞦啦!
哥哥就仍然繼續玩搖控車(周圍環境真係幾舒服幾靚)
最後佢哋喺度玩咗陣瀡滑梯,跟住就離開公園,去一條馬路之隔嘅「石屋家園」嘆下午茶
Photo by CANON 5D Mark III, Len | EF 24-70mm f2.8L USM
呀劍評語: 我覺得所有正嘢都係隱世嘅,所以呢家小食店真係要再Encore,呢位親切嘅老闆娘我哋後會有期,再嚟嘆你杯「鎮店之寶」甘筍汁!
賈炳達道公園 簡介公園內設有洗手間其他設施包括1條單車徑,1個兒童遊樂場,1個長者健身站,1個7人硬地足球場,4個籃球場和2個排球場
賈炳達道公園地址九龍城賈炳達道
賈炳達道公園開放時間每日24小時開放
九龍寨城公園 簡介九龍寨城公園的原址是九龍寨城,是香港近代歷史其中一個最重要的遺蹟.遊覽其中,除了可以好好欣賞美景,還能緬懷上世紀的老香港風貌.
九龍寨城公園地址九龍九龍城東正道
九龍寨城公園開放時間每日上午六時半至晚上十一時
九龍寨城公園展覽館開放時間每日上午十時至下午六時 (逢星期三休館)
電話2716 9962
電郵[email protected]


text:
水明漾 必去景點及加多加多海灘附近酒店推介
加多加多海灘附近酒店預訂
神秘優惠價幫你慳更多
即時揭開神秘優惠價,慳得更多
水明漾必去推介 - 加多加多海灘
想去 水明漾 自由行?等 Hotels.com 帶你玩盡 水明漾加多加多海灘 啦!留意我地文章,話你知去水明漾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋水明漾加多加多海灘 附近有咩酒店,等你更加容易計劃行程,慳返酒店來回景點嘅時間.
水明漾加多加多海灘 自由行
去得水明漾加多加多海灘 自由行最緊要一定係揀啱日子去.一啲熱門景點例如,水明漾 嘅 加多加多海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
水明漾加多加多海灘 交通
想去加多加多海灘 暢順無阻濟,最好就係出發前,睇清楚水明漾加多加多海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
水明漾加多加多海灘 必食必買攻略
水明漾加多加多海灘一直都係旅遊熱門地點,去到水明漾加多加多海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我諗,每個鍾意踢波嘅男生,或者踢過波嘅男生,都曾經係童年時代參加過足總搞嘅足球訓練計劃.係我個個年代由麥當勞贊助,所以我會簡稱「麥當勞青訓」.
好記得第一次參加個陣,大約係小五,以Grade黎計,應該係D Grade,即13歲以下.其實都唔記得點解參加咗呢個計劃,好似係學校派表格,定唔知係去老麥食野時啲公關姐姐派,唔記得了,總之就係胡里胡塗參加咗.
簡單黎講,計劃分三階段.第一階段係幾十人圍喂威唔理識唔識踢波總之圍埋一齊傳下波猜下波鬥下波每星期玩兩日每次一粒鍾,好波個啲呢就係10堂之後入選第二階段,唔好波個啲就番屋企睇XX戰隊.入選第二階段個啲幸運兒就同教練有份教嘅其他組別合拼,再係當中揀12人出黎入選第三階段,參加分區比賽.
我呢啲柒頭皮,係小五個陣完全唔識踢波,莫講話斬起個波,就連點樣傳地波都唔識,所以第一年參加,去到第一階段已經被foul了.(我好記得去練波個陣我仲帶咗部暴龍機去玩,一邊等開波,一邊係到ununun等打怪).諗番起以第一次去練波個陣係著住件老翻法國波衫加指定的白飯魚,然後拎住支水加個張證明紙去到球場搵阿sir報到,因為係朝頭早,一定好曬,所以一定要帶水.頭45分鐘猜下波玩下波,然後15分鐘就鬥波,輕輕鬆鬆咁就一個鐘.
我記得我每年都有參加,直到18定19歲爆歲數就無參加.呢7至8年入面,我入選過三次第三階段.第一次,係03年;第二次,係06年;第三次,係07年.頭兩次,我都係打龍門(第二次係被迫),第三次終於可以踢場區球員,但好可惜係做後備兼出場係最少的一個.第一次更加唔好提,比賽柯蛋,甩手,被笠死,彈琵琶樣樣做齊,比人笑到面黃.不過,呢啲都係一種回憶黎嘅,而係呢個有限童年裡入選過兼免費拎到件波衫已經不枉此生喇.(到今時今日我件keeper波衫都仲係唔岩著.)
其實諗番起我都唔知點解以前會咁想參加呢類足球活動,我肯定唔係個啲一定以為自己入到第三階段個班勁人,加上身邊啲同學同我住嘅地方一啲都唔近,所以唔會係朋輩影響,更加唔會係因為想進步而走去參加(雖然都會練到野,但同其他人實力太相差太遠,加上得十堂,斷估唔會十堂由初學者變美斯掛?)所以除咗係因為鍾意踢波之外,我諗唔到其他原因.
鍾意踢波嘅,莫講話參加訓練計劃,就咁同其他街童係公園鳩下鳩下咁踢都覺得開心喇!細個有得玩就開心啦,點似而家大個咗咩都諗太多?雖然我唔記得係邊年開始要比50$波衫錢,但整體黎講,每星期有兩日可以成班人鬥下波又有教練教你點踢波都抵玩嘅.
我個個年代係由麥當勞贊助,所以我簡稱「麥當勞青訓」,但去到06年,好似係06年,確實年份真係唔太記得,麥當勞就無再冠名贊助,無記錯個年係無贊助商,就算入選第三階段都唔會有波衫送,但去到07年搵到新贊助商Nowtv,計劃就由麥當勞青訓變成Nowtv.而後來又唔知去到邊年Nowtv無贊助,轉為賽馬會贊助,如無意外應該係維持到今時今日.
雖然今時今日已經唔再係叫麥當勞青訓,但我仍然改唔到口,係我腦海中,呢個訓練計劃仍然係我當年細細個參加個個嘅「麥當勞」;而每年暑假的日子經過球場,見到啲小朋友係到練波,又或者行過街見到啲o靚仔著住賽馬會個件訓練波衫,我都不期然會諗起當年童年參加訓練時的一點一滴,就好像戴志偉每起一次腳就用5-10集黎回顧自己的一生咁,而那一刻亦會知道,唔,暑假又來了.
足球說故事 Facebook Page


text:
今次我地上到立山黑部其實真係非常好彩!
首先由plan行程嗰時開始,當知道排好上山嘅日子係日本公眾假期嘅第一日時,我已經好擔心會人山人海等車都等到花兒也謝了,仲諗緊要唔要掉過晒啲次序嚟避開呢日上山.但諗嚟諗去都覺得嗰日上山個行程係最順唔使行太多冤枉路,所以都照定計劃5月3日上立山.之前睇其他人遊記話排隊等cable car係最耐仲話要等成個鐘云云,心諗算啦不如唔好用pass就豪啲額外比錢上網另外訂定cable car嘅票咁就唔使排隊.點知官網表示紅日嗰三日唔可以上網訂票一定要即日買,但就另有告示話嗰日會有安排巴士直接由立山上室堂.咁我都諗既然有巴士,如果等唔到cable car最多咪坐巴士囉耐啲啫.所以我都冇再諗特別路線行程都係到時先算啦咁.
到嗰日上山,我地都諗住早啲去睇下咩環境同睇下換唔換到cable car嘅票先,所以八點我地就落到去富山電鐵站(我特登㨂前一晚嘅酒店住富山電鐵,就喺富山電鐵站隔離,極方便!).去到富山電鐵站其實唔係好多人咋喎,有人龍排緊隊但只係1X個咁上下,換票counter更加係冇人排隊添!嗰度其實有好多工作人員幫遊客解答問題同安排換票,我地一去到就有個日本叔叔二話不說幫我地換咗緊接最快出發嗰程去立山嘅電車嘅cable car(立山電車十分鐘後出發),但我地未食早餐見又唔係預期中咁多人,就決定換再遲啲嘅cable car票,食埋早餐先搭下一班由富山出發去立山嘅電車嘞.本來都諗住搭嘅嗰架直行巴士,我問過工作人員話原來我地張pass搭唔到,不過我覺得其實嗰朝都唔係咁多人所以應該都冇嗰架巴士添.
喺富山站就會見到一個細counter換到呢張由立山去扇沢嘅車票,約埋cable car嘅時間,我地約咗10點鐘嘅車,工作人員會自動幫你預時間唔使自己睇,去到立山就啱啱好可以上cable car喇!
到我地搭9點富山出發嘅電車嗰時就多咗啲人,但都只係廿幾個咁上下,電車都坐唔滿.另外要寄行李的話都係可以喺呢度寄埋去黑部嗰邊.
就係搭右手邊架立山號出發去立山喇!
好嘞以下呢幅喺官網嘅圖就可以好清楚知道上立山沿路要搭嘅交通工具.我上篇提及嘅嗰張JR pass係包晒圖中所有嘅交通公具,唔使下下買飛亦都慳返唔少錢同時間,所以我強烈建議大家買呢張pass!我地沿路一直都係順暢,人都唔算好多,啲人講最難等嘅cable car係多人但去到都唔係話多人到上唔到車,接駁巴士嗰啲要排隊但都係只需一陣就上到車,所以都唔覺得好辛苦.
就係呢架cable car喇.我覺得同我地香港上太平山嗰架都差唔多不過佢斜啲囉.10點鐘都人流都唔係超多可以接受啦.
車廂入面其實唔大,但都上得晒啲人.
搭完cable car又要轉巴士上室堂,等巴士都係一陣啦嗰度有人龍但唔係迫爆.
睇下出面真係超大霧能見度係好低!
不過一路上山天氣就真係麻麻,好大霧,能見度好低,坐巴士嗰時都替司機擔心睇唔睇到路.上到立山雪之大谷大概係11點幾12點左右,我諗大家都係呢個時候到達所以明顯地多好多人,但未至於係水泄不通嘅.由於天氣真係唔太好,好大風大霧,所以喺雪牆影相都唔係好靚.啲風每次一吹連埋啲沙呀冰呀咁打埋塊面真係超痛又好凍!我地行咗大約一個鐘到就返去立山酒店嗰度食飯喇.
好大霧,連後面個雪山都睇唔到.
我地嗰日去雪牆都係15米,睇落都唔係好高.睇下幾大風吹到我成個癲婆咁
人流都真係唔算多要避開人群影相都唔會好難,係影啲牌要排下隊咁囉都係一陣啫.
因為立山上面只有呢個地方有餐廳食飯,咁啱又係午飯時間,條人龍都好長下,不過因為餐廳都好大下,排咗大半個鐘到就有位喇.(其實樓下都有間立食蕎麥麵店,但都係好多人下)
食完飯就繼續向前行喇搭電巴士穿越立山去黑部嗰邊.穿越咗立山去到大觀峰嗰邊已經變成好天冇晒霧喇,加上一望無際嘅雪山山脈真係好靚!跟住又係一輪嘅交通工具咁去埋黑部水壩就去到我地立山黑部嘅尾聲嘞!
大觀𡶶觀景台望落去黑部湖.啲山脈仲有啲啲雪真係好靚啊!
落到黑部水壩又唔同一個view!
其實好凍,但都要對住雪山食雪糕.呢個話係甘酒雪糕,但一啲甘酒味都食唔到.
行完水壩就出嚟搭呢架電巴士去扇沢,咁就完成咗我地遠征立山黑部之旅!
跟住去到扇沢我地就再搭巴士去大町溫泉鄉住一晚溫泉旅館喇.點知第二朝喺旅館checkout見到佢貼咗張告示出嚟話立山黑部寄行李服務暫停先知原來第二日山上面天氣太差全日都唔開!!!所以我地前一日上得到真係好好彩呀!!!
成年冇去過日本真係好掛住日本呀!所以呢2018年嘅第一個旅行就決定要去一去日本喇!
難得搵到腳去旅行我就決定去啲未去過嘅地方,所以二話不說就book咗去名古屋嘅機票喇.Plan行程嗰時咁啱知道立山黑部開山喎,咁所以都冇多想就決定玩上昇龍道再上埋立山黑部嘞!
其實呢我已經好耐冇試過認真地plan行程路線,但冇辦法啊上立山黑部路途遙遠所以都真係plan下點行好啲.出發前大約個幾月我都問定去過嘅同事拎定啲itinerary參考下,跟住研究完一輪酒店呀搭咩車呀買咩pass呀咁我終於定咗一個好進取嘅itinerary!!! 呢個itinerary fully pack到我後來係有啲後悔嘅因為完全同我hea遊嘅style完全相違背……將8日嘅行程pack做6日咁行囉我都諗點解要咁做…..就比大家睇下我有幾痴線啦:
Day 1 香港 → 名古屋 (3pm到名古屋)
Day 2 名古屋 → 飛驒高山 (朝早名古屋出發.2.5個鐘JR去到高山,夜晚住溫泉酒店)
Day 3 高山 → 白川鄉 → 金澤 →富山 (呢日最甘!一早高山坐一個鐘巴士去白川鄉,行3個鐘後又坐一個鐘巴士去金澤.夜晚金澤坐一個鐘電車去富山)
Day 4 富山 → 立山黑部 → 大町溫泉鄉 (日本紅日第一日,一早搭兩個鐘車上立山.夜晚又住溫泉酒店)
Day 5 大町溫泉鄉 → 名古屋 (信濃大町經松本再轉JR返名古屋3.5個鐘)
Day 6 名古屋 → 香港 (7:50pm機返到香港11pm)
其實以上嘅行走路線係順路嘅,但係完全冇多餘時間可以hea!即係咁,我以往嘅習慣係一日最多只喺同一地區去兩個地方(仲要相隔唔遠),但今次竟然一日要走三個地區,仲要每個地方相隔車程都要成個鐘!只可以講我太貪心喇今次……搞到每個地方都好似只係到一到咁,尤其是金澤!只係一個下晝加傍晚我覺得好唔夠呀因為金澤我好喜歡好多小店好好hea!其實每一朝早早起身都唔係辛苦,但要睇時間趕車呢樣野先令我覺得好有壓力……
所以如果比我再plan,我諗呢個路線行程我會去8日,金澤玩一日住一晚,名古屋都可以住多一晚(行街加食野).咁我就唔使因為趕第二日上立山而喺金澤都要趕死去富山訓一晚,然後喺名古屋又可以有多啲時間行街食好西(金澤食唔到魚生飯同名古屋食唔到手羽先我表示好遺憾😭).
仲有今次我去日本呢個星期咁啱係佢地嘅黃金週(4月30—5月5),我以為一定周圍都好多人啦由其上立山黑部嗰日會人山人海,但結果立山黑部比想象中少人好多,其他地方好似高山,白川鄉咁都唔算太多人,不過有啲舖就冇開囉(或者係佢地係早收).
雖則呢個行程(東海+北陸+立山黑部)要搭好多程車,但其實我覺得唔算好難,因為日本交通真係好完善,亦都好易明,只要做少少功課,再有埋個「乘換案內」App咁就萬無一失.然後呢再有埋呢個「立山黑部,高山,松本地區周遊卷」呢個JR Pass,17500yen包晒JR同上立山黑部所有交通嘅費用,浄係名古屋去高山,同信濃大町返名古屋呢兩程指定席JR都己經過12000yen,所以計埋上立山黑部嘅交通(正價大約都成10000yen),呢張JR pass真係慳咗唔少錢!但記得呢張pass只係海外有得賣,所以出發前一定要喺香港買咗先!
好喇都係好似以往咁啦詳細遊記同教學就唔講喇,要知多啲都可以問我我再答.下篇繼續講立山黑部同高山!比住少少相大家preview下先啦!
↑ 飛驒高山食好西浸溫泉真係好正!
人流都真係唔算多要避開人群影相都唔會好難,係影啲牌要排下隊咁囉都係一陣啫.
落到黑部水壩又唔同一個view!
↑ 5月仲睇到咁多雪真係好似發夢咁,仲舖住半溶雪嘅山脈真係靚到嘩嘩聲!


text:
平時我都係介紹不少用係面上既護膚品, 但係其實有冇諗過成日見到,接觸到既手部肌膚 我地又有冇關注呢? 我自己本身冇搽Hand Cream 既習慣, 更加唔會留意
如果大家有留意既分享都會記得, 我曾經一次既皮膚缺水, 仲敷左少少深層清潔面膜最後就當然出曬事啦 最後令到皮膚敏感啦,亦因為今次呢個問題 令我更加著重左保濕既呢
飲茶對我黎講係一種享受,一種放鬆時光 係公司我必定要飲杯茶,當提神也好 一種減壓既時光也好 不過之前因為想有小朋友,加上陀BB 餵人奶既關係, 唔好講係飲咖啡,
近來很多朋友都在討論這個東西, 大家都以為佢係一個好凍既地方生長既植物 其實呢一個唔係植物,亦唔係生長係一個好凍既地方 其實呢一棵係冰菜,我第一次認識它就是肥媽
有冇發覺好似搽左好多勁野都係唔吸收 有冇發覺搽左好多都係冇改善到肌膚問題? 有時明明做左磨沙都係好似冇幫助 市面有好多既去角質產品, 但係如果大家有留意新聞既話
作為一個打工仔,我想除左係訓教個陣 真係無時無刻都係會拎住電話/對住電腦 再唔係都會望住電視. 我還好,仍有一個小孩在我身邊 他在玩玩具,想我陪伴的時候都叫我放
女人唔補好易老, 除左面部既保養之外,其實內在既保養都一樣超重要 加上我地呢d 生左BB 既女仕 真係生完坐月坐唔好,真係會好多病痛架 不過我好彩就有媽媽幫手,
成日都聽到朋友講Biore 既落妝油幾好用 幾清爽,又真係落得好乾淨咁 但係其實我好抗拒呢d 講係好方便又乾淨 既即抹即落妝既落妝水/落妝油 因為之前有一些落妝
屯門區除左自由行多,美食都有好多 不過有時大家都係集中既心屯門市中心或者西鐵附近既食市 但係其實有好多好好食既小店,佢地係d完全唔就腳既地方 就好似呢一間日本餐
近年電話愈出愈特別,影相靚少少, 電話個Mon 色又靚少少 最重要連差電都已經有少少改變啦 最近我同先生都各自換了新手機, 都發現它們多了一個新功能, 就是無線
網上購物,已經係一個大趨勢 大家只需要網上/電話既App 入面 揀所需既日用品或者特別產品亦可以 係網上平台購買心水產品 而我呢個師奶仔雖然都係鐘意行下超市咁樣
當上媽媽後,漂亮既包包已經沒什麼機會可以用上 之前買的美美的手袋,愈買就是愈細少的 但係當媽後,背包就是我必備之物 愈買愈大個,我終於明白為何媽咪之前說不想出外


text:
第二站 - 香格里拉
我地係昆明只留左一晚,第二朝一早就坐內陸機直飛香格里拉(中甸,又名迪慶),話時話大陸機埸真係超細,香港站都大過佢啦,又冇航班升降顯示牌,下下靠聽廣播,不過亦有到好,就係同d飛機有極近距離接觸,上機前可以拍照留念! 昆明飛香格里拉只需一小時,全票$800已連稅,一落機大家都好興奮因為成個機埸已經被雪山圍住,勁有瑞士Feel.預先約好既師機大佬和師傅昨晚已經從麗江出發,今朝一早到左香格里拉機埸接我地,今次租既係架10+1座位既Van仔,旺季收費比較貴$700/日,不過和師傅都幾好人又安全,算係咁啦!
景點一:屬都湖
食完午餐和師傳就帶我地去屬都湖,由於積雪既關係,除左白雪同大樹之外,乜都睇唔到! 有點可惜!屬都湖同碧塔海位於同一個公園,所以一次過購票$190包園內環保車接送.聽講夏天既時候四處都開滿花草,好靚喎! 算啦! 今次欣賞完雪景下次再睇埋花景啦!
景點二:碧塔海
睇旅遊書話,碧塔海傳說係毒湖,因為沿湖邊長滿杜鵑花,當花葉落在海面上時被湖中小魚吃左,即刻中毒咁話喎! 不過我地今次又睇唔到喇!
景點三:松贊林寺
* 後記:去雲南旅行,因為有好多小數民族散居既原故,所以家訪亦變成衍程景點之一,我地去到香格里拉就做左個藏民家訪,由師機哥哥安排既,平日$60年初一貴左收$80,節目就係去左一間屋到,有幾個藏民跳舞唱歌,仲有d好難食既地道食品俾大家品嚐! 最後仲請幾位現場觀眾表演唱歌娛! 激氣! 超無聊!
上一篇:雲南茶馬古道遊蹤 - 昆明 Kunming
下一篇:雲南茶馬古道遊蹤 - 瀘沽湖


text:
老晴部落
夾親 Cody’s diary 01
小女子晴晴,就讀聖心心小學二年級,就快八歲.
我媽子個大姑奶叫我做老晴,佢認為我非常美麗,人見人愛,大方,好攬,好乖,…不過唔鎮定.
我畀車門夾親手指,就係呢三隻,好痛,好驚,重係好痛,…不過唔敢喊.
嗰日,我帶咗媽子,姐姐,我媽子個大姑奶三個大人去街,佢哋買完餸,我幫佢哋截的士返屋企.上車嗰陣,我畀的士車門夾實三隻手指.
我見到啲手指畀度車門夾實,就細細聲咁,好斯文咁叫:夾住!夾住!
我媽子個大姑奶重問我夾住乜嘢?我成日都覺得佢嘅視力可能有問題.
我好老實咁講:手指,手指…
我媽子即刻打番開夾實我三隻手指嗰度車門,我覺得佢當時好似有啲失控,鬧我,話我唔小心,有乜理由坐响後面,隻手可以伸到咁長,啲手指重放正正喺條車門罅度!…我都唔知點解,諗落又真係冇乜理由.
我媽子個大姑奶叫我畀隻手佢睇,我見到中間三隻手指夾凹咗,又夾到瘀咗,佢重問我痛唔痛,前面個的士司機話梗係痛啦,媽子話十指痛歸心,好彩係佢夾,唔係男人夾,…不過我唔知點解佢哋會咁講嘢,冇啲同情心.
我媽子個大姑奶唔聲唔聲喺個袋度攞咗一樽仔有陣味嘅嘢出嚟,倒咗幾滴油落我夾凹咗嗰度,佢又問我痛唔痛?我話好嗱.佢話嗱就啱啦,然後就開始同媽子講大人嘅嘢.無幾耐,佢又攞咗另一樽有陣味嘅嘢出嚟,又倒咗幾滴油落我夾凹咗嗰度,重幫我輕輕掃咗幾下,我覺得好舒服.
返到屋企,媽子話夾親邊度邊度就要揸牛油,我媽子個大姑奶話揸香薰油就得咖嘞.佢又叫我畀啲手指佢睇下,我見到中間夾到凹得最黑最緊要嗰喥好似好番啲,已經無咁痛,我又無咁驚.後來佢幫我揸多幾次,手指頭就屈得嘞,而且重冇咁痛添.
第二朝,媽子個大姑奶幫我再揸多兩次香薰油,佢就話我好番晒嘞.我問佢嗰啲係乜嘢油?佢話等我大個啲先至教我.…不過,我都知道啦,佢幫我揸嘅油叫做香薰油,我重記得嗰兩陣味.
野餐溫書書 Cody’s diary 02
媽子同我講,媽子個大姑奶下午來我家嘆幾個鐘頭世界,問我想唔想佢帶我去食午飯?媽子個大姑奶喎,梗係想啦.跟住,媽子又話,請咗佢幫我溫數學,最緊要係唸熟個乘數表.
媽子個大姑奶打電話嚟問我想食乜嘢?我當然話去老麥啦.佢叫我帶課本,兩塊膠枱布,重要帶埋姐姐.我問佢,點解食飯要帶書又要帶膠枱布?
佢話,成日喺屋企溫書咁悶,今日帶我去公園野餐兼溫書.野餐我都唔知係乜,於是問佢,佢就話即是一邊食嘢一邊溫書一邊睇風景.我心諗,又玩又溫書,咁都得?諗還諗,我飛快地拉著姐姐出門找媽子個大姑奶去.
我哋去老麥買完兒童漢堡飽餐,田園沙律,粟米後,拿著大包小包往公園走去.去到公園,媽子個大姑奶叫姐姐揀地方,佢話姐姐星期日去慣野餐,最拿手揀好地方.
姐姐帶我們穿過一條隱閉嘅小徑,上了一個小山坡.我們在一處綠草如茵,又有矮椰樹遮蔭的地方停下,鋪好枱布,脫掉鞋子,搬啲嘢食出嚟開餐.
媽子個大姑奶讚姐姐識揀地方,我地望到大海,重有快艇拖著一個人滑水添,又剛好有三條樹幹供我們作靠背,又有微風…
我最怕小昆蟲,媽子個大姑奶話而家係我哋踏進了牠們的居所,所以要跟牠們共存,唔可以大聲呼叫,也不可以隨便踏死螞蟻.
我咁大個女,都係第一次咁樣食嘢,原來呢種就叫做野餐,都幾得意.我咬住漢堡飽嗰陣,媽子個大姑奶叫我唸一嘅乘數表畀佢聽.我同佢講,媽子話一嘅乘數表太容易,唔駛唸.但係,媽子個大姑奶話,就係因為容易唸,一定識唸,所以就要唸,等自己一唸就有信心,有成功感喎;其他那些就會更容易入腦.我唔明佢講乜,但係聽落又幾有道理.
開完餐無耐,姐姐看書,媽子個大姑奶就叫我躺下來,我問佢係咪要瞓覺?佢話唔係,係躺著唸乘數表.就係咁,我開始唸,唸唔上時,佢又要我坐起身,用筆寫低.我見到有蝴蝶,蜻蜓,螞蟻,麻雀,白鴿,樹木陪著我溫書,我都未試過睇住隻麻雀向我跳過來,近到伸手都差點可以摸到佢.
唸唔啱又要重頭唸過,一個乘數表至少都唸咗五次.就係咁又寫,又唸,又唸,又寫,佢重教我唸多一個十嘅乘數表添,同一一樣咁容易.等到我每個成數表都熟唸咗一次後,媽子個大姑奶話都嘆咗成個幾鐘頭世界,係時候返屋企啦.
於是,我,姐姐和媽子個大姑奶就沿海邊步行回家,一邊行佢一邊抽問我,七八幾多呀?九九呢?點知我大部分都識答,諗都無諗過,野餐溫書咁好玩.
搖搖 Cody’s diary 03
》您哋估下我想講乜嘢畀您哋聽吖?
》媽子個大姑奶終於得閒喺今日11月12號幫我貼呢篇嘢上嚟啦!
考完試,返去探嫲嫲,爺爺,媽子個大姑奶同埋其他姑媽.我最喜歡食完飯坐喺大人身邊,聽佢哋講嘢,我好多時都知道佢地講緊乜嘢咖.
媽子個大姑奶同埋姑媽捧住本書,裡面有好多冇著衫嘅公仔,我一定睇埋一份.
我見到啲公仔好得意,個個都有一啲圓圈放喺身上唔同嘅地方.我問媽子個大姑奶嗰啲係乜嘢嚟嘅?佢話,嗰啲係輪位.我都唔明乜嘢叫做輪位,咪問佢囉.
媽子個大姑奶就話:老晴,係咪想知?係就瞓低啦.噉我想知哎嘛,咪瞓低囉,不過冇瞓著.
媽子個大姑奶拎咗嫲嫲條頸鍊出來,唔知點樣就話清洗完,跟著就放喺我個頭對上嘅位置.我見到條鍊喺我個頭對上係咁打圓圈,我問佢點解會咁?佢話係用個靈擺嚟測試下我啲輪位平唔平衡,呢個叫做頂輪.
(…呵,原來嫲嫲條頸鍊畀人改咗個名叫做靈擺,唔怪得之會擺下擺下啦…)
做完頭頂,媽子個大姑奶就將條鍊移去我兩個眉頭正中,點知個圓圈相反方向轉.我問佢點解會咁?佢話呢個第三眼嘅輪位麻麻地,要處理一下.佢叫我個第三眼乖乖地,我個心又叫佢乖乖地,我望到個圓圈慢慢轉番方向.
之後,媽子個大姑奶就將個靈擺愈擺愈落,不過我唔驚.喉嚨叫做喉輪,心口叫做心輪,肚腩叫做太陽神經蟲,疴殊殊嗰度叫做生殖輪,同埋兩條大腿中間叫做海底輪.
姑媽睇完成個過程,佢話都想知,跟著自己瞓低.媽子個大姑奶叫我幫姑媽做,我問佢:我都得?佢話可以.
於是,我就照住媽子個大姑奶嘅做法,拎著嫲嫲條頸鍊幫姑媽做.姑媽除咗個頭頂同埋大腿中間嗰個輪係順轉之外,其他都係逆轉嘅.媽子個大姑奶問我,咁即係點?我話,係咪即係表示姑媽頭同尾都可以,但係中間就唔乖囉?佢話我啱呀.
媽子個大姑奶話,每個輪位代表身體唔同嘅系統,知道邊個唔平衡就要處理處理.我就覺得有啲似睇醫生.
are you sure?
牙齒 Cody’s diary 04
嗰日,我帶媽子個大姑奶陪我去檢查牙齒.去到治療大堂,坐咗好多小朋友,媽子個大姑奶問我係咪我啲同學仔?我話唔係,係第二間學校嘅,佢哋嚟聽講座.
交完手冊,我哋就坐喺喥等叫名.明明係叫我個名,媽子個大姑奶就無啦啦企起身,可能諗住同我一齊入去見醫生啩.我話佢知,淨係小朋友先至可以入去,大人係唔可以入去嘅.我叫佢坐定定等我,佢又真係好乖咁,坐響喥睇書.
過咗好耐,姑娘叫媽子個大姑奶入嚟接我.姑娘猛話我乖,然後有少少驚咁話畀媽子個大姑奶聽,幫我照咗X光,解釋話係醫生要照嘅,想睇下我啲牙齒嘅生長情況,仲幫我兩隻牙仔注入咗防護劑添.
離開咗醫院,我靜雞雞同媽子個大姑奶講,其實整牙嗰陣我唔係乖,係驚到成個人硬咗,唔敢郁.醫生叫我漱口嗰陣,我照鏡見到自己成口血,漱咗成十次先至無血咋.
醫生幫我照X光嗰陣,叫我望住牆上面隻狗仔,個姑娘就放咗塊藍色嘅膠壓住我個身.我問佢點解要咁做?佢話係用嚟定位嘅.跟住佢拎張X光片嚟睇,我覺得好肉酸.問姑娘張片嗰啲係乜嘢,佢話咪係我啲牙囉.我話好似好核突,佢話係咁咖啦.
我問媽子個大姑奶,點解我隻牙多咗兩粒銀色點點嘅?佢話係補牙用嘅粉,佢仲話我知佢都有.我叫佢畀我睇,又真係有好多喎,咁我都放心啲.
返到屋企,媽子個大姑奶仲教我攪笑刷牙法.佢話細細個保護功夫做得好,啲牙仔生得靚啲,長命啲.
聖誕快樂 Cody’s diary 06
今日,我同媽子個大姑奶去睇「花鼠明星俱樂部」,我覺得好好笑,同「五星級大鼠」一樣咁好睇.


text:
又係一個喺律師樓做到半夜嘅星期五夜晚.又係一個地鐵已收工,然後喺中環想番屋企嘅夜晚.
第一時間打開Uber個App,噢!成個中環都無車?咩事?係喎,警察又啱啱超高調咁,拉咗一班Uber嘅司機,真係殺一儆百,威晒.
頂,求神拜佛,希望五架的士內,可以搵到一架唔拒載嘅的士,肯唔好太黑面咁車我番屋企.終於,第七架車上到(本來第六架都可以,但係我去土瓜灣無理由行西隧呀⋯⋯).
係的士上,我諗返今晚做到咁夜嘅原因,就係因為老闆話要攪Paperless Office.Paperless? 律師樓喎?你以為係天方夜譚?Sorry,其實幾年前法庭已經攪過e-submission,用電子方式將打官司嘅陳詞呀案例呀呈堂,真係唔知救咗幾多棵樹.不過亦唔知點解呢啲德政,推咗幾年就不了了之,或者我哋各個政府部門對電腦科技嘅抗拒程度,已經去到要將啲手提電腦隨便放等人偷嘅地步,咁仲點會想攪好呢啲高科技嘢唧.你睇下個新嘅電子法例網頁,難用到要開班教人用先用到就知啦!
老闆其實真係洞悉先機,因為長遠嚟講,肯用幾萬蚊請個秘書打信寄信Fax信嘅律師樓,只會越來越少,如果不思進取,只係攞住幾十年前嘅技術去搵食,咁樣畀社會淘汰就只係遲早嘅事.就正如你只懂得揸的士,而又認為揸的士就是你的全部,到有朝一日的士被淘汰,你就會跟著被淘汰.
有人講過,近十年的所謂全球化,互聯網,以至最新嘅人工智能,係社會嘅大方向,但無一樣係學校可以教到嘅!所以要生存,就要不停去適應,去接受新事物,咁社會先會進步.
我真係唔明,連我哋偉大嘅祖國都有嘅Uber或的的出行或首約汽車等呢啲Call車Apps,點解香港反而唔批准用?如果係因為受制於一啲已經過時嘅法例,咁點解唔係改變法例,而係迫人生活喺過時嘅法例?
最好笑係,即使在政治層面上,批准Uber營運比唔批准佢營運,點都會有著數,因為我相信即時可以提高市民對政府嘅支持度,而且亦可以立刻提高的士司機的質素(特首最近咁鐘意上面書做議員嘅Stalker,佢無理由睇唔到啲講的士服務有幾差嘅Post).好可惜,我哋嘅政府就係唔想配合時代嘅轉變而接受新事物.
無嘅,自從幾年前嗰個用iPad嘅特首,到家嗰個仲係proud of會用一張紙一支筆嘅特首,以至下一個唔識用八達通出閘,然後賴個出閘機嘅特首,或者都可以睇到我哋政府嘅適應能力,或者對科技發展嘅重視程度有幾低啦.
好,發完牢騷,終於返到屋企,見到加咗價嘅車資同例必唔找嘅毫子,我真心希望我哋個政府唔好再拉住社會進步嘅步伐,move on with us.
荒唐鏡 @ 法政巴絲
法政「巴絲」-法律界的「巴打」和「絲打」.不知絲襪奶茶,配以豆腐火腩飯,會是怎樣的味道?當浪漫的男人,遇上活潑的女孩,又會擦出甚麼樣的火花?讓法律界的朋友一起來,同大家赤裸裸 gossip 呢行嘅八卦趣事.
(原文載於2017年6月3日《蘋果日報》)


text:
玩盡昂坪 – 昂坪小秘境 木刻心經簡林
趁熱番又陽光普照,最好緊係去郊外行下,之前生日優惠免費坐左昂坪360,除左大佛同寶蓮寺,其實行入啲有個小秘景都好靚.
因為當時唔知天氣好無就無買定飛,去到果度先至排隊買飛,原來普通車廂來回已經要$210一個人,坐大約四五個字就去到,沿途都好穩陣睇到風景都好靚有山有水,仲見到有人行緊山.
新年當然會有唔少佈置,有大鑼鼓有花藝佈置,入面古色古香享受下清新空氣都幾舒服,當日都有唔少人趁天氣好黎玩下.
行到去食豆腐花,食完之後仲見到外面有兩隻牛係度,好多人走埋去影相,但係有啲人去搞佢地就真係唔係咁好,到我地走既時候就放左勁多隻出黎成條路都係.
邁向大佛既地方就會經過大門,經過大門仲會遙望到大佛既跡影,影埋去都幾壯觀下架.
當然我地行果幾萬級樓梯上大佛,今次既目的地係呢個心經簡林,大家會見到有路牌指你去寶蓮寺旁邊小路轉入去就會見到個木牌,大家跟住指示一條路就會行到,經過左好多樹空氣都清新啲.仲有一大片草地,上面有張空椅好似拍MV咁.
仲經過左一啲舊屋,已經無哂人住,連樹都生埋入去都放左幾耐,仲有一個士多仔都已經廢棄左,另外呢個大樹下應該係以前乘涼既地方好有特色.
行左大約十至十五分鐘就會見到鳳凰既標誌,呢個時候大家唔好向前行住,唔係就會上山架喇,望一望你既右手邊就到達要去既地方喇.
一入到去就會俾好多好巨型既木刻包圍,播住心經一邊行一邊聽,加上陽光照射落黎感覺好舒服.心經簡林其實係國學大師饒宗頤既墨寶,刻左般若波羅密多心經既經文,成個環境好壯觀.行上去仲可以望埋群山同南中國海,去昂坪不彷行入少少感受下.
走既時候岩岩見到日落,搭住纜車睇日落真係好靚,得閒去下郊外睇下行下個人都舒服啲.
地點:心經簡林
地址:離島大嶼山昂坪
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193


text:
2008年2月23日星期六
拿破崙(Napoléon Bonaparte,1769年8月15號—1821年5月5號),法蘭西第一共和國第一執政(1799年 - 1804年),法蘭西第一帝國同百日王朝嘅皇帝(1804年 - 1814年,1815年),軍事家,政治家,曾經佔領過西歐同中歐嘅大部份領土.
生平
拿破崙1769年喺科西嘉島嘅阿雅丘城出世.科西嘉島啱岩賣咗畀法國後,法王承認拿破崙嘅老竇係法國貴族.響老竇嘅安排下,拿破崙 9 歲時到法國布裏埃納軍校接受教育.1784年以優異成績畢業後,被選送到巴黎軍官學校.
拿破崙 16 歲時老竇去世,佢中途輟學並被授予炮兵少尉頭銜.在隨部隊駐防各地期間,佢閱讀咗許多啟蒙思想家嘅著作,其中盧梭嘅思想對佢嘅影響非常大.1789年法國大革命爆發後,拿破崙返到科西嘉,當時科西嘉係三種勢力嘅競逐場,革命派,保皇派同獨立派,拿破崙加入支持革命嘅雅各賓派,喺一個志願軍團得到中校嘅地位,後因同科西嘉獨立英雄保利起衝突,拿破崙全家被迫喺1793年6月逃到法國.
喺1793年12月,24歲嘅拿破崙帶兵攻下咗保王黨嘅堡壘土倫.1794年熱月政變中拿破崙由於同羅伯斯比爾兄弟關係緊密而受到調查,後嚟因拒絕到義大利軍團嘅步兵部隊服役而被免去準將軍銜.1795年佢受巴黎督政官巴拉斯之托成功平定保王黨武裝叛亂,一夜之間榮升為陸軍中將兼巴黎衛戍司令,在軍界同政界中嶄露頭角.
拿破崙係一名出色嘅軍事家,對當時嘅軍事知識深有研究,善於將各種軍事策略運用於實戰之中,尤其係主張將火炮集中使用,以同充分發揮騎兵嘅機動作用.1796年3月2號,26歲嘅拿破崙被任命為法國義大利方面軍總司令,3月9號同情人約瑟芬•博阿爾內結婚,之後便匆匆奔赴前線.在義大利,拿破崙統帥嘅軍隊多次擊退咗奧地利同薩丁組成嘅第一次反法同盟聯軍,最後迫使對方簽署咗有利於法國嘅停戰條約.
早年
取得義大利之役嘅勝利後,拿破崙嘅威信越來越高,佢成為法國人嘅新英雄.而佢嘅崛起令督政府感到受威脅,因呢任命佢為埃及軍司令,派往東方以抑制英國在該地區勢力嘅擴張.在拿破崙嘅遠征軍中,除咗2000門大炮外,還帶咗175名各行業嘅學者同成百箱嘅書籍同研究設備.在遠征中拿破崙曾下達過一條著名嘅指令:"讓驢子同學者走在隊伍中間."拿破崙本人精通數學,同時還十分喜愛文學同宗教,受啟蒙運動嘅影響十分大.
然而1798年遠征埃同本身係一個大失敗.拿破崙嘅艦隊被英國嘅海軍上將納爾遜完全摧毀,部隊被困在埃及.1799年回國時,400艘嘅軍艦只剩下2只小艦,原本侵略印度嘅計畫受阻,人員損失慘重.
呢時歐洲反法聯盟逐漸形成,而法國國內保皇派勢力則漸漸上升.1799年8月,拿破崙最終決定趕返巴黎.1799年10月,回到法國嘅拿破崙被當作"救星"來歡迎.11月9號,拿破崙發動咗霧月政變並獲得成功,成為法國第一執政,實際為獨裁者.
拿破崙之後進行咗多項政治,教育">教育,司法,行政,立法,經濟方面嘅重大改革,其中最著名並且直到今天依然有重要影響嘅《拿破崙法典》,係政變當晚拿破崙下令起草嘅,很多條款拿破崙本人親自參加討論最終確定,基本上採納咗法國大革命初期提出嘅比較理性嘅原則.法典在1804年正式實施,即使係在一個多世紀後依然係法國嘅現行法律.法典對德國,西班牙,瑞士等國嘅立法起到重要影響.在政變結束後三周拿破崙向人民發佈嘅公告中,佢自豪地宣稱:「公民地,大革命已經回到佢當初籍以發端嘅原則.大革命已經結束.」
1802年8月,修改共和八年憲法,改為終身執政.1804年11月6號,公民投票通過共和十二年憲法,法蘭西共和國改為法蘭西帝國,拿破崙•波拿巴為法蘭西人嘅皇帝,稱拿破崙一世.12月2號,拿破崙仿效查理曼大帝嘅歷史,以減少革命派對於佢登基帝位嘅唔快.呢次係第一次法國皇帝以自己嘅「名」作為皇帝嘅稱號.佢並唔係由教皇庇護七世加冕,而係自己將皇冠戴到咗頭上,然後還為妻子約瑟芬•博阿爾內加冕為皇后.一年之後,佢又在義大利由教皇加冕為義大利國王.
1805年8月,奧地利,英國,俄國組成咗第三次反法同盟,拿破崙於是喺9月24號離開巴黎,親自揮軍東進,到10月12號法軍已經佔領咗慕尼克.10月17號法國同奧地利在烏爾姆激戰後,反法同盟投降.之後法國又取得咗奧斯特裏茨戰役嘅勝利,反法同盟再度瓦解,並且迫使奧地利取消咗神聖羅馬帝國嘅稱號.拿破崙隨後聯合咗德國境內各諸侯國組成"萊茵邦聯",把佢置於自己嘅保護之下.次年秋天,英國,俄國,普魯士組成咗第四次反法同盟,但係10月14號法軍同時在耶拿同奧爾斯塔特擊潰敵軍,普魯士嘅軍隊幾乎全軍覆沒,拿破崙因呢取得咗德國大部分地區.1807年6月法軍又在波蘭大敗俄國軍隊,拿破崙同俄國沙皇亞歷山大一世會面,雙方簽訂咗同平條約,在呢前一年拿破崙頒佈咗《柏林赦令》,宣佈大陸封鎖政策,禁止歐洲大陸同英倫嘅任何貿易往來.自此,法國在歐洲大陸嘅霸主地位得到咗確立.拿破崙一世兼任義大利國王,萊茵邦聯嘅保護者,瑞士聯邦嘅仲裁者,並分別封佢嘅兄弟約瑟夫,路易,熱羅姆為那不勒斯,荷蘭,威斯特伐利亞國王.
轉折:入侵西班牙,奧地利同俄羅斯
1813年英國,俄國,普魯士同奧地利組成咗第六次反法同盟,雙方在德國境內多次激戰.雖然法軍取得咗多次勝利,但係針對拿破崙嘅壓力卻係越來越大,直到10月嘅萊比錫戰役法軍被擊潰,各附庸國都紛紛脫離法國獨立,同盟軍開始向巴黎挺進.1814年3月31號,巴黎被佔領,同盟軍要求法國無條件投降,同時拿破崙必須退位.1814年4月13號拿破崙在巴黎楓丹白露宮簽署退位詔書,呢前兩天拿破崙宣佈無條件投降.拿破崙本人在退位後被流放到地中海上嘅一個小島厄爾巴島.拿破崙保留咗"皇帝"嘅稱號,但係佢嘅領土只局限在那個小島上.
拿破崙在往厄爾巴島嘅路上幾乎被暗殺,自己都嘗試自殺未遂.而在巴黎,路易十八回到法國,重新成為法國國王,波旁王朝復辟.拿破崙嘅妻子同兒子被奧地利人囚禁,還有傳聞說拿破崙將被流放到大西洋上嘅一個小島,呢一切令拿破崙別無選擇,最後在1815年2月26號逃出小島,率領1000人於3月1號回到法國.本來被派來阻止佢嘅法國軍隊轉而繼續支持拿破崙.3月20號拿破崙回到巴黎,呢時佢已經擁有一個 14 萬人嘅正規軍同20萬人嘅志願軍,路易十八逃跑,百日王朝開始.
但係好景唔長,歐洲各國迅速組成第七次反法同盟.1815年6月18號拿破崙嘅軍隊在比利時滑鐵盧戰役中全軍覆無,7月15號佢正式投降.法蘭西第一帝國覆滅,路易十八再度復辟.拿破崙被流放聖赫勒拿島.1821年5月5號,拿破崙在島上去世,5月8號在禮炮聲中呢位征服者被葬在聖赫勒拿島上嘅托貝特山泉旁.直至今日,拿破崙嘅死因還係眾說紛紜,英國醫生嘅驗屍報告顯示佢係死於嚴重胃潰爛,但新嘅研究認為拿破崙死於砷中毒,而且從當年貴族愛用嘅牆紙上,歷史學家亦發現含有砷嘅礦物,估計係因為環境潮濕而讓砷在環境中滲透出來.
佢去世後九年,新嘅奧爾良王朝在人民嘅壓力之下將拿破崙嘅塑像重新豎立在旺多姆圓柱上.1840年,法國七月王朝嘅路易•菲利浦派其兒子將拿破崙嘅遺體接回.該年12月15號,拿破崙嘅靈柩被運回巴黎,在經過凱旋門後安葬到塞納河畔嘅老殘軍人退休院(即榮譽軍人院).
影響
拿破崙戰爭
發佈者: frumentari 於 下午11:52
沒有留言:
訂閱: 發佈留言 (Atom)


text:
我成日話濕疹係一個富貴病, 因為除左飲食要好小心之外,平日嘅衣著都一定要格外留神,全棉質衣服當然唔走得,就連洗衣用品都一樣要用低敏配方,咁先唔會令返濕疹依個壞朋友嚟搞住小小豬嘛~
由細到大小小豬啲衫同我都係分開洗,亦都用一啲專為敏感肌膚而設嘅洗衣粉,直至到依家六歲,我都仍然係用依個做法,因為衣服著上身咁貼近皮膚,一定要小心睇住,真係好驚佢啲濕疹朋友,一嚟嘅話全家都冇覺好瞓都幾淒涼, 都係以不變應萬變為上策.
但老實講,我用緊嘅日本品牌低敏配方洗衣粉個價格都真係幾貴,細細盒都要成百幾蚊,雖然話為咗小小豬健康安全,依啲錢就唔慳得,但亦都因為小小豬越來越大個,佢嘅破壞力就越嚟越強,啲衫嘅污漬就越嚟越勁(其實真係唔明白點解每日放學啲衫可以咁污糟),所以都係時候要認真考慮同佢換啲大個仔嘅洗衣用品,既可以保護依隻濕疹豬,我又可以慳少少之餘,仲可以對乎頑強污漬.
其實坊間都有好多唔同嘅品牌,睇到我都15 /16, 唔知試邊個牌子好.剛好收到公關姐姐使用嘅邀請,之後我就上網做過功課,知道「寶絲低敏洗衣液」及「金紡親親BB精華柔順劑」都係低敏配方嘅洗衣產品,而且經皮膚測試驗證,無添加香料色素,無化學殘留,減低過敏困擾 ,所以就試下啦~
而且更榮獲「親子王國2014父母最愛嬰幼兒洗護衣物品牌」添~
每次係最後過水嘅時候,我就會將3/4瓶蓋金紡抑菌防護衣物柔順劑,直接倒入洗衣位置~
經過今次試用,除左覺得效果唔錯之外,最重點係小小豬著洗過嘅衣服,皮膚都冇唔舒服,壞朋友又冇嚟探佢,所以我都好放心,而且價錢又大眾化,睇嚟我都會繼續用Persil加Comfort嚟洗小小豬啲衫啦!
More Information :
Facebook:https://www.facebook.com/persilhk/


text:
Monthly Archives: November 2012
遲來的iPad升級iOS 6用後感
炆豬肉係我用喔?語音輸入研制成嘅. 我想我嘅第三代-升級成為最新版機械X咯. 係通知欄上面可以直接撳掣就可以發Facebook或者其他嘅文章,甚至可以加埋上.呢樣嘢都幾方便,食緊飯. 支援少女同埋廣東話輸入方面懶人使用.個個語音準確度非常媽媽.但係我仲未搵到輸入標點符號嘅方法,經過個官網有完全冇搞,你我係 黃.更令人氣憤嘅係創設繭子依家唔能夠用,日用墾丁會出咗第二個生的事. 另外地圖轉左金融股講係一個大災難,無需要貼亦都非常之唔方便. 播放鬧鐘功能我認為係一個大德學,終於似番一部基本嘅科技產品. 最後相簿亦都可以直接出Facebook嘅文章,同樣再睇睇. 講咗咁耐星星給自己決定啊. 你想我講左啲乜自己參透嚇死.靠語音輸入保證你睇唔明. 翻譯 呢一篇文主要係我用iPad嘅語言輸入而制成嘅. 我將我嘅第三代iPad升級成為最新版嘅iOS 6. 喺通知欄上面可以直接撳掣,就可以發出Facebook或者twitter嘅文章,甚至可以加埋相.呢樣嘢都幾方便,值得一讚. 支援Siri同埋語言輸入,方便懶人使用.不過語言準確度非常麻麻.但係我仲未搵到輸入標點符號嘅方法,蘋果個官網又完全冇教,令我非常徬徨.更令人氣憤嘅係倉頡而家唔能夠用space,一用space肯定會出咗第二個生僻字. 另外地圖轉咗唔用google係一個大災難,冇咗YouTube亦都非常之唔方便. 至於鬧鐘功能我認為係一個大突破,終於似番一部基本嘅科技產品. 最後相簿亦都可以直接出Facebook嘅文章,同Android睇齊. 講咗咁耐,升唔升級自己決定啦. 以上我講咗啲乜自己參透下.靠語音輸入保證你睇唔明.


text:
5招自製誘惑氣氛,等他主動靠近你!
有啲男生比較謹慎(或遲鈍),你已經好鍾意佢喇,佢都仲未意會到,仲等緊個女生俾permission佢,呢個時候你可以主動少少,俾啲較明顯嘅暗示,等佢自動「獻身」.
1. 縮短距離
離遠較難製造氣氛,不妨同佢坐得近啲,並排企時企近啲,搭地鐵時人迫方挨近啲,都能有效縮短距離.咁拉近咗距離之後,就可以用小動作,身體接觸令佢有觸電嘅感覺,就好似掂下手臂,捉住隻手等等.
2. 身體小觸碰
咁又唔使摸佢大髀咁明顯嘅,遞嘢俾佢時,手指掂到手指,匆忙過馬路時主動挽住佢手踭,佢頭髮上有塊落葉,親自幫佢撥好,呢啲小動作可提升親密度.最緊要觸碰嘅時候要溫柔,要過於豪放,更加唔好大大力咁打落去,好有可能嚇走佢架.
3. 細聲講嘢
保持聲浪,咁佢就要挨近啲,專心啲咁聽你講嘢,同埋千祈唔好標高音,聲線低沉啲,聽起嚟會sexy啲架!喺適當時候,仲可以哄埋去佢耳邊度講悄悄話,呢個動作可以為對方帶來心癢癢嘅效果.
4. 露少少
男生傾向視覺比較敏銳,你包到密密實實,較難俾到ready to go嘅訊號佢,咁又唔使著超短裙加超低胸,適當咁露出某啲部位嘅皮膚就夠,例如恤衫鈕扣淨兩粒(睇件衫cutting啦),製造若睇到若睇唔到嘅效果,坐低時拉高少少裙腳,露出膝頭以上位置,想密實都得,揀件窄身top或連身裙,show到你身材曲線.


text:
GE2129 Psychology for Young Professionals 新晉專業人員心理學B+
攞到呢個分唔意外,因為真係有太撚多勁人拉高晒個curve.
堂唔返都得,因為佢完全唔計attendance,除左兩個quiz同兩日present.
呢個course要做既野如下:
1.MC quiz(60條,考返module1,2既野,入面考好多有關數據既題,見到Notes slides啲數據背得幾多得幾多,執分題黎)40%
當初知道得42/60,仲要個mean係42時就知道同A range無緣T_T
2.15條MC+一板essay既quic(呢份係唔會知考成點,因為佢永遠唔會派)30%
3.present(poster+booklet,果陣因爲係present空少空姐果啲,所以present果陣用左好多welcome on board果啲野襯返主題,好在個Xiaoyu都幾鍾意加左唔少分,如果唔係肯定得B都似)30%
60題MC個Quiz係打底用,所以一定一定要溫得好好,果個quiz攞到5字頭,你就見到個A)
同埋3個活動一定要返,你唔返,佢啲補考係十級難,等於同自己過唔去.
同埋我未聽過GE Course係唔俾appeal...


text:
依家有班扮本土,實投共嘅粉腸,成日話乜嘢 焦土政策 ,所以要投票俾老共,唔好投俾泛民,連范國威呢啲本土派都要老屈佢.對於呢啲妖言惑眾,曲解戰爭術語嘅仆街,我都忍得夠,我依家解釋一吓,乜嘢叫 焦土政策 ,依家堅持行 焦土政策 ,應該投泛民.
焦土政策 嘅目的
戰爭果陣,最重要係資源,但唔係吓吓後勤都可以提供足夠彈藥,燃料,食物,特別好似德國或日本為搶資源而打仗,情況就更加明顯,所以 焦土政策 ,就係防止敵方以戰養戰,當呢啲缺乏資源嘅國家無法透過佔領新土地取得所需資源補給,場仗就好難打,基本上,蘇聯可以拖垮納粹德國,就係知道德國本土無法提供足夠資源支援對蘇戰爭,所以蘇聯佬就唔留低任何資源,當然,如果當初德國成功攻入高加索地區,就另有睇法.
所以依家我唔明呢班假焦土講乜X嘢 焦土政策 ,中國係香港嘅敵人,每票可以得到十四蚊資助,點解要投土共一票,送十四蚊俾土共,點解唔俾子彈泛民,除非呢啲假焦土派根本係土共同盟軍,實際上係幫中共鏟除泛民.但如果係咁,呢啲叫偽軍,偽軍係要直接打擊,完全唔駛客氣,呢啲係叫投共派,咁有乜資格同我講 焦土政策 .
事實上,果啲假焦土派嘅特色就係,佢地根本唔敢提出 焦土政策 喺軍事上嘅準確定義,唔係將香港變成焦土去防止中共,如果要將香港變成焦土,咁呢啲假勇武人士依家做緊乜,如果係真 焦土政策 對中共,係應該有其他戰術配合,例如唔向香港政府交稅,唔用任何銀行服務,甚至連Facebook都唔用,費時俾五毛同陳澍達成目的.因為佢地呢啲所謂本土KOL故弄玄虛,所以就將 焦土政策 曲解,所以我有必要出嚟將呢啲曲解焦土嘅仆街打出去,亦都係咁解.
呢件事亦反映到本土派有一樣嘢好危險同唔成熟,就係太依賴KOL,當神拜,泛民都有類似問題,但本土派嚴重好多,否則點會一個跟過老蕭,老婆係差婆嘅仆街可以扮本土,果啲抄抄子,或澳門賭徒,又係扮本土派,究竟本土派嘅年青人,有無諗清楚依家亂講嘢啲友仔嘅背景?你投咗共都唔知咁傻,唔係嘛,聽人講嘢諗吓先.


text:
卡洛夫自然保護區 必去景點及克蘭吉本水壩附近酒店推介
克蘭吉本水壩附近酒店預訂
神秘優惠價幫你慳更多
即時揭開神秘優惠價,慳得更多
卡洛夫自然保護區必去推介 - 克蘭吉本水壩
想去 卡洛夫自然保護區 自由行?等 Hotels.com 帶你玩盡 卡洛夫自然保護區克蘭吉本水壩 啦!留意我地文章,話你知去卡洛夫自然保護區 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋卡洛夫自然保護區克蘭吉本水壩 附近有咩酒店,等你更加容易計劃行程,慳返酒店來回景點嘅時間.
卡洛夫自然保護區克蘭吉本水壩 自由行
去得卡洛夫自然保護區克蘭吉本水壩 自由行最緊要一定係揀啱日子去.一啲熱門景點例如,卡洛夫自然保護區 嘅 克蘭吉本水壩,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
卡洛夫自然保護區克蘭吉本水壩 交通
想去克蘭吉本水壩 暢順無阻濟,最好就係出發前,睇清楚卡洛夫自然保護區克蘭吉本水壩 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
卡洛夫自然保護區克蘭吉本水壩 必食必買攻略
卡洛夫自然保護區克蘭吉本水壩一直都係旅遊熱門地點,去到卡洛夫自然保護區克蘭吉本水壩,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
記得3年前呔仔約4歲,初入幼稚園時,好多Blog友擔心善良小肥呔仔比同學仔蝦佢.不出所料,見佢比人搶野唔出聲,排隊永遠被打尖,佢多數排最尾,同學問佢既野佢只會答可以.大人會睇得出同學仔有心搵笨,咩都要好的新的,排隊要排第一,自己鐘意的顏色用完都唔會放手比你,但呔仔唔會察覺到呢D,佢繼續開心share.然後我發現,一個人如果無咁既心,其實唔會諗到人地衰,即係佢唔會蝦人,所以唔覺得人地係蝦緊佢.我咁樣睇,如果佢比人搶野時內心無不快,佢覺得無所謂,讓人係快樂既,我唔會阻止,因呢個係佢性格,加上年紀同埋入世未需要深,我唔會專登教佢要點樣防犯,又或者同其他同學一樣咩都要霸住晒唔好蝕底.
然後呔仔開學無耐,一次play time呔仔手執一個沙桶同剷仔自己玩緊,有同學就走黎拎左佢果個完整的,換左一個爛左既桶比佢.我當時無出聲,因我見呔仔無所謂,繼續用個爛左既桶開心地玩.當時我幾感動的,覺得呢個仔堅係型喎!要夠大量,唔計較,先可以做到呢個境界,比著第二個已經嘈左.放學同呔仔傾計,我問返佢play time時咁咁咁喎,原來佢知架喎!佢知比人換左個爛桶,佢掛住玩,覺得無所謂.我教佢,其實自己擁有既唔一定要係最好最靚最多既野,呢個世界有好多人擁有唔同既野,唔需要同人比較,只係睇你點樣去享受你擁有既野,那怕只係得少少,你學識滿足既話,都可以好開心好快樂!好似果個小朋友,佢四圍去吼人地D野,唔滿足自己所擁有,就浪費好多玩既時間.而呔仔唔介意新舊,即使爛桶一樣好開心咁玩,已經係贏左!在我黎講,贏,唔係睇你擁有幾多,而係你擁有得幾快樂!生存就係要開心嘛!
3年前係咁樣教仔,唔知佢明白幾多,但道理我係從小教導,唔理佢地明唔明我都係咁成日講,到琴日呔仔放學,佢同我講: 媽咪呀,阿邊個同學話佢自己係有最多Lego Bionicle架!佢話佢係winner.我又教仔喇,我同呔仔細細講,有幾多唔係最重要,就算只得一個Bionicle你都可以係winner,因為你地係兩兄弟,有伴一齊玩先會玩得開心,而佢一個人對住一大堆玩具無人陪佢玩,有幾多都無用.知足常樂呀仔!只要學識滿足自己有既野,你就係世界上最快樂既winner!今次佢地應該明,仲好開心咁話得一個玩具都可以玩一千八百萬日添(常用數字,意思係好多咁解)^^


text:
引用:
構成所有電路既基本 R, L, C, 三樣都燒得.
電阻比較難燒, CURRENT 要好高.
L 同 C 係 FULLY CHARGE 後, 唔好彩 SHORT 左, 接地, 去左 Vcc etc, 乜都有可能俾佢爆.
平時做 prototype , 10V 0.5A之下, 唔小心都成日爆 OP AMP 同基本既 LOGIC GATE (OR NOR AND NAND), 唔會大爆炸既, 啪一聲成粒野彈飛埋面度姐. 因生產成本, 多數一粒幾個 COMPONENT燒一齊, 即係 PHYSICALLY 一粒 OP-AMP 其實裡面有幾個 OP-AMP, 如一粒有四個, 而個 CIRCUIT 要用三個, 三個之中任何一個爆, 四個一齊玩完.
咁當然, 簡單電路野, 爆既機會細過你坐(支那)香港航空墜機.
就算佢電子同機械上無事, D 金屬/塑膠用料, 塗裝物料, 包裝etc. 全部都有機會用黑心原材.
就就就算, 化學/物理上人畜無害, 起個原本有 micro processor 既 device 上加多粒 chips 定時定候收集你 d 野, 有機會就 send 返去. 支那間諜風筒熨斗你唔知牙 ? 風筒熨斗得, 一個有處理 analgoue/digital signal 能力既手製根本無難度, 起個 rom 做野已經得.
一單又一單會爆炸, 會對人體有害, 你都願意承受呢 D 風險既, 咪買 LOR.
買時希望你諗起, 佢起帝國攞正牌搞生意, 佢要收買邊 D 人, 又壓搾左幾多人, 收買果 D 人會對香港做乜野. 過到自已既, 買 LOR.
引用:
EMSD 批你就信 ? 消委會報告話點點點好你又信 ?
衛生署可以降低農藥水平令更多支那菜可以進口. EMSD亦可以做同樣既野降低安全標準, 俾更多支那電器, 車, 甚至民航機起香港用.
消委會會做更多報告話支那野可靠.
只要你肯買.
你信?
引用:
1. 獨立實驗室無 source
2. 一年 344 蚊電費都俾唔起, 窮 Lunk 就唔好用冷氣啦
3. 測試用27度做標準, 正常應該 25.
引用:
支那人狡辯唔知第幾式
抄襲又點 wor, 人地都有啦
魯迅臭蟲. 完


text:
威靈頓 必去景點及公主海灣附近酒店推介
公主海灣附近酒店預訂
神秘優惠價幫你慳更多
即時揭開神秘優惠價,慳得更多
威靈頓必去推介 - 公主海灣
想去 威靈頓 自由行?等 Hotels.com 帶你玩盡 威靈頓公主海灣 啦!留意我地文章,話你知去威靈頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋威靈頓公主海灣 附近有咩酒店,等你更加容易計劃行程,慳返酒店來回景點嘅時間.
威靈頓公主海灣 自由行
去得威靈頓公主海灣 自由行最緊要一定係揀啱日子去.一啲熱門景點例如,威靈頓 嘅 公主海灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
威靈頓公主海灣 交通
想去公主海灣 暢順無阻濟,最好就係出發前,睇清楚威靈頓公主海灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
威靈頓公主海灣 必食必買攻略
威靈頓公主海灣一直都係旅遊熱門地點,去到威靈頓公主海灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
特雷瑟松 必去景點及博尚湖附近酒店推介
博尚湖附近酒店預訂
神秘優惠價幫你慳更多
即時揭開神秘優惠價,慳得更多
特雷瑟松必去推介 - 博尚湖
想去 特雷瑟松 自由行?等 Hotels.com 帶你玩盡 特雷瑟松博尚湖 啦!留意我地文章,話你知去特雷瑟松 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋特雷瑟松博尚湖 附近有咩酒店,等你更加容易計劃行程,慳返酒店來回景點嘅時間.
特雷瑟松博尚湖 自由行
去得特雷瑟松博尚湖 自由行最緊要一定係揀啱日子去.一啲熱門景點例如,特雷瑟松 嘅 博尚湖,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
特雷瑟松博尚湖 交通
想去博尚湖 暢順無阻濟,最好就係出發前,睇清楚特雷瑟松博尚湖 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
特雷瑟松博尚湖 必食必買攻略
特雷瑟松博尚湖一直都係旅遊熱門地點,去到特雷瑟松博尚湖,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
※內文含有劇透,敬請讀者留意.
好多人好奇《地厚天高》係咩樣.佢只喺灣仔藝術中心放映,場場加映都搶購一空.事關場數少,咁神心搶到飛,都好難唔係梁天琦忠實擁躉.相關嘅影評好兩極化:一係句句好評,過度解讀(例如梁天琦食煙噴啲煙霧,都係象徵乜乜乜),實則借電影抒發梁天琦嘅故事抒發感嘆,而無論到電影本身;又有人一味劣評——長篇大論後,原來無買飛入場,只係借機表達對梁一走了之嘅不滿.筆者雖然唔係梁粉,恰巧路過灣仔時,朋友因病讓飛,咁就因緣際會睇咗套戲,算喺觀眾中比較抽離嘅,可以以戲論戲,向未入場嘅你畀返個中肯影評.
導演林子穎啱啱喺港大畢業,之前已經導過社運紀錄片《旺角黑夜》同《未竟之路》,對相關題材駕輕就熟,並且早就識得同屬港大嘅梁天琦.所以入手角度同《未竟之路》,一樣咁貼地,年青,「企得前」.唔同嘅係,今次人物單一,追蹤時間更長,事件更具體.顯然因為導演同梁天琦都係朋友,當訪問到屢受打壓嘅梁天琦,尤其好多當時無法公諸於世嘅感受,都向導演坦白道出.而紀錄一個立法會參選人被DQ前後嘅幕後辛酸,都幾貼身,真實.
不過導演始終年輕,有如好多學生作品,呢套戲嘅新手錯誤都唔少,甚至可以用「暇可掩瑜」去形容.字幕超出畫面,聲音有時過大,都好影響觀賞嘅興緻.導演發問到喉唔到肺,無意義嘅問題,例如「結他上面呢舊嘢(變調夾)」,真係可免則免.電影時常都用字幕交代事情發展,但大大隻都幾阻畫面.而且好多本人嘅訪問反而都唔顯示受訪時間,令人唔知講緊係邊一刻嘅心路歷程.街景畫面本來饒有玩味,但喺影片實在太多太長,令人不勝其煩.反而一啲外界好奇嘅要點,例如梁天琦點睇梁頌恆宣誓玩嘢失敗,點樣看待群眾同香港社運,反為缺乏有深度嘅探究,都幾可惜.
鏡頭方面,其他社運紀錄片用全景,影晒成個人,咁就影到人物同其他人互動關係,同埋人物喺個大環境之中嘅角色.地厚天高運用咗大量嘅特寫同過肩鏡,正如導演同梁天琦嘅朋友,大大個梁天琦人頭喺銀幕之上,好似個朋友咁同你講嘢.呢個攝影角度喺社運紀錄片中尤為難得,都好反映到佢同港大朋友,本土民主前線之間嘅兄弟情.
雖然電影提到梁天琦嘅抑鬱同無力感,但無用到好慘情嘅背景音樂.相反,用海洋,高樓,食煙呢啲畫面去描繪,都幾有意思.而前線嘅影片同梁天琦嘅訪談交雜,令人感觸良多,呢啲都係好有趣嘅嘗試.不過三首插曲,其中兩首用普通話,又要望字幕又要望畫面,教人應接不暇.最後梁天琦唱Beyond嘅《十八》,本來幾動人,但偏偏插入幕後花絮同講話.內容多寡嘅平衡,導演應該攞得再好啲.
總而言之,喺紀錄片嚟講,呢套戲嘅取材角度真係屈機,無奈捉到鹿唔識脫角,林導演嘅發揮未如人意,就好似一塊煎得太生,甚至bloody rare嘅和牛,鍾意和牛嘅人照樣鍾意,但對一般人都係難啲入口.不過,連字幕都未搞好,影意志都係唔好咁Chur要想攞金像獎喇.


text:
一地兩檢 果個所謂立法會無約束力議案,果然係一個大騙局嘅一部分,根本扮有民意諮詢,然後拿拿臨同中國簽賣港協議,韓國有丁未七賊(將大韓帝國賣俾日本帝國嘅七件仆街韓國內閣大臣),今香港有丁酉七賊,果然啲出賣自己人求榮嘅冚家鏟,都係同一個樣嚟.
一地兩檢 根本係違反聯合聲明
首先, 一地兩檢 呢件事,由反高鐵果陣已經質疑,但政府唔係話到時解決到,就係話唔會搞 一地兩檢 ,如今玩霸王硬上弓,呢啲唔係騙局又係乜嘢,依家 一地兩檢 都可以黑洞到咁,我恐怕日後成個西九高鐵站由財政到人身安全都會係一個超級大黑洞,如無必要,九龍站,甚至成個九龍半島都係生人勿近,因為無人知你會唔會被掟上高鐵列車,然後運到中國,跟住人間蒸發,中國納粹化之後,任何 一地兩檢 安排都係絕對信唔過嘅.
但更大問題係中英聯合聲明係一份國際條約,如果李飛香港從哪裡來,香港正係由聯合聲明而嚟,依家中國濫用《基本法》附件三,以及咁樣搞 一地兩檢 ,成份協議同本地立法都無任何諮詢,好明顯係違反《中英聯合聲明》,當《中英聯合聲明》走數走成咁,啲人成日話西方國家唔會採取行動,依家德國已經採取咗行動,搞到你香港警察準備改用AK-47,或者中國製武器(當然,果啲武器會唔會自爆,我都唔知,呢啲嘢你班友問成龍),如果 一地兩檢 黑到咁,唔好當英國以至其他西方國家傻至得,結果一定係唔會只唔賣武器咁簡單,《美國-香港關係法》或者其他俾香港特殊待遇仲可以維持幾耐,大家心照喇.當年支持興建高鐵果啲廢老,如果佢地去西方國家養老,一定要逐個抽出嚟清算.
既然要列丁酉七賊,咁我依家列出七位喺出賣香港人上面扮演重要角色嘅七條友,大家喺街上見到佢記得問候佢娘親,韓國政府係到依家仍然用親日反民族行為者追究丁未七賊果啲賤人,香港人喺呢方面,應該向韓國人學習,出賣香港人利益嘅人及其後代,都必定遭到世代清算.
- 行政長官 林鄭月娥
- 政務司司長 張建宗
- 律政司司長 袁國強
- 運輸及房屋局局長 陳帆
- 財政司司長 陳茂波
- 保安局局長 李家超
- 立法會主席 梁君彥


text:
引用:
都總有 D 廚係鐘意儲實體既
有埋所謂好D 既質素更加自我感覺良好
同埋始終係外國有好多地方都仲有速度同流量限制, 動輒一隻碟無損四五百MB 都幾係野, 再加上如果無左"碟" 呢個技術限制, 基本上質素可以突破現有容量加有所提升, 隨時一隻碟可能講緊過GB. 當然香港呢D 地方, STREAM 住聽都無乜問題既
如果講普通質素MP3 收費的話, 無錯係可以有最高利潤, 起碼佢錄都唔使要靚器材, 但同樣係低質素下載點解我要比錢而唔GOOGLE..? 小眾聽的無肉食(eg. 未有名氣既同人), 大眾聽的"被開放下載"(eg. 香港艾辛, 陳奕迅果D). 然後小眾既一係就轉投高質素果邊既行列, 一係摺檔, 最後局面都係同而家無分別. ie. 開放收費下載都係比大型連鎖集團壟斷, 同時係無競爭底下粗製濫造.
如果有幾間大野(maybe sony?)聯手突破呢個局面, 同時提高自己質素, 收費下載都仲可以發到圍, 問題金錢掛帥, 有邊個會肯放棄現有既利益而去揼本開發新野?
結論: 呢個TOPIC 仍然係比小眾人自HIGH 用
__________________
不要點
xxx さんの発言 (11:44): 前日改xlr線,之前買落之辣雞好頹..... 但靚雞又三佰銀起跳
Tamago さんの発言 (11:45): 痴線
有錢人係唔同d, 我呢d 用辣雞都係廿蚊果d 黎
xxx さんの発言 (11:45): 一分錢一分貨
Tamago さんの発言 (11:45): 咪又係咁用 三舊水熱風槍都買到啦


text:
亞運下個月舉行,但 香港奧委會 喺泳隊人選果度出現不公事件,最快嘅郭家輝,入唔到港隊.其實游泳比賽嘅要求好簡單啫,參加過指定世界賽,邊個成績最好就派邊個去,有乜好拗.當然有人睇係泳會之爭,但我依家睇,呢單嘢同台中無喇喇無咗東亞青年運動會主辦權單嘢有關,隨時係中聯辦班仆街指令 香港奧委會 咁做,特別 香港奧委會 一向都盛產港奸.
香港奧委會 嘅決定一啲合理性都無
大家先睇蘋果日報呢篇報導,同埋以下呢幅圖:
2017年世大運主辦城市係邊個,無錯,係台灣,仲要蔡英文做總統時期﹐柯文哲做市長嘅台北,所以我相信郭家輝入唔到港隊,因為佢參加過世大運,而呢個,係同唔俾台中做東亞青年運動會主辦城市邏輯係一樣,果件胡鬧事件, 香港奧委會 班仆街,走去投票支持中國嘅無理要求,大家都知道, 香港奧委會 會長果條友叫霍震霆,佢呢啲友仔主政嘅 香港奧委會 ,跟住有幾件仆街到無朋友嘅左仔,例如貝鈞奇,仲有霍震霆個仔霍啟剛,跟住仲有王敏超(王敏超雖然都係運動員出身,佢好過佢個兄弟王敏剛,王敏剛簡直係仆街中嘅XO).你話呢個會唔會聽中聯辦點,無乜可能喇.所以泳總係唔可能解釋到點解唔可以報多個人去游解決呢個爭議,唯一解釋就係,游過台北世大運都係要仆街.
當然有人認為我講得政治化,以 香港奧委會 一向嘅管治水平,呢啲政治化到爆嘅情況有乜出奇,體育一向係中共嘅政治工具,當初邊個講政治無關體育,特別2008年北京奧運期間講果班仆街,依家喺台中果件事,全部走鬼晒去邊?中國人鍾意打飛機唔講道理大X晒?當中共一向都係做嘢政治化果陣,郭家輝事件係一件政治事件,亦都係合理合情.你話足球隊搵邊個國腳參賽,好大程度上係教練嘅個人判斷,無乜數據可以跟,但游泳比賽派邊個入去,泳總一早有晒標準,有客觀數據做決定都可以出事,除咗政治理由,真係唔知仲有乜可以出事嘅理由,證明香港被中共管治之下,整個制度出現系統性腐敗,真係要執番好佢都唔係一件容易嘅事,中共嘅破壞力真係舉世無匹.


text:
食盡銅鑼灣 – 銅鑼灣地下居酒屋 厚切新鮮魚生飯
係銅鑼灣大街旁有間居酒屋,今次我地唔去樓上舖,調一調轉要去樓下舖,旁邊好多唔同商店搶哂鏡,要細心啲睇先唔會錯過.
大家見到呢個入口就係店舖既門口喇,記得要望清楚一行入去就會見到有樓梯落去下,就會有個紅色居酒屋燈籠迎接你.
有好多唔同日式既裝飾,有啲位上面放左日本既燈籠,有埋酒名好似居酒屋一樣,仲有一啲童年回憶既玩具好似籃兒當入樽咁.
成間餐廳都用上左木系做設計,座位都幾闊落同埋坐得好舒服,連個餐牌都用上左木既封面好一致,杯碟都有日式花紋既裝飾.
話明係居酒屋當然唔少得就係酒喇,一入門口已經成個酒櫃真係日本酒應有盡有,仲有好多唔同既酒樽做裝飾.
見到呢個好吸引既《市場四色丼》($148),一碗有齊哂三文魚帶子甜蝦同劍魚,食落又真係唔細碗,百幾蚊真係幾抵食,仲要刺身夠新鮮同勁厚切.
之後叫左《明太子玉子燒》($85),玉子燒得依然嫩滑唔會過老,食落仲係好滑溜,中間釀入左明太子更加惹味.
另一個主食叫左《天婦羅手打烏冬》($118),要讚既係天婦羅個外層炸皮真係夠薄身,入面既蝦彈牙再加埋蕃薯冬菇等等夠哂滿足.
店名:三川居酒屋
地址:銅鑼灣軒尼詩道499號永光商業大廈地庫
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
歡迎合作或查詢:
Email: kjfoodlife@gmail.com
餐牌:


text:
近排美女廚房又開播,相信大家都有睇過下.有唔少網民都覺得以前一輯好睇好多,內容又唔多爆,其實有大有冇留意一班「美女學徒」呢?唔講唔知,呢班學徒位位都樣靚身材正,其中一位洛兒仲要係電音DJ,性格完成係Girlfriendable~可惜人地有男朋友(仲要係LOL世界級選手⋯⋯)
雖然新一輯嘅美女廚房冇以前咁好睇,但一班高質嘅「美女學徒」又幾有睇頭~而今次就同大家睇下其中一位都幾高質嘅學徒—洛兒(Lokyii),連阿Bob都讚佢靚~
唔好以為佢咁高就係普通嘅Model,原來人地大有來頭.洛兒本身就係Model,仲要係電音DJ!係DJ界都幾出名下!
事關佢係2018年洛兒同初兒(Troyi)組左DJ組合TNL,仲成為「Asia’s hottest DJ」第9名!係2017年仲係世界女DJ中國排名第5.如果熟DJ界嘅都識DJ Soda,洛兒仲要係佢嘅同門師妹,實力都唔惹小!
而行內其中一個Top 10 Asia』sHottest Female DJs of 2017-2018,佢地都排 第7名.而有行內人就透露:「 佢哋2015年就開始打碟,一開始都幾受歡迎嘅,一個月都keep住有一次出國打碟.對於香港女DJ黎講,佢哋都係最高價啦.當1晚打1個鐘到個半鐘,佢哋打1 set係收7500-10000美金一晚.」所以洛兒成日都周圍去,仲同DJ Soda一齊去澳洲走Tour打碟
係咪覺得洛兒(Lokyii)好似好唔貼地?好似好高竇咁?都唔係㗎~雖然佢做DJ,成口都周圍去,佢就話:「我多數都喺外國先會打碟,其他時間就同大家一樣,鍾意行下銅鑼灣,旺角,呢排電視機都可以見到我嘅.」咁大家都以試下,撞唔撞到佢啦~
雖然說做DJ好似幾好,佢就話未試過拍綜藝節目,覺得幾得意,想試下,學下野攞經驗咁.至於佢煮野食係咪同打碟一樣咁有實力,就真係要睇下節目先知啦~


text:
敏感肌用咩skincare?
-
之前病過一場, 好返之後唔知點解好易敏感, 會出紅粒粒, 用開果d skincare全部唔用得, 但係唔用又係咁出油…
-
debbbby_53 last edited by
我用開vichy
-
hahamandy last edited by
試試bioderma啦, 佢支紅水出名敏感skin都用到, 我用來落妝囉
-
@debbbby_53 我都聽過呢隻, 不過唔平呀, 邊度買平d呀?
-
@hahamandy 我而家妝都唔敢化喇...
-
sharon777 last edited by
尋日收到風屈xx做緊promote, 樓主應該有用:
-
debbbby_53 last edited by
@conyyyy 佢有專門店既 不過我自己就多數去watxxx買, 唔洗運費同唔洗自己拎, 我見到佢仲有VS Sassoon個卷髮器送
-
cmkkwong last edited by
Eau thermale avene! 真心好用
-
suyi9001 last edited by
@conyyyy 我敏感肌用開fresh,so far無出粒粒或者紅!


text:
BREXIT三大難題之一嘅愛爾蘭邊界問題,到依家都未有任何似樣方案浮上水面,如果呢個問題無解決嘅情況去BREXIT,恐怕英國食炸彈食唔完.愛爾蘭有人提出方案,不如北愛行 一國兩制 ,雖然香港人只會覺得太X好笑.只不過,如果愛爾蘭島嘅解決方案真係 一國兩制 嘅話,恐怕英國喺香港問題上會採取堅強硬立場,屆時中國共產黨會想斬開愛爾蘭提呢個idea條友九碌.
一國兩制 點取信北愛班新教徒
北愛班新教徒同親英派,一定係唔想北愛爾蘭同南部愛爾蘭共和國統一,但如果北愛跟住BREXIT,恐怕北愛會膠到無朋友. 一國兩制 係一個有可能嘅方案,甚至保留喺英國嘅主權,只不過北愛有自己嘅國籍身份(我相信可能會出現一款同歐盟公民身份有關係嘅英國國籍,解決BREXIT衍生嘅大量奇怪問題,呢個我會另文討論),採用歐羅,保留喺成個歐盟共同關稅同盟內,甚至入埋神根區.只不過,對新教徒嚟講,如果 一國兩制 嘅話,英國點捍衛佢地嘅權益,以英國喺呢方面往績咁X差.
所以點解Boris Johnson, BREXIT主將,亦係依家嘅大口外相,喺國會回應工黨議員關於國歌法嘅提問話「一國兩制」絕對有效,呢個係乜嘢意思,就係英國要強硬捍衛《中英聯合聲明》,都係果句,《中英聯合聲明》你都捍衛唔到,你叫北愛班友接受一國兩制,北愛班友真係啋你都有味,特別DUP有能力可以令保守黨依家弱無可弱嘅政府倒台果陣.咁英國唔可以得把口,否則北愛班新教徒自己攞槍捍衛權利好過,佢地根本係北愛暴力衝突嘅始作俑者嚟.所以,英國必須喺香港問題上有實質行動,否則BREXIT三大難關之一嘅北愛問題根本唔會搞得掂,而北愛問題破局,係關乎英國內部安全問題,喺EU Citizen rights問題上仲有hard BREXIT空間,但愛爾蘭島未來嘅問題,係零hard BREXIT空間.
香港問題好似同EU無關,其實呢個城市嘅問題,已經同BREXIT撈埋成為一碟膠,呢啲膠局,唔係咁易解得到,因為實在太膠.


text:
陀bb之後......
-
sosobobo last edited by
自從有左bb三四個月之後,我其中一隻牙就蝕左,好驚冇晒d牙
-
wongkc1989 last edited by
就咁聽落似係鈣質不足
-
tszyy last edited by
懷孕係會俾bb吸收晒啲鈣質,所以最好補返
-
sosobobo last edited by
@tszyy said:
懷孕係會俾bb吸收晒啲鈣質,所以最好補返
但係食鈣片好容易便秘,我都唔知點好
-
susan last edited by
你食美簾臣隻維他命d+鈣片,
每日得閒曬幾分鐘太陽,長遠應該有幫助的!
-
wasteoftime last edited by
@sosobobo 又唔一定要食鈣片嘅...飲多啲奶都一樣得, 不過最好揀媽媽奶粉, 始終人地計過晒啲份量同營養, 會全面啲
-
cdywong1225 last edited by
@sosobobo said:
@tszyy said:
懷孕係會俾bb吸收晒啲鈣質,所以最好補返
但係食鈣片好容易便秘,我都唔知點好
食人工合成鈣片先會容易便秘,胃脤, 食啲天然鈣片就唔會便秘
我食開健鈣易, 都唔覺有便秘, 佢有埋D3同益生元吸收都好啲
-
debbbby_53 last edited by
我陀BB個時有一直飲雅培個隻媽媽奶粉,可以補充返鈣質,生完之後都無咩問題
-
Yuki last edited by
@sosobobo
有左bb吸收多d鈣質,我生左個時有飲babynes嘅媽媽奶去補鈣同埋葉酸~


text:
首先,你入得黎就收一收埋你碌鳩先,我對你係唔係30cm完全冇興趣.性慾大就個個巴打都係,但你地都唔會蠢撚到寫篇自我介紹比隻雞揀搵唔搵你,我屌你而家係你去叫雞呀,唔係隻雞叫你,有寫過自介果班傻鳩死左去算啦.
其次,而家班女個個都話要你首先開左房先,又真係有一班傻仔肯去咁做,大佬呀,唔比相都算,而家老屈你去開埋房,一陣真係黎件@princejoyce咁點,班馬伕同埋部份垃圾臭雞就係睇住你班人唔願意浪費左間房,係牌面你已經有損失,你自然就係更易接受次貨,不排除連@princejoyce都屌那媽頂硬上...
價錢時間方面,以前一直都係個半鐘,而家IG班雞就一個鐘,有D 夠膽死開45分鐘,同呢個141睇齊,你諗諗除左佢係件講廣東話既臭雞外,係硬體技術完全唔夠班北方佳麗黎,憑什麼開2500, 3000呢個價,今時今日呢個價點解可以托到咁高,就係你地班白痴傻鳩做成.價格點解會升,就不得不提當然大人網同少女網有位好識市場供求的援交妹叫Rabbit, 呢位女仔真正英文名叫Katie Li,呢位出色的援交妹推出左海鮮價,佢發覺到原來加價一倍, 二倍都仍然會有傻鳩肯去約佢,跟住世界就大亂了,班女話見人地加自己唔加就唔值,所以短短幾個月,雞價就如bitcoin一般升左近100%有多,高價見4500-5000,更甚有當年大人網VVIP私人約6k+的水平.
所以各位未經過玩一條港女都係1000-1200蚊既巴打,可以同你地講,入市叫雞你已經遲左了,而家你連樣都見唔到就要開定房,究竟今日市場搞到咁,係班雞問題,定係雞蟲的問題呢.........咁就梗係雞蟲問題啦我屌你,你地係手持現金果個,你地有選擇權嫁嘛,咪撚再繼續做最低質最低賤既雞蟲


text:
人生就好似跑馬燈一樣,不斷咁走,就好似時間一樣唔會停,唔會為任何一個人停留. 一場人生係講緊一個人嘅人生經歷同對呢個世界嘅諗法,可能係某人嘅心事;某人嘅住事;相信嘅呢個就係一個真人真事,唔相信嘅咪當呢個係故事囉~而我就經常無所事事,所以我就嘗試寫下我第一篇網上文章.
一場人生 - 小說
五年前,喺我岩岩考完DSE等放榜嘅時候,係我最自由自在嘅時間,覺得人生好似如釋重負咁可以係天空自由自在飛翔,可以做自己鍾意做嘅嘢,例如:打機,打波同睇下動畫咁.
呢種生活簡直係天堂般嘅生活,不過唔知係快樂嘅時光過得特別快定係快樂不知時日過,在我稀薄嘅記憶中,由考完DSE等放榜嘅時候,我啊媽就不斷催促我出去搵書讀同搵嘢做,當然我梗係想扮唔知啦,但係冇可能扮聽唔到啊媽講嘢,於是我就用哂我嘅哂渾身解數連王浩信同方皓玟嘅拖字闕都大派用場,雖然我拖左差唔多一個月,甚至呃啊媽話要等埋成績出先可以報學校(事實上唔係),但係喺偉大母親大人嘅威逼下,我點都要搵返份Part time工打發下時間同打發下啊媽(<--呢嗰先係重點).
問題就嚟啦,岩岩初出矛廬嘅我根本唔知到可以搵啲咩工,加上我讀書又好差,真係冇咩筍工可以撰.經過我一番思考後,我得出幾個可以選擇既答案,分別係地盤,餐飲業同倉務,之後我都係放棄左做地盤,雖然人工高,但係好辛苦,我有時候都幾佩服地盤工人可以咁捱得,,咁刻苦耐勞,不過俗語講到一分耕耘,一分收穫係岩嘅.言歸正轉,我之所以搵Part time 工只係為左打發下時間(打發下啊媽).,所以求其搵份工亦無傷大雅.


text:
本來冇諗住今晚會返返EMAX睇戲,因為會滯留APM一段長時間,下星期要趕上機之前清晒成個project,琴晚先朝九晚九諗住今晚會仲夜,點知個客話佢臨近歲晚加聽日放假,所以準時六點走要鎖門迫我一齊早收工,但當乜都只可以喺個客個場做而得返一個星期時間唔夠就要交貨,其實我當時係想跪地哭求佢唔好走俾我繼續做,成世人從未試過咁恨返工,這是另話.因為一早叫咗老母唔使煮飯,辛苦咗咁多日又想抖抖,結果由九展出去觀塘開工,放工之後再由觀塘走返去九展睇戲.
其中一個走返去九展嘅理由,係而家都好難買到飛,係星影匯先幾乎乜戲都可以walk-in仲一定大把靚位你揀,冇計單睇trailer《Kingsman》已經冇得輸,雖然或者期望太高搞到有少少失望.原著其實幾好睇,Mark Millar都算當今漫畫界high-concept之王,佢同Warren Ellis兩個係好多年前令我再次對美漫提起興趣嘅大師,而家兩大美漫label由九幾年都幾emo變到而家寫實硬朗十分metal,佢哋兩位居功不少.跟住自己出嚟開條indie line,賣點係專搵超勁畫師合作色畫超靚(《The Secret Service》就係《Watchmen》畫家Dave Gibbons出手),同專出幾期短篇講簡單得嚟另類嘅故事,可以話完全為搏電影公司睇中買版權拍戲而寫,好鬼聰明,你同我講佢出過咁多短篇全部都會出電影版我都唔會覺得出奇,《Kick-Ass》都拍咗兩集啦(雖然第二集食晒屎),而第一集個導遊Matthew Vaughn今次又拍佢另一本,唔知佢會唔會成為Mark Millar御用導演呢.
Mark Millar啲短篇鍾意玩另類故事同deconstruction,《Kick-Ass》第一集完全拍得出原著種氣氛同神經質,Matthew Vaughn玩鏡頭玩配樂有一手,嚟到《Kingsman》繼續發揮,雖然又係trailer已經睇晒幾乎全部打戲,不過拍得真係好型,教堂場戲如果可以出一1 take long shot版就正,最後同個腳刀女打得好鬼爽,當然唔少得好鬼玩嘢嘅soundtrack,一開波已經影住錄音帶播Dire Straits《Money for Nothing》,真係夠晒英國.個故事其實除咗老鬼帶個街頭古惑仔後生入行做特務呢條線,同控制人類自相殘殺陰謀之外,其他幾乎完全同漫畫唔同,但我冇投訴而且改得幾好更配合電影種長度同格式,只係同《Kick-Ass》一樣,贏在技術上視覺上,編同導始終差啲,好似話係特務片,完全拍唔出嗰種氣氛,講到鬼咁多花臣道具但玩唔到咩花樣,就算話係deconstruction都de得有點過頭;故事重點係講主角點樣用街頭智慧小聰明玩轉死板守舊學院派,戲入面完全感受同表達唔到呢樣,偏偏漫畫最好睇一部份就係特務訓練過程;打戲鏡頭同設計都一流,但最後打大佬基地,可以十幾個人大直路開槍都射唔中,連企正前面半步距離唔夠鏡頭影住已經係對正嚟射都可以話射失,就未免流過頭,仲搞到主角好似完全唔勁(實際上佢做主啲打戲的確差好多皮).同點解明明有超必一出就搞掂可以輕鬆爆機,又係都要留到最後一刻先用呢?
套戲幾好睇嘅,教堂大屠殺同最後同條女打兩場真係搞到你想入戲院睇多次,只係步《Kick-Ass》後塵論整體就差,想玩另類解構但唔夠特務又唔夠精警,頭半勁可惜後勁不繼,但係睇個勢要拍續集唔難,電影公司好無謂地加個Kingman個字落個名呢招原來幾聰明,一收得就可以變成系列名,只要唔好好似《Kick-Ass》噉第二集撻Q撻到仆晒街就得.同打戲可以拍得再喪啲,坐我後面係個老豆帶兩個細路入場,唔知點解戲院會俾佢哋入場,更加唔明個老豆點解會帶細路睇套咁暴力嘅戲,但兩條細路睇晒成場都冇出過聲,應該係佢哋都覺得打到再黐線啲至係嘛!


text:
6 JULY 2014(SUN)
我地三口子半個月前先嚟過科學園玩,估唔到話咁快我地又入嚟玩啦!不過,今次有少少唔同,因為係約埋朋友仔一齊嚟玩呀~
其實原本係打算約埋朋友仔一齊去HELLO KITTY農莊玩,不過睇見好多朋友仔嘅介紹,都話依家勁多人,又話要排隊等入場.為免兩個小朋友係烈日當空下排咁耐隊,所以都係決定改一改個地方,等HELLO KITTY農莊個熱潮過咁啲先再去玩啦!
既然約好左朋友仔,所以都係要搵啲戶外地方玩吓,等兩個小朋友一齊玩吓...放放電.所以最後都係決定嚟科學園,雖然今日冇特別嘅活動,不過一個咁大嘅場地都足夠兩個小朋友慢慢玩.
其實今日兩個小朋友都玩得非常開心,我仲幫佢地影左好多靚相,不過因為朋友仔唔太方便上鏡,所以只係小小豬嘅一小部分啦!
自上次小小豬入嚟不停踩之後,佢都成日話想再去踩,所以今日入嚟最主要都係去踩單車~
又玩吓泡泡啦~
天氣實在太熱,玩左一陣都已經由頭濕到落腳,所以我地都換過件衫,又換個地點(去金蛋下面可以冇咁晒嘛),繼續再玩過~
兩個小朋友仲一齊學跳繩添~
又一齊拍氣球~
玩到攰(其實係我地班大人攰,兩個小朋友嘅精力都不知幾充足呀),我地就去食個下午茶.
休息過後又再繼續玩呀~
朋友仔帶左部搖控車,依個百厭豬又話要玩埋一份呀(好明顯係有人搶玩具中啦...哈哈哈)~
我地係入面唔覺唔覺又玩左差唔多四個鐘,不過依兩個小朋友完全唔識攰,仲到唔願走添呀!
哈哈哈...依個爛玩嘅小小豬返到屋企仲問我幾時約朋友仔一齊再去玩過,睇嚟佢今日真係玩得好開心哦.雖然今日又真係熱左啲,同埋都幾攰,不過見個傻豬仔玩得咁開心,都算係值得嘅.


text:
The Stage
服務詳情
評語 提交評語
我去咗兩年婚紗展,一直有留意The Stage,覺得佢最outstanding.因為所有嘢都愈嚟愈貴,亦覺得差唔多時候,所以第三年就搵咗佢哋幫我哋影相.佢俾我嘅感覺喺好舒服,又喺我鐘意嘅style,加上望到個booth第一下已經好吸引我,喺我夢想嘅style.因為指定Kenneth要加3000,我男朋友當時有啲猶豫,但其實我留意The Stage三年就喺為咗搵Kenneth影!不過好彩,Kenneth一定影overseas,所以就可以免咗呢筆錢,嗰下直情乜都唔諗即刻俾咗錢!
我要求嘅所有嘢佢有盡量配合我,例如我想要哂所有softcopy,而唔要其他簽名簿同相簿,淨喺要咗油畫,佢幫我哋㩒完機之後,仲比原來個價錢平咗!我同佢哋講,我留意咗佢哋好耐,喺佢哋fans,仲拎返3年嚟儲嚟嘅leaflet俾佢睇.佢見我咁留意佢哋,就算因為過咗會展冇優惠價,都有俾返個promotion俾我哋.
由買package到上機大概半年,我提出咩問題Ruby都答到我,每次亦有溫馨提示remind我帶嘢等等,亦好快回覆我,所以都十分欣賞佢哋.我哋傾流程嘅時候,Kenneth不停問我哋意見,但因為我哋對呢個地方冇乜concept,淨喺知好浪漫,於是佢就提議咗好多地方俾我哋.佢話,佢哋不時發掘下新地方,講返唔同地方用唔同角度會有咩效果等等,睇得出佢哋準備做得好充足!例如聖母院嘅後花園,因為我淨喺知前院喺鎖橋,完全唔知個後花園可以咁靚!
佢哋當時喺巴黎,俾咗酒店地址我哋,然後我哋就帶哂所有嘢去搵佢哋.因為我喺中途插入去,去咗巴黎第二日先join佢哋,不過唔難搵,因為佢哋間酒店好近地鐵站.由於巴黎日落好晏嘅關係,所以我哋一點先開始集合.另外,佢哋有個當地好熟悉嘅司機,報咗價俾我哋,費用由我哋負責.
當日仲有一個化妝師,一個男助手同一個女助手,成隊crew total 4個人.化妝師好似叫阿May.我發現Kenneth真喺好專注於影相!當時不時有遊客行過,佢就好耐心等佢哋參觀完景點,或者讓人地影咗相先到我哋.我哋一啲都唔介意,因為冇話邊個先到先得,亦冇理由影婚紗相就大哂,所以覺得佢好大方!而且,影到咁上下,佢就會提議俾其他人影相先,因為見到好多人等緊,而我哋就可以趁機飲水同休息下.另外,當日出發前Kenneth收到消息凱旋門塞車,所以就取消咗,我覺得佢好當機立斷,唔會夾硬去影,因為可能會浪費好多時間.
負責打燈嘅男助手阿Tong,佢同Kenneth好有默契,令我對呢間公司有信心好多!而且佢成日幫我拉裙,所以好感激佢!
揀相方面,因為我曾經喺婚展抽獎可以喺另一間公司免費曬兩張相,但喺就有限期.我特登拜托The Stage幫我快少少執好其中兩張相,其餘就慢慢執,最後佢三日就俾返嗰兩張相我 ,令我可以如期去換相!呢方面覺得佢哋好貼心,可以盡量配合到我!
雖然除咗softcopy之外淨喺拎咗油畫,但結果都十分滿意!一打開bubble紙,兩眼即刻發光,因為真喺好靚好靚!!我揀咗喺聖母院一個側門影嘅相,冇諗過咁靚同埋咁高質素!因為我喺studio睇張相覺得冇乜特別,所以冇諗過油畫可以靚成咁.
最後,其實我真喺冇咩可以挑剔Kenneth.好多謝佢咁用心用力達到我哋嘅要求.另外,我睇得出佢對其他客人都喺咁俾心機,因為佢同我分享過同其他客人相處嘅經歷,例如有客人好鐘意換衫,換咗六套,佢亦好願意去等,會好用心應乎客人嘅各種要求.我覺得唔洗用口講或者點樣上網寫,只要幫襯過,就會知道Kenneth佢幾用心做嘢,所以我冇後悔過幫襯佢哋!
自從我反映咗prewedding個角度影到我有啲肥之後,佢今次真係有留意而調整咗啲角度.好有印象當日既早拍晚播段條片好surprise,到依加我都仲有keep住睇!因為好鐘意個feel,捉到哂我想要嘅野!
好深好深印象嗰日Kenneth「好勁」!記得當日我哋去咗中環添馬公園影相,佢諗住高炒一張相但係附近又無嘢可以企上去,當時佢諗都無諗,即刻同佢同事講要騎膊馬,當時真係好驚喜覺得佢好肯為我一張相而付出,而影出嚟亦好靚!
另外,佢嗰日嘅態度亦好好,對付任何情況都非常老練!因為我朝早嘅大衿姐真係幾惡頂兼麻煩,對影相又好多要求,係咁指揮Kenneth要點影相,但Kenneth EQ真係非常高,時時刻刻都容忍佢而亦都好nice咁回應佢,始終當日係我好日,我坐响度見到個大衿姐咁樣對佢都好唔好意思,而Kenneth又為我大局著想咁包容真係好專業,到依家我都好佩服佢,而我嗲哋媽咪都話佢好nice同好有禮貌.
其實搵Big Day攝影師搞咗好耐,因為覺得點都唔會搵唔到掛,點知拖吓拖吓,搞到連Kenneth輯pre-wedding都攞埋相都未真係搵Big Day攝影師~ 好啦,咁就一於去婚展睇吓啦,咁响婚展就咁啱見到我老婆個同事結婚時用嗰個攝影師,都唔單止係佢,同其他都係,話晒自己都响朋友結婚時做過兄弟,而當日大家都一定會好攰,如果到時嗰位攝影師唔能夠令我哋笑的話咁啲相點都靚呢?記得當時見佢地仲要我同我老婆兩個搞笑佢哋先識得插嘴落嚟一齊笑,面談時已經覺得好悶,咁唔同當日仲要我哋招呼你哋咩...當然價錢佢哋係平過Kenneth既,而老婆都差啲都因為其中一間啲相都幾靚而諗住confirm其中一間,但諗到其實價錢都只不過差幾千蚊,咁咪同老婆解釋話當去少個旅行囉,話晒都係一生人一次,得一次機會影,所以都唔好介意嗰幾千蚊啦,而站於質素我係覺得合理既,所以都係貴D都搵返Kenneth費事博...
影相當日Kenneth會叫我哋做啲動作,令我哋覺得好好笑,而亦都好適合個場合.臨接新娘嗰陣我哋班兄弟响酒店下面影相,佢會分別叫我拎住啲利是好招積咁fing下fing下,咁好啦,我以為佢只係影我一個人啦,但係原來佢又另外叫我班兄弟响後面衝埋嚟!當時我喺完全唔知道真係以為佢影我單人fing利是,事後睇返啲相先知道嗰陣有班兄弟衝緊埋嚟!呢幾張我真覺得好深刻而自己都好鍾意.另外就係Kenneth真係可以營造到唔同既氣氛,感動又有,開心又有.例如去男家敬茶,佢影到我老豆同大家姐眼濕濕嘅樣,而同事影到我媽媽笑到見牙唔見眼嘅樣,當時我爸媽坐埋一齊,所以有相映成趣嘅感覺,但亦覺得好warm!
上網睇過其他攝影師,不過好多都係價錢唔啱所以都無聯絡見面.我見到The Stage價錢適中,所以特登去婚展搵Kenneth傾.我當時留意到佢有一本相簿影澳門影得好classic,因為我哋就正正就係好鐘意呢種歐陸feel,有啲英倫風既感覺,當時見到印象真係好深刻好鐘意.當時無論價錢,package,效果等等Kenneth都解釋得好清楚,而到confirm咗之後臨到影之前3個月佢地同事都會打電話嚟約我哋同Kenneth開會,傾吓啲style同埋其他準備功夫等我哋可以好好準備.
Bigday前因為天氣唔太好,所以Kenneth都有提我哋要帶遮去配合拍攝,但因為我太趕時間唔得閒買,所以佢同事Ruby就直頭幫我買咗一把透明同另一把同黑色遮,真係好感激佢!!! 呢樣真係做得好好!
交通安排佢地有相熟既司機,咁俾卡片我哋自己call而都係優惠價嚟既.記得嗰日化妝師都好好,喺咁幫我拎嘢,但係睇返個妝都算冇乜特別造型,其實之前的確係要求話要啲嘅簡單既style既,效果其實唔係差,但就真係非常簡單.因為我哋都諗唔到咩地點,所以全部都喺由Kenneth決定,最後出到嚟全部都好鐘意!特別喺落住雨嘅夜景相,我哋擔住遮影,而影到出嚟真係就好有歐陸feel,好鐘意! 而當時天氣真係麻麻哋,佢哋隊crew都對落哂雨踩哂泥完全okay冇問題,連Kenneth自己亦好瞓身,當日地方好跣而佢又不時要攀山爬嚟爬去,所以覺得佢哋成crew人好都好認真,所欣賞佢哋!
影完之後覺得相嘅質素冇問題,但顏色同角度方面就冇我想像中咁好,可能因為佢之婚展見嗰輯澳門既sample相實在係太靚喇,比較之下覺得好似差少少~!
我朋友介紹咗 Kenneth 俾我知 ,叫我哋睇下佢嘅作品,咁當時上網同去婚展睇佢啲相又真喺覺得靚,加上同佢傾落計覺得佢幾講得笑(因為我覺得攝影師好需要令到人笑)雖然價錢喺稍高但又見佢喺咩十大攝影師,所以都決定搵 Kenneth 影.
準備既時候好好,揀衫既時候佢哋都有講明如果我哋想影vintage嘅感覺,就未必連道具都可以提供到.所以預早講咗等我哋可以有準備,唔會去到先知「瀨嘢」!
影 pre wedding 真係要留意天氣,因為我哋影嗰時喺六月,好好彩每逢我哋影相嗰時就好好天,但係搭車同埋返酒店就係咁落雨! 而要提就係一埋位 Kenneth 好快就影到滿意嘅相,而景點就係我哋大家一齊傾一齊定既,但係感覺佢都好熟悉每一個景點點影最好!攞相比預期耐少少,雖然佢都有同我哋講要花啲時間執相同埋嗰排佢地比較忙,所以大概等咗三個月先拎到相,始終老婆好期待想快啲睇,所以當然如果可以出得快啲就更好啦.相既排版真係好好,Kenneth 都有建議我哋邊張排封面,邊張排封底,咁我哋其實都唔識,所以都好聽佢既意見.見到實物之後真係覺得好靚,佢建議嘅排版真喺令相簿變成一個故事!
差D唔記得,我印像好深既就係 Kenneth 真喺「五體投地式」咁影相,係成個人「趴」响地下,心口落地,完全無諗過污唔污糟!!我有時幫人做兄弟,做伴郎,都冇見過攝影師喺咁.所以覺得佢咁落力,呢筆錢真係洗得抵!


text:
李振成 案可以講係呢個禮拜最hit嘅話題, 李振成 作為一個美國長大嘅人,雖然佢係入籍啫,但做過美軍,入埋中情局,最後都走去背叛自己嘅國家,走去幫中共賣命,落得今日嘅下場.其實,除咗南洋華人(仲要係新加坡同在港印尼華人兩批),好多人都唔明,華人不被國際信任嘅原因,正係呢啲以血統為本嘅國族認同概念,去到任何一個國家都唔會有人信佢地.
李振成 解釋咗點解當年要拍《霧鎖南洋》
如果話華人因為種族歧視,所以好容易受中共嘅引誘,呢個係唔成理由,美國好早華人已經係佔一席位,包括政壇,呢個理由根本係講唔過去.大家睇番六十年代排華前嘅印尼就明,華人喺印尼成就非凡,但佢地係寧願幫中共都唔視印尼為家,結果咪俾印尼極端分子有機可乘.
李光耀正係睇到呢樣嘢,佢知道一個以華裔為主嘅新加坡以要取信於西方,甚至鄰近國家,新加坡華人嘅國族認同必須同中國一刀兩斷,否則隨時變成印尼翻版,當然,唔少人記住只係公投後嘅雪藏行動(Operation Coldstore),或者將華文報整合為《聯合早報》等事,但真正嘅關鍵我反而認為係1984年2月,即係香港喺中英談判最後階段播出嘅電視劇《霧鎖南洋》,要教得明上年紀嘅人必須同中國一刀兩斷,係要用軟功,
其實同中國一刀兩斷係唔係代表要忘記自己嘅歷史,其實《霧鎖南洋》嘅歌詞講得好清楚
望遠方天水茫茫
濃霧中何處是家鄉
向遠方衝過險灘
濃霧散見我新家鄉
過去的記憶世代不可遺忘
祖先的流離使我生命更堅強
霧起在南方 霧落在南方
重重迷霧鎖南洋
帶希望努力墾荒 帶理想開拓新家鄉
用希望換取希望 用理想創造新理想
充滿信心向前望
不必迷惘 黑暗到了盡頭
就會出現曙光
霧起在南方 霧落在南方
朝陽一出迷霧消
其實以上歌詞不單係新加坡確立新國族嘅關鍵,亦係新加坡最終取信西方嘅關鍵.所以第一個華人為主國家,可以攞到美國Visa Waiver Program待遇,正正係新加坡亦係呢個原因,好多中國學生甚至香港人都英語流利,但如果徹底去除大中華膠思想,係唔可能取信西方.台灣可以攞到Visa Waiver Program,無錯,台灣上層好多台奸,但台灣天然獨世代形成,係令到西方放心.
依家香港人處境未必好得過 李振成 好多,因為好多上一代人,攞咗加拿大護照都好,但骨子裡根本無做過加拿大人,只不過仍然係一個中國人,甚至無視全球化嘅大潮,只係因種族身份效忠於中國,或者揸住英國公民護照仲諗點對中國有貢獻,好似商台節目主持人陳志雲喺香港電台節目《星期三主場》嘅講法,咁樣係足以令西方起疑.
點解依家會提起 BNO 平權,呢件事其實有唔少點可以同 李振成 案一齊攞出嚟講,好多香港人都係貪著數,或者大中華膠發作,有BNO唔攞,有BC唔用,加拿大護照唔用,竟然用特區護照.喺過去廿年,BNO受歧視嘅情況下,仍然堅持用BNO,呢啲人其實已經完成拒絕中國嘅思想程序,而且係堅固嘅,咁點解英國唔可以俾呢啲BNO全面公民權,同樣道理,其實依家好多討論剝奪土共同港府官員嘅BC,特別BN(HK)A 1990嘅BC,呢個建議都係好大程度上係我嘅idea,其實我呢諗法係十分之南洋,如果你根本唔係效忠聯合王國多元民族嘅民主價值,只係因血統為理由效忠中國,呢啲人同 李振成 有乜分別,剝奪佢地英國國籍根本天公地道.
其實依家嘅世界大勢,唔再係血統主導嘅民族主義,所謂民族主義,就係利益一致嘅命運共同體,所以日本反對派領袖蓮舫係台灣血統,德國今日係一個多民族國家,唔只係再一血統國家,共同語言就係德文.法國就更加一早轉型為文化,語言民族主義國家,血統唔重要,最緊要你係講法文,熟法國歷史.香港亦應該係咁,香港就係一個共同用英文同粵語嘅共同體.甚至新加坡你話係英語國家,但大家都知Singlish混合粵,台,馬,印語文嘅部分,雖然新加坡推廣標準英語,但我相信Singlish係必要,因為佢係一個文化民族主義嘅標記.但如果仲係死硬做大中華膠,唔好意思,唔好話西方世界,香港人都應該主動掃呢班友出街,因為呢班友根本阻礙香港前進.


text:
我講推廣用洗碗碟機去慳水,引嚟好多討論,其中一個香港用洗碗碟機嘅問題,係 洗碗粉 ,香港啲 洗碗粉 貴到hihi,仲要係唔貴嘅牌子都唔賣,匪夷所思.或者我可以進一步分享一下,我對 洗碗粉 嘅認知,以及可以點幫大家慳錢.
洗碗粉 定洗碗塊
首先,香港好多賣 Finish 嘅 洗碗粉 ,成件事係黐線,仲要連軟化水嘅鹽功能都無嘅Classic都賣成100蚊咁貴,離晒大譜.喺德國,一粒有晒基本 洗碗粉 功能嘅Tablet,本身兼埋有軟化水鹽,清洗玻璃用嘅輔助劑等等,我們叫十二合一Tablet,DM呢啲藥妝店嘅,都係賣2,75歐羅四十粒,如果用貴少少牌子,一般係Henkel嘅Somat Gold,XXL裝56粒都係講緊8,7歐羅.當然,我明有運費,但如果我DM十二合一四十粒裝,我寄過嚟香港都係110(連運費),一粒搞掂,唔駛另外買鹽果啲納雜嘢,我覺得香港啲公司食水真係非一般嘅深.如果你走去淘finish嘅classic粒粒返嚟,我只能講你被人搵笨,因為Classic要另外加鹽同清洗輔助劑,一啲都唔抵.
講真,我諗過要做 洗碗粉 嘅生意,因為你賣洗碗碟機嘅廠,係應該賣埋呢啲耗材,但香港好明顯唔係.點解我唔建議Finish,因為我個人喺德國用Finish嘅經驗一啲都唔好,如果有唔少人嫌香港用洗碗碟機唔好用,我估其中一個原因,係因為 洗碗粉 無選擇,根本係中咗伏,我已經係用最好Finish Quantum嘅系列,但洗嘅碗無用DM 或者Somat Gold咁乾淨,所以最後我都係用番Somat Gold,當然Somat Gold係貴,但乾得快好多,所以我亦無謂標價,畢竟運費成本係最大嘅部分.但我可以想像,用緊 Finish Classic啲 洗碗粉 啲友仔,睇到自己部機嘅表現,會唔會想爆粗囉.
我諗除咗德國,如果住其他國家嘅香港人,都可以幫吓喺香港想用洗碗碟機啲朋友.但都係果句,香港用乜電器都可以無相應配套,由咖啡機到洗碗碟機都係,係連洗衣機都唔見配套太好,香港做消費者只能講真係命苦.


text:
蒙娜麗莎 Monalisa Bridal Salon
服務詳情
評語 提交評語
我地最主要想同狗狗一齊影pre-wedding,所以係婚展嘅時候見到Mona Lisa嘅相就覺得會好適合.因為佢地本身studio已經有花園,好方便,唔驚有其他流浪狗行,又唔驚係街影唔方便.另外佢哋仲有好多decorations,唔使自己預備.基本上我地好快都決定左,所以佢地都無點sell,而且個溝通過程都好順利好快.
我地主要係佢地嘅花園度影,仲有係公園同埋入面其他場景度影.我特別欣賞佢地嘅化妝師!佢化出尼好自然,但係又唔會覺得好plain無咩色.好深刻化妝師佢問我影相嘅時候我會點樣笑,然後佢就按住我笑嘅樣去幫我化個嘴,非常細心!攝影師都好好,有同我地溝通吓,了解我地嘅期望係點,攞啲angle都好好.同埋佢地都好盡力咁氹我隻狗狗,非常落力咁引我隻狗狗望鏡頭,嗌到最後仲連聲都無晒!
去到我地去睇相嘅時候,我地收工去到都已經近6點,就算睇到接近8pm佢地嘅收工時間,甚至係就黎過鐘,佢都無催又無俾咩壓力我地,所以揀得好舒服.而且我地就咁睇簡單執左色嘅相都已經好滿意,覺得啲相都好自然,係我地想要嘅野.
最初因為有朋友介紹Monalisa俾我哋,又見有舊同事都幫襯佢哋影過,諗住佢哋推薦得都應該ok,加上自己都睇過佢地嘅婚紗相覺得唔錯,就好快決定咗搵呢間.我哋去到studio嗰度覺得環境好安靜,又有背景音樂襯托吓啲氣氛,感覺都好舒適!開頭揀婚紗嘅時候,佢哋就俾我地係電腦度睇有咩婚紗揀.揀婚紗嘅過程中,開頭幫我開單的maggie就提下我髮型上要注意的地方.之後到我地揀婚紗時,另一位同事Sheila佢好有經驗又好貼心,會提我要著打底褲,揀造型嘅過程中又俾左啲意見我.另外揀婚紗嘅過程中,佢知道我鍾意簡單嘅婚紗,就幫我走上走落攞唔同嘅婚紗俾我睇.我揀揀下又話想要第二啲,佢又即刻幫我搵出尼!我不斷心大心細,即場改尼改去,佢都依然好落力咁幫走尼走去攞唔同裙俾我睇,態度仲要好好!
我地對地點無咩特別要求,最緊要交通方便同埋有廁所換衫,就打算喺迪欣湖同中環影相.佢地聽完之後就俾ipad我地睇下喺嗰兩個地方度影啲相做參考.睇完之後我哋都覺得尼兩個地方影出尼效果ok,所以就決定好去嗰兩度影相,Monalisa嗰邊就幫我地book埋車.
其實影pre-wedding都好攰,要著住條裙束住成日,又要keep住一日擺pose,同埋安排喺一日行程內影哂,對於我地唔習慣影相嘅人真係一啲都唔容易.我哋真係全靠攝影師同助理嘅專業先令我哋可以咁順利完成拍攝!攝影師阿朱好斯文同細心,語氣態度係令人覺得舒服,指導我哋嘅時候唔會覺得好似喺度呼喝緊我.攝影助理豪仔就好醒目同話頭醒尾,主動跑上跑落幫手.佢地又好識搞笑同埋幽默,令到成個氣氛都好好.攝影師都唔係啲好固執嘅人尼,成個合作氣氛都好舒服,好輕鬆,令影婚紗相呢件事都因為佢哋變輕鬆左,無我想像中咁困難.仲有化妝師carol佢做嘢好爽手,好貼心,好快手,我本身內雙眼皮,比較難化,但佢都好快攪掂,中間幫我換妝都好快手.去到中環影完嘅時候,佢都即刻過尼幫我披返件西裝褸,影左出尼都好靚!攝影師影出尼嘅環境,襯托,燈光都好好,成品同我地所預期嘅都差唔多,真係無咩諗到要改進!
係婚展行咗幾間之後再揀Mona Lisa,我幫襯咗佢哋嘅一日香港影相,首先係Studio Indoor影咗D好 Grand嘅樓梯景,然後仲有好經典嘅櫻花景;Outdoor我哋就去咗山頂同中,上環影.一開始傾𠴱時已經好Smooth,因為佢哋夠多經驗,嗰日嘅化妝都化得好貼同換得快.影完之後到揀相,D相都係比想像中好,我哋仲有帶定DCasual少少嘅衫去影,想襯托我哋平日嘅樣.佢哋執嘅相都唔錯,包左50張執,其他就全部都會比soft copy,我哋仲額外加咗大相簿同埋Upgrade咗水晶相架!
咁同女朋友係日本求完婚後就翻黎香港開始搞婚禮,咁有次係荷里活有個婚展就去左睇,睇完Mona Lisa,我女朋友就好中意佢地個拍攝個方式,就落左訂.
我地個日先係室內影既,佢地九龍塘個studio有架係麵包車景,我女朋友好中意所以就主要影室內.因為個日時間有D趕,我地再影埋個櫻花景就出左去石澳同山頂影.呢D地方都係同攝影師傾出來,因為佢地會話我知邊個角度影係最好.攝影師同個助手都會不斷同我地傾偈搞氣氛,等我地無咁緊張.個日都好曬,佢地會自己辛苦D就位等個太陽唔使正面照到我地.化妝師都化得我未來太太好滿意,我個日咁啱鼻敏感發作,不斷抹個鼻抹到好紅,咁化妝師都不斷幫我補粉!
D相雖然未曬出來,淨係揀左相,但overall個色調同構圖都幾好,我地仲upgrade埋個水晶相架同本相簿!
咁我就想揀間比較大型D既公司,因為認受性會高D,同埋對比起D細公司來講我唔會擔心佢可能會執笠呢個情況,覺得係老字號所以就揀左佢啦.
攝影師都好熱情,同埋會話我知擺咩姿勢同埋唔同地方影相既特色係點,我地就大部分時間都係studio影,夜晚就去左中環電車路影.中間有D空檔,攝影師就好好,佢提議話唔好晒左D時間就帶左我去上環碼頭影.
Mona Lisa 個studio D景都係經典既款,包括係樓梯位同埋好grand 既玻璃門!助手都好細心會不斷幫我換鞋,擺裙擺,我覺得服務都好貼心.化妝都好滿意,因為佢會先話定我知點化再落手,出到來效果都一樣.
咁揀相個到基本都調左色,我地都揀左好耐,因為D相好多都好靚,要揀70張真係好難揀!我地另外都upgrade左個相簿同油畫架,因為睇左個水晶架同普通架既分別,例如係唔會發霉,之後佢地都waive左我一D額外調色既錢!
Overall佢地都幾好,不過如果佢地可以早D同我地講一D要加錢既items會更加好,例如係油畫架,雖然唔係逼我地買,但係買package前講定就會感覺好D!咁因為今次影得幾好,我黎緊六月去布拉格影都係搵佢地.


text:
2007年吉隆坡公幹之旅(Day 1 – Part 1)
五日吉隆坡公幹終於完滿結束啦,星期三晚8點半終於安全返抵家門,祖先保佑.
今次出門主要係去公幹,所以只係趁住唔洗開會嘅空檔時間周圍行下街,食下野同埋睇下景.
上星期六(本來放假可以訓晏D,點知要去公幹,又冇OT收,慘!),晨咁早就出門坐的士去港澳碼頭(呢程車費冇得claim返,用左成40蚊),去到碼頭當然係print返張香港入境紙先啦(去果程因為直去機場禁區,唔洗入境,所以張入境紙係留返由吉隆坡飛返香港果陣用),跟住去碼頭二樓出境大堂度嘅機場TurboJet櫃位辦理登機手續同埋行李托運(好似只有Cathay先可以係澳門碼頭預辦登機手續,不過要俾$20手續費).
澳門港澳碼頭二樓新開嘅噴射飛航機場快線登記櫃位
Check-in完都只係9點左右,係碼頭坐左一個鐘,等到10點鐘終於可以坐TurbotJet去香港機場碼頭,10點9左右就到左香港嘅機場碼頭啦.因為已經攪掂登機手續,所以落左船直接去排隊攞返HK$120機場稅退稅,跟住排隊坐去候機大樓嘅接駁巴士.
香港赤立角機場碼頭至候機大樓嘅接駁巴士
係機場等到12點3,終於上得機啦,12點9都算準時起飛,大公司果然冇delay.
坐國泰長途機有戲可以睇,所以第一時間睇下有咩新片先.原來有哈利波特-鳳凰會的密令,變形金剛,虎膽龍威4.0…..,不過都睇過晒.好彩回程果陣有套嚟多件衰鬼上帝未睇過,等回程果陣睇下先.之前上網聽人講坐國泰有雪糕食,點知原來得果一條雪條,失望.
每個座位都有部衛星電話?只係個Remote Control
新片速遞
國泰嘅飛機餐真係麻麻地,個人覺得Air Macau果D好食過佢
坐左3個半鐘,終於到達吉隆坡機場.落左機先要坐返程無人架駛小火車去入境大樓,好彩冇咩國際航班,好快過左關,跟住攞埋行李就可以出去坐的士去酒店啦.
吉隆坡機場上空
落機之後
等緊坐無人架駛小火車去入境大樓
由機場去吉隆坡市區一般可以坐的士或者KLIA Express,坐KLIA要去到火車站再轉車去酒店,而且單程每人都要RM35,而坐的士只需要RM70左右,直接去到酒店門口,如果有兩個人或以上,當然係坐的士啦,既方便又省錢.
不過坐的士之前要去Budget Taxi櫃台度買飛,個counter就係攞完行李之後行去接機大堂嘅路上,埋到去話佢知你去邊,佢就會打張飛俾你同埋收埋車錢,因為路程唔同,所以唔同地方車費會唔同,不過市中心應該都係RM65~RM70之間.(註:而家馬來西亞幣對港幣匯率大約係2.3~2.4左右)
買完taxi飛照佢指示行去3號出口,跟住D人排隊上的士就可以啦.上車前會有工作人員問你攞張飛,因為張飛上面已經寫左你去嘅地方,所以全程唔洗同個司機講,又唔洗再俾錢,到站落車就可以,好方便又唔怕俾人屈.(我地行緊去3號出口等的士果陣,有個的類似的士佬嘅中國人埋黎問我地係唔係要坐的士去市區,我地話已經買左budget taxi,佢就好似嚇你咁話起碼要等一個鐘,其實budget taxi都好多,不停咁有車黎,所以唔洗排好耐就上到車,千其唔好幫襯D自己拉客嘅的士啊.)
排緊隊等上的士(註:前面個靚女我唔識架)
Budget taxi車票收據,機場去Shangrila Hotel車費RM67.40
由機場坐車去市區大約一個鐘左右(如果係返工時間就大獲,事關由郊區去市區返工嘅人好多,塞車都塞死你,我估當放工時間由市區去郊區應該都係好塞車).下午6點半終於到達酒店,攪埋check-in再入房放低行李之後大約7點零.
酒店門口
間房都算幾大間
Queen-size大床
淋浴間好似細佐D
吧櫃度有好多好吸引嘅小食,不過超貴,一包M&M都要RM17,點敢食佢
左邊支evian要成RM24,右邊兩支冇牌子嘅係酒店贈飲
待續……….


text:
今日想講既系一個真實故事 一個改變一個人人生既故事 唔系因爲獎勵 而系想任何人反思呢個世界 究竟需要點
現代啓示錄 - 小說
點解會寫呢篇文章?其實之前已經想寫 只不過覺得太浪費時間 但系2018年10月10日既今晚 小弟同一個朋友在旺角食完野 飲完酒 覺得有d野 唔寫唔得 完全唔會系因爲呢個網站既獎勵 而系基於香港既核心價值—公義
小弟系一個屋村仔 系一個90尾既90後 老豆系抵壘政策既時候偷渡到香港 到90尾生左我 而生我出來之前記得好似因爲一單工業意外老豆因爲救人而導致傷殘 冇錯 我老豆系一個地盤佬 家母系一個內地人 在民革 大躍進期間基於女子無才便是德既歪理下家母並唔識字 淨系知嫁個好男人 而家父正是一個在香港工作既好男人 當我老豆結婚後生左我家姐 但好不幸 過左冇幾耐發生左意外 我老豆變成傷殘人士 一段時間後就申請左我老母同我家姐來香港 到最後本人誕生了 亦開啓左我既惡夢 去到呢度 我相信好多香港人都會系感既背景 父母冇咩文化 但來到香港呢個文化社會來搵飯食 去到落地生根 呢個系一個人類學既道理 但系 香港呢個地方又有幾變態 幾瘋狂就完全冇人知 慢慢地 我會掰開呢個地方 究竟會有幾瘋狂


text:
宜蘭係一個農產業非常豐富嘅地方,產量咁多,自然需要大量倉庫啦!「壯圍穀倉」嘅所在位置以前就係用嚟為農民儲存稻穀米糧㗎喇!改建後,變成咗一間農村風味濃厚嘅餐廳.一於去穀倉食番餐,感受下宜蘭人以前嘅農村生活囉!
一諗起農田會聯想到咩嘢呢?冇錯!就係稻草人!餐廳門外已經有一個喇!
呢個係「壯仔」,真係好強壯喎!有老鼠仔㗎!
踏入餐廳,懷舊風味十分濃厚.我唔知道以前嘅穀倉係點嘅樣,但就好鍾意呢份傳統味道呀!
小圓枱上,已預先擺放好碗同餐具.用布包得好靚仔果包咪就係餐具囉!包到成個日式便當咁呀!
打開畀大家睇下啦!杯,碟,碗同筷子排放得整整齊齊,乾淨企理~
原來碗底有壯仔個樣㗎!好特別呀!
點完菜之後,同晴朗出去周圍參觀下先~
古舊嘅村屋,紅磚牆上放滿農具,門上嘅對聯,所有嘢都好有農村風味.就好似番咗去以前嘅農莊一樣呀!
一二三跳飛機,相信大家小時候都玩過啦!但新一代嘅小朋友未必接觸過,趁機會教下佢哋玩先~
唔該借借!我哋要幫手運送穀物呀!XD 兩個小農夫係咪似模似樣呢?
呢部風穀車係以風力去除穀糠或雜物嘅清理器具嚟㗎!
玩具部一定最啱小朋友啦!晴朗又有好多新發現喇!~
多款兒時嘅傳統玩意,啲童年回憶又番番晒嚟~
除咗玩具,亦有售賣餐廳自家製嘅割稻醬.據聞用咗呢種醬料,就可以在家自己DIY割稻飯㗎喇!
仲有麥芽糖,大家細個有冇整過麥芽餅乾呢?
其他貨品都好特別㗎!
精油手工皂
洗面小絲瓜
去角質火山石
呢啲都係農家用品嚟呀!
繼續吸引住晴朗嘅唔係食就係玩㗎啦!
Bingo! 呢度有更多兒時玩意,仲有零食添!
望住呢一啲玩具,我就好似番番去細個咁,童真都番埋嚟喇!XD
晴朗少見,更覺得啲玩具新奇有趣啦!玩玩下仲大戰起來添!^^'''
嘩!啲糖果好經典呀!好似番咗去七八十年代咁,好令人回味!
用葵扇幫兔仔潑涼,睇下兔仔個樣幾咁爽?XD
我哋仲發現咗兩部超懷舊嘅彈珠機,一陣食完飯出嚟慢慢玩先得~ *o*
嚟呢度點菜好方便,因為多數人都會點「割稻餐」.套餐已經包括咗幾道穀倉人氣料理,啱晒多心嘅我哋啦!^^
白米鮮雞湯 - 白米熬出湯再加雞肉,鮮味十足!飲完一碗要再添多碗呀!
糖蔥鴨片 - 煙燻出嚟嘅鴨胸肉質軟熟,脂肪比例都好平均.最特別係旁邊果個雀巢,係用糖拉出嚟㗎!每一片鴨胸都加少少糖絲咁食,好夾!好好味!
清炒曼波魚皮 - 曼波魚係一條冇尾嘅魚,只靠上下兩支鰭擺動,好似翻車嘅感覺,所以又稱翻車魚.魚身六至七成都係魚皮,所以魚皮口感都幾有厚度,而且十分爽滑~
呢條就係曼波魚,個樣係咪好可愛呢?游水嘅泳姿仲得意呀!想睇就上youtube search下啦!^^
滷元蹄 - 滷水汁調得啱啱好,元蹄亦好淋好入味,啱晒我哋口味呀!
三寶豆腐 - 用雞蛋,皮蛋,鴨蛋炒起嘅豆腐特別香滑好味!送飯一流!
XO醬炒蕃薯葉 - 蕃薯葉鮮嫩翠綠,加上用元貝蝦米XO醬炒出嚟就特別香喇!唔講唔知,原來番薯葉有抗氧化,提高抗病力,延緩衰老,抗炎防癌等多種保健作用,食多啲都對健康好啲呀!
割稻飯 - 呢味係早期媽媽嘅拿手菜.umm...大量三星蔥,蔥香陣陣撲鼻!加上用醬油,豬油煮成嘅飯,點會唔香味四溢丫?
最後,送上嘅係冰糖葫蘆,唔知大家有冇食過呢?我一向都唔鍾意食呢樣嘢!但呢度整嘅同一般好唔同~
內裡紅色嘅係車厘茄,咁樣整法又幾好味喎!
惠顧割稻餐送麥芽糖DIY,晴朗開始整喇!
首先用木棒沾一啲麥芽糖,多少隨你喜歡~
跟住就用兩塊餅乾夾住木棒,變成麥芽糖夾心餅~
晴晴覺得好好玩呀!不過啲麥芽糖好似漏梗出嚟!快啲食啦!~
食飽當然繼續玩過啦!傳統彈珠機原來係要用木板嚟推啲珠上去㗎!呢種玩法舊到連我都未見過,何況係晴朗呢?hahaa~
玩完仲有得揀禮物,做小朋友真開心!
又玩又有禮物收,發達囉!兩個都四萬咁嘅口~ XD
臨走仲要買番啲傳統玩意添!晴晴似乎好滿意呢個萬花筒喎!
至於朗朗就買咗樽波子,果然係男孩子鍾意嘅玩意呀!
我哋成日都四出搵食㗎啦!但係食到去穀倉都係第一次.懷舊嘅裝修,加上農家用品同農具嘅配搭,就好似去咗以前嘅農裝探親一樣,好有「家」的感覺,好溫馨!割稻餐每道餸菜都好好味,粗茶淡飯得嚟又煮得好出色!真係食得番以前農村嘅風味㗎!晴晴鍾意DIY麥芽糖餅乾,而朗朗就鍾意玩彈珠機.嚟到呢度,小朋友玩得開心,大人亦可以重拾童年回憶.真係一個好有特色嘅親子好地方呀!
壯圍穀倉風味料理餐廳
地址:宜蘭縣壯圍鄉吉祥村壯五路143號
電話:03-9383186
網址:http://barn.com.tw
facebook: https://www.facebook.com/granary.juanwei


text:
香港政壇多膠人,其實都唔係新聞,我就嚟可以搞個Heute-show香港版出嚟.只不過, 陳家珮 呢次可以搞到12月32日嘅月曆都印得出嚟,就可以睇到呢班友果種馬虎求其係點.港島人投呢啲人票就真係有失身份.
陳家珮 連校對都懶
將希師奶downgrade做區議員,其實已經好膠,證明 陳家珮 班後收到月曆嘅藍紙稿就睇都唔睇放出街,只不過,12月32日真係唔知邊個星球可以爆出嚟嘅錯誤,呢個錯誤明顯成咁,但 陳家珮 都可以睇佢唔到,你諗吓呢班友平日係點做嘢,真係文件寫錯,議案投錯,英文串錯又有乜出奇,港島人嫌之前選過一件叫鍾樹根嘅物體仲膠唔夠,如果依家喺一對一對決下,都選到呢啲人出嚟做議員,港島啲老闆無資格鬧下屬做錯嘢,因為呢班友連個錯字議員都受喇.
當然,支持新民黨其實等於支持成個政壇嘅馬虎作風,大家睇吓容海恩小姐喺萬聖節填色比賽點印佢自己個樣出嚟,就知呢個黨究竟有幾馬虎求其
容海恩嫌自己個樣唔夠恐怖,萬聖節填色比賽,見到容海恩呢個樣,乜都夠晒,由呢點睇, 陳家珮 同容海恩嘅求其作風,可以講係一脈相承,沒有誰比誰馬虎求其,容海恩咁嘅樣都可以出街,咁12月32日有乜出奇,搞得唔好,可以印埋5月35日添,屆時支聯會可以攞埋新民黨啲月曆出去派.
當然,喺有中聯辦鐵票保送之下,白痴都可以喺比例代表制下當選,否則鍾樹根只會由石典爆出嚟,不過喺單議席單票制,如果 陳家珮 喺港島呢啲天龍區當選嘅話,呢劑衰過鍾樹根當選,不單代表港島人認同係一班文盲,仲要認為一個以中產包裝嘅馬虎求其人馬.基本上,新民黨嘅文化就係求其,你信一個求其嘅人服務你?咪玩喇.
香港政治係唔係荒謬到無得救,就睇主流嘅人係唔係支持呢啲馬虎嘅人,依家香港已經太多為咗一包米,或者一枝豉油然後賣咗自己張票嘅老坑,呢啲人已經搞到香港政治好麻煩,呢啲無知嘅人,基本上已經係出賣香港無異,但如果香港人再退步到係可以投票俾一啲求其嘅人,香港政府越搞越不知所謂,啲老坑唔該撫心自問吧.


text:
早前林鄭個公屋封頂論成為社會焦點,不過同日明報訪問其實佢重有個好嚇人既觀點好似冇咩人關注,就係佢話水泉澳係「窮人屋邨」,「養唔起個屋邨商場」.
我想講呢種對地方既諗法係好危險的,唔係因為佢賤視窮人咁簡單,而係佢本末倒置左覺得屋邨唔係用黎服務人口,而係人口既存在就係為左服務屋邨.而當你認為呢班窮人喺某個地方對你冇咩存在價值,你就自然會好涼薄咁嫌棄佢地,想排走佢地,無所不用其極咁「幫佢地」服求養番起條屋邨,而唔係諗點樣喺個屋邨令到佢地變得冇咁窮.
如果信左呢套邏輯既人竟然係一個城市既首長,咁呢個城市就更加大獲,因為佢會導致各方面既社會政策都會變得笈笈可危:例如老人家係要黎養起個銀髮市場,唔係派全民退保俾埋呢班窮人安老;病人係要黎養起醫院,而唔係醫院用黎養著病人.再講多次,問題唔係只係賤視基層咁簡單,而係佢連自由主義現代政府最根本既存在意義——服務市民——呢一樣野都違背埋,係咁既話其實好大獲,因為基本上我地唔再需要一個純粹搵你黎做佢生意既企業型政府 (entrepreneurial government),不過我所知其實香港班統治階層裡面十個可能有九個都係咁諗野,只不過平日修辭都係會扮作話服務市民而已.
呢位政務官出身既人近日點解有呢種理解,都可能係同佢啲智囊睇左啲低質素建制研究報告所致,因為呢個論調同團結香港基金個位王于漸講既野幾乎同出一轍.
佢地最新份報告有個論點睇完都會笑出聲,就係佢為左要將公屋單位講成為「困死窮人」,就喺報告裡面羅列數字話好多公屋居民住喺新界但係喺市區番工,出現左居住同職業之間既空間錯置(spatial mismatch),阻礙左公屋戶既工作流動性,相當低手.近日林鄭成日都拎呢個point出黎講,話不過如果我起左綠置居俾佢地買,咁就多啲唔同地方既舊公屋騰空番出黎,就可以多啲地方揀,避免窮人集中住哂同一區喎.
呢個觀點基本上完全係一派胡言.有少少常識都知,你買唔起市區私樓都係喺新界買樓去市區番工架啦,同埋你攪綠置居吸乾吸盡每一個基層20-30年既消費能力,個班人只會比公屋戶更窮更養唔起公屋商場,更加阻礙窮人既流動性,都做唔到你本來想佢地養起商場既目標,純粹就係想成日諗計仔用窮人養起公屋條數.枉有啲「有識之士」睇完佢份報告話佢寫得好,唔知係閱讀理解有問題定還是平日睇既建制報告水平更差既緣故,我真係唔知好喺邊一忽.
所謂一念天堂,一念地獄,唔識攪清人/地觀念既人走去做官,得個努力自以為好熟政策好打得,最後都只會為社會帶來一場場災難,重枉佢係讀社會科學,實在有辱學名.我相當贊成強制啲高官重新再教育必修地理,攪好基本地方既道理,比起攪國民教育更加有迫切性.